Google 



This is a digital copy of a book that was prcscrvod for generations on library shelves before it was carefully scanned by Google as part of a project 

to make the world's books discoverablc online. 

It has survived long enough for the copyright to expire and the book to enter the public domain. A public domain book is one that was never subject 

to copyright or whose legal copyright term has expired. Whether a book is in the public domain may vary country to country. Public domain books 

are our gateways to the past, representing a wealth of history, cultuie and knowledge that's often difficult to discover. 

Marks, notations and other maiginalia present in the original volume will appear in this file - a reminder of this book's long journey from the 

publisher to a library and fmally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing tliis resource, we liave taken steps to 
prevent abuse by commercial parties, including placing lechnical restrictions on automated querying. 
We also ask that you: 

+ Make non-commercial use of the files We designed Google Book Search for use by individuals, and we request that you use these files for 
person al, non-commercial purposes. 

+ Refrainfivm automated querying Do nol send automated queries of any sort to Google's system: If you are conducting research on machine 
translation, Optical character recognition or other areas where access to a laige amount of text is helpful, please contact us. We encourage the 
use of public domain materials for these purposes and may be able to help. 

+ Maintain attributionTht GoogX'S "watermark" you see on each file is essential for informingpeopleabout this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are lesponsible for ensuring that what you are doing is legal. Do not assume that just 
because we believe a book is in the public domain for users in the United States, that the work is also in the public domain for users in other 
countiies. Whether a book is still in copyright varies from country to country, and we can'l offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liabili^ can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps rcaders 
discover the world's books while helping authors and publishers reach new audiences. You can search through the full icxi of ihis book on the web 

at |http: //books. google .com/l 



Google 



Dette er en digital kopi af en bog, der har været bevaret i generationer på bibliotekshylder, før den omhyggeligt er scannet af Google 

som del af et projekt, der går ud på at gøre verdens bøger tilgængelige online. 

Den har overlevet længe nok til, at ophavsretten er udløbet, og til at bogen er blevet offentlig ejendom. En offentligt ejet bog er en bog, 

der aldrig har været underlagt copyright, eller hvor de juridiske copyright vilkår er udløbet. Om en bog er offentlig ejendom varierer fra 

land til land. Bøger, der er offentlig ejendom, er vores indblik i fortiden og repræsenterer en rigdom af historie, kultur og viden, der 

ofte er vanskelig at opdage. 

Mærker, kommentarer og andre marginalnoter, der er vises i det oprindelige bind, vises i denne fil - en påmindelse om denne bogs lange 

rejse fra udgiver til et bibliotek og endelig til dig. 

Retningslinjer for anvendelse 

Google er stolte over at indgå partnerskaber med biblioteker om at digitalisere offentligt ejede materialer og gøre dem bredt tilgængelige. 
Offentligt ejede bøger tilhører alle og vi er blot deres vogtere. Selvom dette arbejde er kostbart, så har vi taget skridt i retning af at 
forhindre misbrug fra kommerciel side, herunder placering af tekniske begrænsninger på automatiserede forespørgsler for fortsat at 
kunne tilvejebringe denne kilde. 
Vi beder dig også om følgende: 

• Anvend kun disse filer til ikkc-konnnerdolt brug 

Vi designede Google Bogsøgning til enkeltpersoner, og vi beder dig om at bruge disse filer til personlige, ikke-kommercielle formål. 

• Undlad at bruge automatiserede forespørgsler 

Undlad at sende automatiserede søgninger af nogen som helst art til Googles system. Hvis du foretager undersøgelse af m;iskl- 
noversættelse, optisk tegngenkendelse eller andre områder, hvor adgangen til store mængder tekst er nyttig, bør du kontakte os. 
Vi opmuntrer til anvendelse af offentligt ejede materialer til disse formål, og kan måske hjælpe. 

• Bevar tilegnelse 

Det Google- "vandmærke" du ser på hver fil er en vigtig måde at fortælle mennesker om dette projekt og hjælpe dem med at finde 
yderligere materialer ved brug af Google Bogsøgning. Lad være med at fjerne det. 

• Overhold reglerne 

Uanset hvad du bruger, skal du huske, at du er ansvarlig for at sikre, at dot du gør er lovligt. Antag ikke, at bare fordi vi tror, 
at en bog er offentlig ejendom for brugere i USA, at værket også er offentlig ejendom for brugere i andre lande. Om en bog 
stadig er underlagt copyright varierer fra land til land, og vi kan ikke tilbyde vejledning i, om en bestemt anvendelse af en bog er 
tilladt. Antag ikke at en bogs tilstedeværelse i Google Bogsøgning betyder, at den kan bruges på enhver måde overalt i verden. 
Erstatningspligten for krænkelse af copyright kan være ganske alvorlig. 

Om Google Bogsøgning 

Det er Googles mission at organisere alverdens oplysninger for at gøre dem almindeligt tilgængelige og nyttige. Google Bogsøgning 
hja^lper læsere med at opdage alverdens bøger, samtidi g med at det hjælper forfatter e og udgivere med at nå nye målgrupper. Du kan 
søge gcnnom hele teksten i denne bog på interncttct på |http : //hooks . google ■ com| 



CARIT ETLAR: 



SMUGLERENS SØN 



MED 22 TEGN^NGF.R 



AF 



POUL STEFJFENSEN 



©0 



KØBENHAVN 
HUS OG HJEM"S FORLAG 

- CHR. ERICHSEN — 
1915 



DET H0FFENSBER6SKE ETABL KJØBENHAVN. 






DiammaD paa Heden. 

Liglagnet synker, den venlige Sommer 
kalder Naturen fra Vinterens Grav, 
Løvet og Storken og Sangfuglen kommer, 
Blomsten sig bader i Solstraalens Hav. 
Digteren vaagner af Vintersøvns Dvale, 
rider paa Belgernes hurtige Hest, 
bort fra de støjende, kvalmfulde Sale, 
flyver fra Staden til Heden mod Vest. 
Henrykt og glad der hans Øje da skuer 
skaldede Bakker og lyngklædte Strand, 
og han ser Havet i Vaarsolens Luer, 
legende Vover, som iler mod Land. 

Atter han øjner den straatækte Bolig, 
støttet mod Højen, med rørflettet Dør, 
uden Forandring den ligger saa rolig. 
Hytten blot hælder lidt mere end før. 
Alt er saa stille, og mægtigt han føler 
Barndommens Minder at hæve hans Bryst, 
hører saa svagt kun, hvor Nordsoen brøler 
hist, hvor den skummer mod revede Kyst. 

Lærkerne synger, og Brokfuglen skriger, 
Bonden gaar hjem fra sit Dagværk saa glad, 
Stjernerne funkler, og Dagslyset viger. 
Lyngblomsten dufter i Dugdraabens Bad. 

Medens han stirred og drømte og tænkte, 
læste paa Stenen, han støtted sig til, 
fredlige Blund over Øjet sig sænkte, 
slumrende sank han i Lyngene ned. 
Se! da i Drømme en Yngling han møder, 
venlig som Cimbrias skovkranste Kyst, 
skøn som Guds Sol, naar i Purpur den gløder, 
førend den synker til Havgudens Bryst. 
Ynglingen standsed, han yenligen smilte, 
bøj ed sig ned, der hvor Digteren laa, 
og da han tyst ved hans Side sig hvilte, 
vogted hans Slummer, han talte som saa: 

»Jeg er din Skytsaand, paa mig kan du lide, 
jeg er din Ven, sig! forstaar du mig ret? 
Endnu som Børn gik vi Side om Side, 
blæste Skalmejen, erindrer du det? 
Husker du ikke de Ord, som. jeg tåled, 
hvortil du lytted saa barnlig og glad, 
naar det blev Aften, og Solen den daled, 
og paa de lyngklædte Grave vi sad? 
Dybt da. jeg vakte Begejstringens Flamme, 
aabned for Lynglandets Skønhed dit Bryst: 
du dig foran dred, jeg blev den samme, 
mindes du slet ikke mere min Røst? 

Husker du ikke, hvor ofte vi hvilte 
her iblandt Lyngen og spøgte og sang? 
Endnu naar Himmelens Stjerner nedsmilte, 
gik vi blandt Højene mangen en Gang. 
Svandt af dit Minde de venlige Drømme, 
Lykken og Glæden, de tryllede frem? 



Eller har Tidens den mægtige Tømme 
holdt dig i Aaget, berøvet dig dem? 
O, nej! jeg ved det, du Heden ej glemte, 
glemte vel nogen det lynggroede Land? 
Ovre i Staden din Lyre du stemte, 
digted den skaldede Ørken en Sang. 

Svag er din Stemme, men ivrig din Stræben, 
lad kun dfet første ej dæmpe din Lyst, 
mangler det stundom paa Ord endnu Læben, 
frygt ej, de kommer, de bor i dit Bryst; 
naar blot din Sjæl ret til fulde fornemmer, 
hvad endnu Sproget et Navn ikke gav, 
naar i dit Hjerte sig Følelsen gemmer, 
kalder nok Tiden den frem af sin Grav. 
End est du ung! Og derfor du ej mægted 
Tanken at gribe i dristige Flugt; 
tro dog blot ej, at dig Stemmen blev nægtet. 
Blomsten, * som plejes, gør Aar jo til Frugt. 

Naar i din Sjæl da Begejstringen gløder, 
Tankerne dvæler ved Vestlandets Kyst, 
vaagner den Længsel, som Ordene føder, 
varsler de Stemmer, der bor i dit Bryst, 
grib da din Lyre og syng blot om Folket, 
det, du end mindes af Fortidens Drøm, 
syng, hvad jeg lærte og ofte dig tolked,. 
medens vi vandred ved legende Strøm. 
Saa skaV jeg løse dit Hjerte fra Sorgen, 
du skal faa Livet og Mennesket kær, 
da skal, som forhen i Barndommens Morgen, 
Engelen komme og være dig nær. 

Savner du Lykke, og Glæden forsvinder, 
trætter dig Staden, er Skæbnen for mørk, 
blegner af Smerte og Sorg dine Kinder, 
vend saa tilbage til Cimbriens Ørk; 

og du skal sikkert paa ensomme Hede 
atter mig finde blandt Højene her, 
ej du behøver om Englen at lede, 
jeg er usynlig, men altid dig nær; . 
saa vil vi begge besøge de Steder, 
der hvor vi legede sammen en Gang; 
der iblandt Lyngen bor skyldfrie Glæder, 
her skal du synge om Hjemmet din Sang.« 

Saadan han talte, og Natten bortilte, 
Maanen i Skyer sig hyllede ind. 
Daglyset blinked, da Engelen smilte, 
aanded et Kys paa den sovendes Kind. 
Digteren vaagned, hans Skytsaand var svunden, 
vildsomme Hede kun mødte hans Blik, 
men hvad hin tåled, imedens han blunded, 
af hans Erindring dog altid forgik. 
Drømmen han husker, mens Aarene svinder. 
Englen og Heden er stedse ham kær. 
Et af dens gamle, dens halvglemte Minder, 
venlige Læser! han tolker dig her. 



Huirettelsen. 

Det er en vemodig Følelse, der griber Van- 
dringsmanden, naar han, efter at have gennem- 
rejst Jyllands Østkyst og iagttaget dens frodige 
Natur, dens store Skovstrækninger, de yppige, 
græsrige Sletter, aom overalt fremstiller sig for 
Øjet, nærmer sig Alheden eller den Del af Vest- 
landet, som staar i Forbindelse hermed. Et sær- 
skilt Planteliv synes at tilhøre denne Egn, Skp- 
vene forsvinder, Lyng og Revling, som tidligere 
kun viste sig i smaa Buske, udvider sig efter- ' 
baanden i store, uoverskuelige Strækninger, paa 
enkelte Steder afvekslende med en lille Rug- 
eHer Bygmark, indtil ogsaa denne til sidst for- 
svinder, jo længere man kommer frem. Intet 
Træ, ingen Busk skænker Skygge for den bræn- 
dende Sol, som afsvider Græsset, gennemgløder 
Sandet og sender sine Straaler ned over Van- 
drerens Hoved. Lærken synger. Brok fugl ens 
tungsindige Klageskrig lyder inde fra Lyngen, 
og undertiden i stille Vejr trænger et svagt Bul- 
der, en hul og dybtoaende Brummen af Vester- 

havet hen over Egnen. Vandreren befinder sig 
nu midt i Ørkenen, overalt viser den vilde, mør- 
kebrune Steppe sig for hans Blik; et enkelt 
slraatækt Hus ligger hist og her adspredt paa 
den, og endda forveksles ofte dette med de utal- 
lige Kæmpebegravelser, der hæver sig over 
Lyngen, Gemmesteder for en Slægt, der har 
skrevet sig selv sit Minde, før Historien var i 
Stand dertil. Undertiden støder han ogsaa paa 
en gammel Offersten, som, halvt skjult af Lyng 
og Mos, endnu giver Stof for Opmærksomhed. 
Saaledes er Alheden, alvorlig, tavs og ophøjet, 
dens Ejendommeligheder afpræger sig paa Be- 
boerne. 

En varm Dag i Maj Maaned havde imod 
Sædvane en Mængde Mennesker forsamlet sig 
om en af de ovenfor omtalte Kæmpegrave, som 
laa i Nærheden af Landevejen, der fører fra Vi- 
borg til Holstebro. Højen var omgiven af en 
Rebline, befæstet til nedrammede Pæle, for at 
holde Mængden i en passende Afstand fra det, 
man der agtede at foretage sig. Kun p§ia den 
Side, som vendte ud mod Landevejen, var en 
Indgang aaben, og neden for denne stod Jiogle 
Bønder, bevæbnede med tykke Stokke. Lyngen, 
hvormed Pladsen forhen havde været beklædt, 
var oprykket og sammenhobet i en stor Bunke 
ved Siden. I Stedet derfor var Jorden overstrøet 
med et tykt Lag hvidt Grus. 

Midt oppe paa Højen stod to Mænd, lige saa 
forskellige i det Ydre, som i de Forretninger, 
de ved denne Lejlighed havde at udføre. Den 
ene var en høj, mager Person i sorte Klæder, 
med et blegt og skummelt Ansigt. Han var i 
Færd med at rette en trekantet Blok, som hans 
Medhjælper gjorde fast paa to i Sandet nedram- 
mede Pæle. Da dette var udført, gik han nogle 



Skridt til Siden, bøjede sig ned mod Jorden og 
fremtog en stor, blanktskinnende Økse, der hid- 
til havde ligget skjult i en Trækasse. 

En Gysen gennemfor Tilskuerne, som havde 
fulgt alle Forberedelser med Opmærksomhed, 
thi nu vidste enhver, at Manden maatte være 
Skarpretteren, der skulde udføre Dommen paa 
den Forbryder, de var komne for at se. 

Uden at bryde sig om den Opmærksomhed, 
han vakte, betragtede Manden sin Økse nogle 
Øjeblikke meget omhyggeligt, lod Fingeren løbe 
langs hen ad Eggen for at prøve dens Skarphed 
og skjulte den derefter igen i Kassen. 

Den anden Person var Egnens Sognepræst, en 
ærværdig graahaaret Olding. Han stod noget af- 
sides og iagttog med en vis højtidelig Opmærk- 
somhed de Tilberedelser, som de andre foretog 
sig. Af og til kastede han et Blik ud over Lande- 
vejen for at se, om Toget, der førte Forbryderen, 
som han var befalet til at forberede, endnu ikke 
lod sig til Syne. 

»Det varer lovligt længe, inden de kommer 
med Knægten!« udbrød Skarpretteren og gik hen 
til Præsten. »Jeg blev tilsagt at møde her Klok- 
ken elleve, den er allerede en halv Time forbi.« 

»Vejen er lang fra Arresten hertil, og den 
ulykkelige skynder sig vel ikke med at komme 
af Sted,« svarede den gejstlige koldt, som om han 
følte sig krænket over den ligefremme Tone, i 
hvilken Bødlen tiltalte ham. 

»Det er besynderligt nok,« vedblev denne, »at 
Folk kan hænge saadan ved den Smule Liv; jeg 
har nu været med til at hjælpe en svær Mængde 
over i den anden Verden, men ikke har jeg eks- 
pederet en eneste, uden at han jo blev glad over 
hvert Øjebliks Tillæg, jeg gav ham.« 

»De har altsaa længe udført denne Forret- 

ning?« spurgte Præsten og betragtede den anden 
med en kendelig Afsky. 

»Naada! — meget længe, Højærværdighed!« 
svarede Manden med en tilfreds Mine, uden at 
mærke det ufordelagtige Indtryk, han gjorde. 
»Jeg tør nok sige, at jeg for hvert Aar, De tæller, 
har skilt to Hoveder fra Kroppen, ikke endda at 
tale om de mange andre aparte Tilfælde, som 
Kagstrygninger og deslige, hvorved jeg har fun- 
geret. Jeg skal nemlig gøre opmærksom paa, at 
efter at jeg havde studeret Kunsten 1 mit Føde- 
land, kom jeg i udenlandsk Tjeneste i seksten 
Aar, og der har en af min Stand altid Guds Vel- 
signelse med Arbejde. Tør jeg for Resten spør- 
de Højærværdighed, hvem den domfældte egent- 
lig er? Man fortalte i Gaar Aftes alle Haande om 
ham nede i Kroen, hvor jeg tog ind; nogle af 
Bønderne ytrede endog, at han var aldeles uskyl- 
dig i det, han dømtes for.« 

»Det er en Bissekræmmer ved Navn Will,« 
svarede Præsten. »Han har forhen været tiltalt 
for at have dræbt en Grænsebetjent ved Folding- 
bro, som for flere Aar siden blev funden død af 
et Knivstik; af Mangel paa Beviser slap han dog 
fri igen. Nu er han jo atter greben i et Mord 
paa en ubekendt Person, som i lang Tid loge- 
rede nede i Kroen. Will var just i Færd med at 
berøve den dræbte hans Penge og Papirer, da 
en af Bønderne kom bag paa ham og anholdt 
ham. Hvorledes Folk kan tro, at han er uskyl- 
dig, ved jeg ikke; vedkommende maa vel have 
haft Vished i Sagen, før de dømte ham; men det 
gør mig ondt for Familien, ved hans Død bliver 
hans Kone, en gammel Fader og en lille Dreng 
brødløse, og Sognet faar saa tre til at sørge for.« 

»Det blev fortalt, at den dræbtes Lig var for- 
svundet,« sagde Skarpretteren, da Præsten tav, 

»og at ingen vidste, hvor det var blevet af; det 
er nok især af denne Aarsag, man erklærede sig 
for hans Uskyldighed.« 

»Ja, alt dette kan jo være os fuldkommen li- 
gegyldigt,« sagde Præsten paa en Maade, der 
tilkendegav, at han ønskede at ende Samtalen. 

»Nej, ingenlunde, Højærværdighed! ingen- 
lunde. Det er mig tværtimod højst magtpaalig- 
gende at forskaffe mig paalidelige Oplysninger 
om Synderen, fra hvem det saa end sker, før 
jeg ekspederer ham; for en Mand som mig, der 
forstaar Kunsten fra Grunden af, gives der for- 
skellige Maader at udføre den paa. 'Skal jeg i. 
Eks. i Lag med et Menneske, som er en skikke- 
lig Fyr paa det nær, at han har begaaet en eller 
anden Lovovertrædelse, saa gør jeg ham færdig 
med et eneste Slag; er det derimod en af disse 
hersens udlærte, saa — « 

Videre kom den ivrige Embedsmand ikke i 
sin Forklaring. Forsamlingen uden for Kredsen 
udstødte i det samme et Skrig, og man hørte dem 
raabe, at de kunde øjne Toget, der kom med 
Synderen. 

Størstedelen af Tilskuerne bestod som sæd- 
vanlig ved saadanne Lejligheder af Fruentimmer, 
og just af den Grund var Larmen ogsaa større 
og mere overdøvende end ellers. Skrig og Lat- 
ter, undertiden ogsaa Skældsord og Eder, blev 
vekslede mellem dem. Nogle havde taget deres 
smaa Børn med, og disse tronede med fryde- 
fulde Miner oppe paa de kraftige Kvinders Skul- 
dre, for at de des bedre skulle kunne iagttage 
alt. 

Langt inde i Heden kom nu det længe ven- 
tede Tog til Syne, men Hovedpersonen var 
skjult, fordi Sluffen, der kørte ham, paa alle 
Sider blev omringet med Mennesker, der led- 

sagede ham paa den sidste Jordrejse. Da de 
naaede til Pladsen, hvor Eksekutionen skulde 
fuldbyrdes, rejste den ulykkelige sig op. 

»Se saa!« udbrød han roligt, »det var ^^ den 
sidste Gang, jeg agede over en Lynghede; det 
er mærkeligt nok, jeg han ikke ret faa det i 
mit Hoved.« 

Det var en høj, stærk tbygget og aldrende 
Mand, i hvis blege, men udtryksfulde Ansigt 
mindre saas Spor af Frygt end en fast og roli^ 
Hengivelse. Hans Søn, en lille, smuk Dreng, var 
fulgt med til Retterstedet. Barnet havde kørt 
dertil paa samme Karre som Faderen og stod 
nu ved hans Side med hans Haand fast i sin, 
idet hans store Øjne fløj omkring blandt Mæng- 
den, som om han vilde opfordre dem til at frelse 
Faderen; men ingen gjorde noget Tegn dertil, 
en almindelig Stilhed hvilede over alle. 

»Det er dog Synd af jer. Foged, at I lader 
mig undlive i saadant et kønt Vejr, jeg havde 
hellere set, det var bleven til Regn i Dag,« ud- 
brød Will og kastede sine Øjne op mod Himme- 
len, ikke saa meget af Ligegyldighed for Døden 
som for at skjule to store Taarer, der ved Synet 
af den lille Søn randt ned over hans mørke, sol- 
brændte Kinder. Han bøjede sig ned og klap- 
pede ham. 

»Saa, min Dreng!« sagde han med en Stem- 
me, som skælvede lidt, »gaa du nu hjem til 
Bedstefader og hils ham fra mig. Far, vel, du! 
Vorherre holde sin Haand over dig.« 

»Kommer du ikke med, Far?« spurgte Dren- 
gen. 

»Jo, siden, siden!« svarede Will, idet han løf- 
tede ham op i sine Arme og kyssede ham. 

Retsbetjentene bød Folkestimmelen gøre Plads 
og vinkede ad Will, som rev sig løs og skred med 

faste og sikre Skridt gennem Bækken, der paa 
begge Sider aabnede sig for ham. Da han kom 
til Indgangen af Kredsen, standsede han noget, 
hans Ansigt blev blegere, han bævede, og det 
var tydeligt, at Réedsel for Døden først nu be- 



mægtigede sig ham, da han saa Forberedelserne 
til den. Dog varede det kun et Øjeblik, før han 
igen havde vundet sin forrige Fatning, han 

vendte sig til Siden og lod Øjnene løbe hen over 
Mængden, som om han søgte en enkelt iblandt 
den. Han havde heller ikke taget fejl, thi en 
høj, bredskuldret Mand trængte sig frem med 
Magt, og da han kom til Will, greb han dennes 

Haand og trykkede den med Heftighed mellem 
sine. Will omfavnede den fremmede og lagde 
sit Hoved tæt op til hans Øre, øg de talte nogle 
Øjeblikke sammen 1 en saa sagte Tone, at selv 
de nærmeststaaende kun hørte de tre sidste Ord: 

»Far vel, min Broder!« 

Derpaa traadte han inden for Kredsen, Præ- 
sten ledsagede ham op paa Højen, men den frem- 
mede tog Wills Søn i sine Arme og gik bort med 
ham. Man saa dem aldrig senere i denne Egn. 

Oppe paa Højen stod Herredsfogeden, iført sin 
Embedsdragt. Han oplæste Dommen med en 
dæmpet og noget utydelig Stemme. Will hørte 
rolig derpaa, han nikkede stiltiende til alt. Da 
Fogeden tav, talte Præsten nogle Ord til ham; ' 
den lyttende Mængde kunde ikke høre dem, men 
de saa, at de rørte Synderen, hans Stemme bæ- 
vede, da han vendte sig om mod Mængden og 
udbrød i følgende afbrudte Sætninger: 

»Far vel, alle sammen! Saa vidt er det kom- 
men med mig, — I ser en Drabsmand for jer, — 
endskønt jeg vel kimde sige, — dog det kan 
være det samme, — men dernede bag disse tre 
Høje mod Syd ligger min Hytte, en gammel Fa- 
der græder over mig, en Kone ogsaa, glem ikke 
dem. Folk! Vær lidt gode mod dem, den gamle 
er næsten hundrede Aar, han kan ikke selv 
bjerge Føden, og saa — jeg har ikke mere at 
sige.« 

Han tav og foldede Hænderne, mens Skarp- 
retterens Medhjælper bandt ham et Bind for Øj- - 
nene. Derpaa trak Will sin Trøje af, blottede 
Halsen og knælede ned i Sandet. En almindelig 
Tavshed herskede i dette Øjeblik overalt, man 
kunde tydeligt høre, at han bad sit Fadervor, 
skønt han kun udtalte Ordene hviskende. — Det 
glimtede i Sollyset. — Will sukkede, hans Ho- 

ved rullede ned ad Kæmpehøjen, men Kroppen 
laa stiv og ubevægelig paa den anden Side af 
Blokken. 

Dommen var fuldbyrdet. Herredsfogeden, 
Præsten og Skarpretteren begav sig hver paa 
sin Vej tilbage til deres Boliger. Kun Bødlens 
Svend blev paa Pladsen for at nedgrave den 
døde; men først uddelte han til Kvinder og Børn 
alt det Blod, som endnu randt ud af Ligets Krop, 
og man saa da disse, med dampende Skaaler, 
styrte skrigende ind over Heden og hjem, thi 
Blodet af en Misdæder helbredede for den fal- 
dende Syge, naar det blev drukket, mens det 
endnu var varmt. 



En Jnleaften. 



Den, der ikke har set Vesterhavet eller hørt 
dets Hyl og Bulder, naar Orkanen driver Søerne 
ind paa Klitterne og Kysten, vil umulig kunne 
gøre sig nogen Forestilling om den ubeskrive- 
lige Magt, der ligger i disse to Elementers Kamp. 
Det er paa dette Hav, paa den nøgne Kyst, det 
skummer imod, at der jævnlig foregaar Optrin, 
som bevæger og rører endog den koldeste Iagt- 
tager. Historien beskriver dem ikke, men spørg 
den mørke, solbrændte Fisker, hvis Haar er ble- 
vet graat mellem disse Skær, og som daglig vover 
Livet i Kamp med Storm og Sø for at aftvinge 
Havet en sparsom Føde til Kvinde og Børn, han 
alene kender dem, i hans Bryst slumrer Mindet 
og Bevidstheden om mangen Daad, mangt et 
rædselsfuldt Øjeblik, som kun Himmel og Hav 
og den, der er over begge, var stumme Vidner 
til. 

Paa en kold og stormfuld Vinterdag sidst i 
December Maaned bedækkede Is og Sne Jorden. 
Nordsøen rullede hult, idet dens Bølger kæm- 
pede med store, tykke Isflager, som svømmede 
omkring i brudte Masser. 

Det var hen paa Eftermiddagen, Solen var 
endnu et Stykke oppe i Horisonten, den lignede 
en stor, rød Ildkugle i de tunge og blaagraa 
Skyer, der omfattede den. Noget borte fra 
Strandkanten paa en Bunke opskyllet Tang og 



17 

Søgræs, som skjult af Sn^en dannede en lille 
Forhøjning, stod et ungt Menneske, lænende sig 
til en Baad, der var gjort fast paa Landet. Ved 
Siden af ham laa en stor, langøret Hund med 
korte, stærktbyggede Ben; den betragtede med 
kloge, spillende Øjne sin Herre, som om den 
vilde udforske Aarsagen til hans Dvælen paa 
dette ensomme Sted. Mennesket saa ud til at 
være en Sømand, i det mindste bar han samme 
Dragt, som Søfolk og Fiskere bruger paa Vest- 
kanten af Jylland. Hans ene Ha^d hvilede un- 
der Pjækkerten paa Brystet, den anden 
i Lommen, og kun de fyrige, mørkeblaa Øj- 
ne, som lyste under hans laadne Hue og stirrede 
ud over Søen, bort mod det uendelige fjerne, 
hvor Himmel og Hav forenedes, vidnede om, at 
det smi*kke Billede havde Liv. Efterhaanden 
blev hans Ansigt mere levende, hans Læber be- 
vægede sig, og han udstødte Ord: 

»Ja,« hviskede han bestemt, »det er saale- 
des, som ;jeg tænkte: Skibet staar herind efter, 
om en Time er Solen nede, saa driver de paa 
Revene, de kan ikke klare sig længere.« 

Langt borte saas det hvide Punkt, som var 
Genstanden for hans Betragtning; det hævede 
sig og sank med Bølgerne, og der maatte et øvet 
Øje til at skelne denne ubetydelige Prik fra de 
mange Maager og andre Strandfugle,. som i alle 
Retninger med hæse og ængstelige Skrig søgte 
ind mod Landet. Efterhaanden, som Solen gled 
ned bag Havet, og Mørket tiltog, blev ogsaa Ku- 
lingen stærkere, det trak op til Uvejr. Store, 
tunge Skymasser samledes dybt nede paa Him- 
melen og udbredte sig med en ilende Fart. Hvide 
Skumtoppe fløj hen over Bølgerne, som hævede 
deres Rygge højere i Vejret og syntes at sukke 

Smuglerens Søn. 2 

og klage, idet de væltede sig ind paa Revene. 
Havet blev mørkegraat. Orkanen begyndte. 

Roligt havde Jan, saaledés hed det unge Men- 
neske, været Vidne til Uvejrets Begyndelse, hans 
erfarne Blik saa den Fare, som den fremmede 
Sejler svævede i ved at nærme sig den ube- 
kendte Kyst, han vidste, at den maatte gaa un- 
der mellem Revene, det var umuligt længere at 
holde sig ude fra dem; den hylende Storm, som 
bar ind mod Landet, tilintetgjorde alle Anstren- 
gelser. 

»Det er dog Skade, at saadan en køn Skude 
skal forgaa,« hviskede han. »Se blot, hvor stolt 
den rejser sig, og hvor let den fører det svære 
Pres af Sejl, som de for længe siden burde have 
bjerget. Var Fader om Bord, kunde han maaske 
klare dem endnu, men paa den Maade, de lader 
staa til, maa de nødvendigvis gaa under.« 

Han løste Baaden og skød den med Kraft ud 
af dét frosne Sand, ned i Søen. Endnu nogle 
Øjeblikke betragtede han den Retning, Skibet 
løb, trak sin Kofte af, steg om Bord og fløjtede 
ad Hunden. Det var, som om Dyret fattede hans 
Hensigt, thi det sprang op til ham og lagde sig 
med Forlabberne paa Toften ved hans Side, idet 
de funklende Øjne vekselvis betragtede ham og 
Bølgerne, som slog ind over Forstavnen. Jan 
klappede den store Hund og bandt en Line fast 
ti) Ringen i dens Jemhalsbaand. Derefter greb 
han en Aare og stagede sig med et agtsomt og 
spejdende Blik ud mod det første Rev. 

Det fremmede Skib havde allerede nærmet 
sig Landet saa meget, at Besætningen om Bord 
mærkede til Grunden, og af og til hørte de fryg- 
telige Drøn af Brændingen, naar Søen brødes 
inde paa Revet. Alt blev i en Fart beslaaet og 
opgivet, i Merssejlene toges Reb, og der ind- 

traadte nu en tavs, forventningsfuld Stilhed paa 
Dækket, i hvilken ingen anden Lyd hørtes end 
Vinden, som peb igennem Takkelagen, og Søen, 
som tørnede mod Forstavnen. Matroserne vid- 
ste, at alt, hvad der stod i menneskelig Magt for 
at holde dem borte fra Kysten, var udført efter 
den sidste Manøvre, det gjaldt nu Liv eller Død. 

Saaledes gik en Tid, da lød pludselig en 
Stemme, saa høj og gennemtrængende, at den 
syntes selv at overdøve Elementernes Kamp; det 
var Overstyrmanden ved Rattet, og de faa Ord: 
»Hun lystrer ikke længer,« trængte sig til Sjæ- 
len af alle. Skræk og Rædsel stod malet i de 
djærve Sømænds hærdede Ansigter. Skibets 
Undergang var vis. Der blev givet Ordre til at 
kappe. Master og Rundholter fløj i Søen, Varp- 
ankeret sank og borede sig ned i Sahdkvagerne, 
men det kunde ikke holde. I samme Øjeblik ka- 
stede en Grundsø Skroget op mod det først.e Rev, 
en anden Rølge hævede det igeri og satte det 
med et Stød, der bragte Tømmeret til at knage 
i alle Sammenføjninger, ind paa Grunden, og 
Vandet skyllede nu langs hen ad Dækket. Hver 
Tanke om Orden og Lydighed var forsvunden 
blandt Mandskabet. Storbaaden blev sat ud. 
Mandskabet styrtede sig hovedkulds ned i den 
fra Rælingerne; den kunde ikke rumme flere. 
Endnu en sprang ned; han blev kastet i Søen 
af de andre. Eri Mængde Bobler drejede sig 1 
skummende Kredse over det Sted, hvor han 
sank. ^ 

Jan havde imidlertid kæmpet sig frem til 
Skibet, hvor Kaptajnen og to andre var blevet 
tilbage. Idet han nærmede sig, saa han dem 
hændervridende løbe frem og tilbage paa de 
vaade Planker, men deres Fortvivlelsesskrig 
forvandledes til et lige saa lydeligt Udbrud af 

Glæde, da hans Baad løb ind under Siden af 
Skroget. Det slukkede Haab, den sidste Følelse, 
som forlader det menneskelige Hjerte, vaagnede 
atter hos dem ved den Udsigt til Redning, der 
viste sig. Han kastede Fangelinen op til Kap- 
tajnen, og Baaden blev i en^ Hast gjort fast. 

»Hurtig herned!« raabte han, »der er ingen 
Xid at spilde. Vraget kan synke hvert Øjeblik, 
saa er vi alle fortabte.« 

En ung Dame blev hjulpen over Rælingen 
næsten halvdød af Kulde. Hendes vaade Klæ- 
der hang stivfrosne omkring hende. Dernæst 
steg Kaptajnen ned, og den sidste af de tilbage- 
blevne stod allerede paa det nederste Trin af 
Falderebstrappen, da en Sø drejede Baaden med 
et pludseligt Ryk til Side, og Manden sank i 
Havet. Ved dette Syn udstødte den unge Dame 
et gennemtrængende Skrig og vilde være styr- 
tet over Bord, hvis ikke Jan havde grebet hende 
i Klæderne og afværget det. 

»Min Fader! o, min Fader!« udbrød hun i en 
Tone, hvoraf en saa inderlig Sjæleangst talte, 
at Sømanden studsende vendte sig om imod hen- 
de, men det dybe Mørke, der l?ia udbredt over 
alt, hindrede ham i at se hendes Ansigt. 

»Vær rolig!« sagde han bevæget, »han kan 
frelses endnu, sid blot ned i Baaden, og De,« Ted- 
blev han, vendende sig mod Kaptajnen, »tag 
Fangelinen, men gør den for Guds Skyld ikke 
løs, mens jeg søger at hjælpe ham dernede.« 

Alt dette skete i et Øjeblik; i det næste kaldte 
Jan paa sin Hund og styrtede sig med den ud 
i det fraadende Dyb. 

Stormen hylede. Bølgerne piskede voldsomt 
mod Skibets Sider og slyngede det frem og til- 
bage paa Sandrevlen, Stykker af Tømmer og 
Planker drev rundt omkring og tørnede flere 

Gange mod Baaden, i hvilken den blege Pige 
græd og jamrede sig for sin Fader. 

Det varede Ikke længe, før Kaptajnen saa et 
mørkt, laaddent Legeme hæve sig over Vand- 



linien, og han hørte den modige Sømand raabe: 
»Rap Hundens Line! hurtig, hurtigl« 
Det skete. Dyret udstødte et Hyl, et Glædes- 
skrig fra Jan forkyndte hans Held. 

Lidt efter nærmede han og Hunden sig Baa- 
den, de havde reddet den fremmede og lagde 
ham ned i Bunden af det lille Fartøj, 



22 



Da Jan kom op af Vandet, sad han et Øje- 
blik stille, og hans Blik hvilede takkende mod 
den mørke Himmel, hvorfra Maanen i det sam- 
me blinkede fr^m og lod ét gulblegt Skær falde 
paa hans Ansigt. Hans tro Staldbroder rystede 
Vandet af sine lange Haar og lagde med en glad 
Tuden begge Forpoterne op paa sin Herres Skul- 
dre. Sømanden klappede den kærligt, og da han 
vendte sig om paa Toften, saa han ved Hjælp 
af Maanens Skin den ubekendte Pige bøje sig 
ned over Faderen og kysse ham. Han greb Aa- 
ren. Fangelinen blev gjort los og Baaden for 
igennem Bølgerne. Da de var kommen noget 
bort, lød et hult, gennemtrængende Brag fra 
Vraget. Kaptajnen udstødte et Suk, han vendte 
sig om der imod, men saa kun det skummende 
Vandspejl, Skibet laa der ikke længere. 

»Nu sank det!« ytrede Jan roligt, mens han 
mat og afkræftet trak paa Aaren. »I Morgen 
vil det knuste Tømmer ligge omkring paa Ky- 
sten.« 

Lidt efter skød Baaden lykkeligt gennem den 
sidste Sø op i Sandet.* Jan sprang ud; Faren 
var overstaaet; de var frelste. Til den anden 
Baad saas intet, men næste Dag laa elleve lem- 
læstede Lig drevne op paa Strandbredden. 

Matte og afkræftede betraadte de skibbrud- 
ne Landet. Jan hjalp den unge Pige ud af 
Baaden. 

»Gud være lovet!« udbrød hun og kastede 
sig grædende til Faderens Bryst. »Jeg har dig 
da endnu, du kære Fader! Hvor jeg er taknemme- 
lig derfor; og Dem!« tilføjede hun i en ubeskri- 
velig blød Tone, henvendt mod Jan, »hvorledes 
skal jeg takke Dem? De har skænket mig et 
dobbelt Liv ved at redde min Fader.« 

Faderen og Kaptajnen ytrede ogsaa deres 

Tak, men Jan unddrog sig den, idet han gik 
tilbage for at trække Baaden højere op paa 
Land. Hunden derimod sprang omkring de tre 
skibbrudne under en vedvarende Gøen, som om 
den ogsaa vilde ytre sin Glæde over deres 
Frelse. 

»Hvorhen skal vi nu vende os?« spurgte den 
fremmede mismodig, efter at de første Glædes-- 
udbrud var vegne for den Tanke, at han befandt 
sig med sin Datter i en ubekendt Egn. »Vil De 
endnu forøge vor Gæld til Dem ved at give os 
Husly og Hvile for i Nat?« 

»Hos mig?« gentog Jan med et Smil, »det gik 
vel knap an.« 

»Hvorfor ikke?« gentog den fremmede, »vi 
fordrer intet uden Husly og Varme til i Morgen.« 

»Der er andre Grunde, hvorfor det ikke la- 
der sig gøre,« svarede Jan, »men jeg ved et 
Sted, hvor De kan faa alt, hvad De trænger til. 
Et Par Bøsseskud herfra, der, Jivor De ser to 
store Lys skinne ud gennem Vinduerne, ligger 
en Herregaard, og Generalinde Rosendal er en 
gæstfri Værtinde. De er ikke de eneste skib- 
brudne, jeg fører op til hende,« tilføjede han 
sagte. 

»Rosendal!« gentog Fader og Datter forun- 
drede. »Er det muligt?« 

»De kender hende?« spurgte Jan. 

»Vistnok!« var den fremmedes Svar. »Hun er 
endog en beslægtet af mig og kunde ikke bo paa 
et belejligere Sted, siden Skæbnen saa pludselig 
har ført os til Jylland. Du er vist ogsaa tilfreds 
dermed, Flora! Ikke sandt?« 

»Jo!« svarede den unge Pige. »Jeg vilde blot 
ønske, at vi allerede var deroppe, det er meget 
koldt her, og jeg fryser.« 

»Mit kære Barn!« hviskede Faderen i en 
ængstelig Tone. »Du befinder dig da vel?« 

»Vær kun rolig, kæreste Faderl« sagde Flora 
sagte, »jeg er for lykkelig i Aften til ikke at be- 
finde mig vel, jeg træriger blot til lidt Ro efter 
de sidste Timers Skræk, intet andet.« 

»Gud være lovet!« mumlede Manden og bad 
Jan føre dem op til Herregaarden. 

Noget oppe i Landet, inde paa Heden, laa en 
lille, ensom Bondehytte, kaldet Højhus, paa 
sædvanlig Maåde tækket med Halm og Lyng. 
Dens ene Side støttede sig op mod en gammel 
Kæmpegrav, der paa en Gang tjente baade som 
Værn mod den kolde Vind, d^r blæste fra Søen, 
og til Bagklædning for Huset, hvis Tag ikke 
naaede højere end op til Toppen af Højen. 

Det var i Skumringen, og Hyttens Beboere 
havde allerede tændt Lys. Midt for et stort, 
blanktskuret Egebord i den lave Stue sad en bleg 
og rystende Olding paa en Bænk. Han var i 
Færd med at undervise nogle Børn, som sad om- 
kring Bordet, lo Drenge og lige saa mange Pi- 
ger lyttede til det, han fortalte dem om Gud og 
det Liv i Verden, de ikke kendte, og de smaas 
Blikke hang med kærlig Opmærksomhed ved 
Oldingens Læber. En dygtig Tørveild blussede 
paa Skorstenen, tæt ved denne sad en aldrende 
Kone og drejede flittigt den Rok, hun spandt paa. 
Ved et Bord noget længere henne var en høj og 
bredskuldret Mand i Færd med at ordne og gen- 
nemse en Del Papirer, som han havde udbredt 
foran sig. Saaledes var alt her et Billede paa 
stille, huslig Virksomhed, i hvilken den ene ikke 
afbrød eller forstyrrede den anden. 

En lang Tid gik hen; Stueuret slog seka; da 
rejste Manden sig op, lagde Papirerne sammen 
og gemte dem meget omhyggeligt i Bordskuf- 

fen, som han laasede for. Derpaa gik han hen 
til Oldingen og udbrød, idet han lagde sin Haand 
paa den gamles Skulder: 

»Naa, Fatter! lad det saa være nok for i Af- 
ten, det er jo Hellig nu, og Børnene vil vel gerne 
have lidt Lov, før yi spiser.« 

»Ja, ja, Jørgen!« svarede den gamle, »som du 
synes, vi kan jo holde op for denne Gang.« 

Den Hurtighed, hvormed de smaa lagde Bø- 
gerne sammen og rejste sig fra deres Pladser, 
viste, hvor kærkommen Faderens Ord var, og 
nu blev det mindre roligt i Stuen, idet de be- 
gyndte at lege med hverandre. Husmoderen 
satte sin Spinderok hen i Krogen og gik ud for 
at tilberede Aftensmaden; Jørgen hentede en 
Vadmels Kofte og nogle andre Klædningsstyk- 
ker, som han hjalp den gamle Mand at iføre sig. 
Derefter bandt han ham en ren Krave og et hvidt 
Tørklæde om Halsen. 

»Se saa, Tonne!« sagde han, mens han trak 
en ny, blaastribet Bomulds Hue ned over den 
gamles graa Lokker, »nu har jeg pyntet dig til 
Juleaften.« 

»Tak for det, min Dreng,« svarede Tonne og 
trykkede hans Haand, »men du har. dog glemt 
det vigtigste, ikke sandt?« Han pegede med en 
vis Alvor paa sit Bryst. 

Jørgen fattede hans Mening, gik hen til Ska- 
bet og fremtog en gammel Orden i et blaat og 
rødt Baand. 

»Du mente vel din Orden, Fatter?« spurgte 
han smilende og hæftede den fast i Koftens 
Knaphul. »Denne Jul oplevede du da alligevel,« 
vedblev han venlig og satte sig ned paa Bænken 
ved Siden af den gamle, »skønt du ikke troede 
det, da jeg forrige Aar ved denne Tid hjalp dig 
Stadstøjet paa.« 

»Du har Ret, Jørgen! Vorherre har holdt mig 
i Live endnu, skønt jeg efter den sædvanlige Or- 
den for længe siden burde have været borte. Jeg 
er vel snart over de fem Snese, ikke sandt?« 

»Et Hundrede og tre, Tonne,« ytrede Jørgen 
og betragtede sin Fader med et kæHigt Blik. -^ 
»Men hvad siger det! Du kan leve længe derfor, 
og jeg skal endnu mangen Juleaften pynte dig 
op, du gamle Fatter!« 

»Sandt nok! hvorfor skulde jeg vel ønske at 
dø? Jeg har det jo godt her hos dig, og jeg vilde 
selv gerne leve, saa længe dine Børn kan have 
Gavn af min Undervisning.« 

Lidt efter rejste Jørgen sig op og iførte sig 
en bedre Klædning end den, han gik til Hver- 
dags med. Tonne sad paa sin Bænk og betrag- 
tede med et godmodigt Blik de smaa, som le- 
gede paa Gulvet, byggede Huse og sejlede om- 
kring paa Skamler, mens Bedstefaderens Stok 
tjente dem til Aare. 

»Hvor bliver Jan af i Aften?« spurgte han 
efter nogen Tids Tavshed. »Jeg har ikke set ham 
den hele Eftermiddag.« 

»Jeg ved det ikke, kanske sig han er oppe i 
Forretninger hos Generalinden paa Herregaar- 
den; han kommer vel snart.« 

»Ja, han plejer sjældent at blive ude om Hel- 
ligaftenen, og han ved jo, at vi spiser Klokken 
syv.« 

»Paa Søen vilde jeg ikke ønske, han var,« 
sagde Jørgen og gik hen til det lille Vindue, som 
vendte ud mod Heden, og uden for hvilket Stor- 
men peb og hylede med sin hele Voldsomhed. 
»Det er et haardt Vejr i Aften,« bemærkede han 
for sig selv, »hun blæser en Orkan fra Nordvest; 
gaar der Sejlere forbi Revet i Nat, saa har vi 
Fortjeneste i Morgen med Strandingsgods.« 

»Det er en god Dreng, den Jan!« udbrød den 
gamle, som ikke havde hørf, hvad Sønnen sagde, 
»han volder dig megen Glæde, Jørgen! Du har 
Fornøjelse af dine Børn, og det vil sige store 
Ting i disse Tider.« 



»Sandt nok, Tonnel« sagde Jørgen, »Jan et 
en rask Knos, og det ærgrer mig blot, hver Gang 
jeg tænker paa, at han kunde hav« det langt be- 
dre ved at fare som forhen end ligge her hjem- . 
me og slide Tiden for os; der stikker et godt 
Hjerte i den Dreng, og han glemmer sig altid 
selv, hvor det gælder hans Familie.« 

»Jeg har opdraget ham,« hviskede Tonne 
med et tilfreds Smil, »jeg har lært ham at kende 
sine Pligter, naar jeg er død og glemt af alle 
andre, skal han i det mindste huske mig og 
takke mig i min Grav.« 

Under denne Samtale havde Husmoderen an- 
rettet Aftensmaden; et stort Fad Risengrød dam- 
pede paa Bordet; Børnene tog ivrige Plads om- 
kring det, Jørgen hjalp den gamle hen paa hans 
bestemte Plads og satte sig saa stiltiende ned 
ved Siden af sin Kone, mens Bønnen blev læst. 

Med højtidelig Alvor blottede Tonne sit Ho- 
ved og foldede Hænderne over den stribede Hue. 
Hans matte Øjne fik Liv og straalede, mens 
han læste de simple Ord. I Jørgens haarde, men 
ærlige Træk laa den største Andægtighed til 
Syne, og hans Kone gentog sagte og hviskende 
den velbekendte Bøn. Børnene havde ogsaa fol- 
det deres smaa Hænder, men deres Tanker og 
Øjne var alene henvendte paa Risengrødsfadet, 
som stod paa Bordet. 

Da tudede en Hund udenfor, et Slag lød paa 
Husdøren, den gik op,. Jan traadte ind. Tonne 
kastede blot et Blik paa ham og fortsatte deref- 
ter Bønnen, men det unge Menneske blev staa- 
ende stille og hørte til, saa længe Bedstefaderen 
læste; da han tav, trak han sin drivvaade Kofte 
af, hsengte den hen over Kakkelovnen og satte 
sig derpaa til Bords mellem sine smaa Brødre. 

»Hvor har du været henne saa længe, min 
Dreng?« spurgte Tonne og betragtede sin Ynd- 
ling med et velvilligt Blik; »Jørgen og jeg talte 
om dig før; vi vidste ikke, hvor du var bleven 
af.« 

»Jeg har været ved Søen,« svarede han; »jeg 
stod nede ved Nørre Klitter hen paa Eftermid- 
dagen og saa et Barkskib stævne herind efter; 

det blæste haardt; da Orkanen kom, kunde han 
ikke klare sig for Kysten.« 

»Løb han paa Grund?« spurgte JørgQn ivrigt. 

»Han gik under med Top og Tavl,« bemær- 
kede Sønnen i en Tone, som talte for, at saa- 
danne Hændelser var almindelige nok til ikke 
at vække synderlig Opsigt i denne Egn. 

»Ja, ja, det har været et strengt Vejr i den 
sidste Tid, og det vil ige» blive en god Nat for 
Os, denne; en Juleaften er de vist alle sammen 
hjemme, saa kan vi arbejde i Fred for d e m.« 

»Skal I ud i Nat igen, Jørgen?« spurgte Mo- 
deren med en bekymret Mine, »lad det være! 
Det er dog Helligaften nu, og du gjorde bedre 
i at blive herhjemme hos os denne Gang.« 

»Vist ikke, Karen!« sagde Manden i en be- 
stemt Tone, »hvordan l^an jeg blive hjemme, 
naar de sætter Godset over fra den anden Side 
af Aaen? De Varde Købmænd vilde nok se surt, 
om jeg ikke var rede til at tage imod det, saa 
snart Baadf ørerne kom. Men i Aften mener jeg, 
at vi hurtigt faar Tingene i Orden; vi kan godt 
køre den lige Vej over Heden tilbage med Vog- 
nene; Løjtnanten er oppe paa Herregaarden til 
Gilde hos Fogeden, og der er vel knap nogen af 
de andre paa Vagt derude.« 

»Lad da Jan i det mindste blive her, at jeg 
dog kan have en af jer hos mig; dersom ^Be- 
tjentene bliver borte, behøver I jo ikke at være 
ude begge, og det er et slemt Varsel, naar man 
ikke er samlet med sin Familie en Juleaften.« 

»Ja, det gaar an!« var Svaret. »Jan kan bli- 
ve hjemme hos dig, og lidt over Midnat skal 
jeg nok være tilbage igen!« 

»Nej, Fader!« sagde Jan, »jeg maa være med; 
det kunde dog hænde sig, at Kontrollørerne var 
ude, saa vilde det være farligt, hvis du alene 

var dernede for at tage imod Godset; vi følges 
ad; men vær du kun rolig, Moder! det varer 
ikke saa længe denne Gang.« 

Konen indsaa, at hendes Bønner ikke for- 
maaede at rokke Mandens og Sønnens Beslut- 
ninger; hun tav med et Suk. 

»Hvorfor er du saa vaad, Broder?« spurgte 
den lille Dreng, som sad ved Siden af Jan. »Se 
blot, hvordan Vandefr drypper af dig ned paa 
den rene Dug. — Har du været i Søen?« 

»Ja, næstendels!« svarede Jan smilende. 

»Hvorledes, i Søen?« udbrød Jørgen og Ton- 
ne forundrede. 

»Ja, da jeg saa Skibet løbe op mod Grun- 
dene, vidste jeg nok, at det maatte gaa under, 
saa løste jeg vor Baad og roede ud mod det, 
fordi jeg muligt kunde hjælpe nogle af Folkene 
i Land. Da jeg kom til Vraget, havde allerede 
Matroserne givet Storbaaden ud og var roet 
bort med den, men Kaptajnen og to Passagerer 
var endnu tilbage. Det holdt haardt, inden de 
kom ned, og den ene faldt i Søen fra det læ 
Vant. Jeg og »Tro« fik ham alligevel op igen, 
derved blev jeg vaad.« 

Tonnes Øjne havde, mens Jan talede, dvæ- 
let paa ham med et Udtryk af den inderligste 
Kærlighed. 

»Hellige Kors!« udraabte Moderen forskræk- 
ket, »hvad er det. Søn? Du bløder jo!« 

Børnene udstødte et Skrig, Jan mærkede 
først i dette Øjeblik, at Blodet løb ham ned ad 
Armen. 

»Det er vel blot en Rift, jeg har faaet paa 
Vraget,« sagde han rolig, »det har intet at be- 
tyde, et Begplaster vil gøre det godt igen.« 

Han rejste sig op; lidt efter havde han stand- 
set Blodet og forbundet Saaret. 

Efter at Risengrøden var fortæret, satte* Mo- 
deren en stor Hjortebov frem paa Bordet og 
uddelte vældige Stykker til enhver især. 

»Hm! hm!« mumlede Jørgen og strøg sig 
med Haanden omkring Munden med et polisk 
Smil. »Det skulde de vide oppe paa Gaarden, 
at vi har Hjortesteg hemede i Aften, saa fik vi 
vel knap Lov til at spise den saa rolig som nu.« 

»Det har du Ret i, Jørgen!« svarede Karen, 
»siden den sidste Herredsfoged kom heftil, er 
det bleven rent forkert. I fordums Dage kerede 
ingen sig om, at Fattigfolk tog et Dyr paa Mar- 
ken imellem Stunder, der er da nok af dem 
alligevel; nu derimod risikerer man baade 
Bøde og Arrest, saa snart de hører en Bøsse 
knalde. Jeg takker dog Vorherre for, at der fin- 
des Dyr, ellers vilde det mangen Gang se daar- 
ligt ud for os.« 

»Tak ham heller, fordi din Mand og din 
Dreng har et* sikkert Øje og en god Bøsse,« 
smaalo Jørgen; »uden dette vilde der kun sjæl- 
dent komme en Hjortebov paa Bordet.« 

Da Maaltidet var endt, beredte Manden sig 
til at forlade Hytten, trak en tyk, ulden Pjæk- 
kert over sin korte Trøje, knappede den tæt op 
i Halsen, tog et Par store Fiskerstøvler paa og 
stak i: et Øjeblik, hvor ingen gav Agt paa det, 
to Pistoler til sig, der hang i et Skab i Vuggen. 
Da Tonne rejste sig fra Bordet, gik han hen til 
Jan, som stod ved Kakkelovnen og vred Vandet 
af Ærmerne paa sin Vams. 

»Søn!« hvisk iede Oldingen med en rørende 
Alvor. »Vorherre velsigne dig! Det er nu den 
niende Gang, jeg beder godt for dig, fordi du 
ni Gange har glemt dit eget Liv for dine Med^ 
menneskers. Det vil bringe dig Lykke, en god 
Gerning lønner sig altid selv, min Dreng, og jeg 

ser, at du en Gang vil bringe det til noget. Din 
Fremtid skal blive lys og venlig.« 

Den gamles Øjne fik større Glans, mens han 
talte, hans Skikkelse hævede sig; som han stod 
der, lignede han en af Oldtidens Præster, der 
udlagde en dødelig sin Skæbne. 

»Gaia nu med Gud, min kære Dreng!« ved- 
blev han, »din Fader venter dig.« 

Jan greb Bedstefaderens Haand og kyssede 
den. Lidt efter forlod han og Jørgen Huset og 
gik, fulgt af Hunden, ud til deres natlige Ar- 
béjde. 

Da Stueuret slog ti, hjalp Moderen den 
gamle Tonne i Seng og tog saa igen f af paa sin 
Rok; men Arbejdet vilde ikke ret gaa fra Haan- 
den denne Aften. Hun lænede sig tilbage paa 
Stolen og hensank i Grublerier. Det vkr deres 
Fattigdom, som i dette Øjeblik var Genstanden 
for hendes Tanker, og som til sidst bragte Taa- 
i-er i hendes Øjne. Hun skød Rokken hen for 
sig, bøjede sig over mod Stoleryggen og græd. 

Hendes lille Søn sad henne i^ed Bordenden 
med Haanden under Kinden; hans store, mørke 
Øjne hvilede paa hende. 

»Hørj Moder!« udbrød han kærlig, idet han 
for ned fra Bænken og slyngede sine smaa Ar- 
me omkring hendes Hals, »du ihaa ikke græde 
mere;, bi blot, til jeg bliver stor, saa skal du og 
Fader nok faa det godt herhjemme.« 
. Moderen smilede, hun græd ikke længere, 
men trykkede den lille tæt op til sit Bryst og 
gik saa hen til Vinduet for at se efter Vejret. 
Det var mørkt og sort udenfor, Maanen blinkede 
frem gennem Skymasserne som en Sørgefakkel 
i et Gravkapel. 

»Blot de dog snart vilde komme igen, uden 
at der var hændet dem noget. Jeg er saa bange 

i Nat,« hviskede hun sagte. Men Drengen hav- 
de hørt hendes Ytring. 

»Hvor gik de hen, Moder?« spurgte han. 

»De gik ud for at fortjene Brødet til mig og 
jer,« svarede Karen med et Suk. 

En Time senere var Lyset slukket i Jørgens 
Hytte og Beboerne i Seng. 



Herregaardeji. 



Et Stykke indeii for Klitterne, mellem lang- 
strakte og lyngbegroede Bakker, laa den Herre- 
gaard, til hvilken Jan havde ført de skibbrudne. 
Dens ene Facade gav en fri Udsigt over de nær- 
meste Heder, hvori smaa Græspletter og smalle, 
lysegule Rugagre indfattedes . af Lyngens mør- 
kebrune Ramme. Fra den modsatte Side saa 
man Havet komme til Syne bag den bugtede 
Linie, som de hvide Sandklitter dannede. 

Herregaarden var en gammel, grundmuret 
Bygning, firkantet og plump, med et stejlt op- 
løbende Tag og smaa, aflange Vinduer i Spids- 
buestil. Tilforn havde den været forsynet med 
Volde og Grave, af hvilke der endnu paa en- 
kelte Steder saas et utydeligt, halvt udslettet 
Spor. Den nuværende Ejerinde var Generalinde 
Rosendal, som siden hendes Gemals Død .kun 
beboede den ene Fløj af Gaarden, mens Eg- 
nens Herredsfoged, Solberg, havde omdannet 
den anden til Bolig for sig. Paa Bygningens 
Ydre havde Tiden ikke haft stor Indvirkning, 
men derimod saa meget mere paa dens Indre. 
Den forrige Borgstue var forvandlet til en For- 

Smuglerens Søn. 3 

hørssal, Kælderne bestængede og indrettede til 
Arrester. Riddersalen tjente til Herredets Ting- 
stue, og de mange gamle Portrætter, som hang 
omkring paa Væggene, syntes med mørke og 
harmfulde Blikke at betragte Rolighedsforstyr- 
rerne af deres fordums Herresæde. 

Det var om Formiddagen. Inde hos General- 
inden blussede en stærk Ild i Kakkelovnen og 
udbredte en behagelig Varme i Værelset, som 
alligevel ikke var stærk nok til at tilintetgøre 
de Blomster, Frosten havde malet paa Ruderne. 
Et smukt, figureret Tæppe skjulte Gulvet, og 
midt paa dette stod et dækket Frokostbord, for- 
an hvilket Husfruen sad, et levende Billede paa 
de Revolutioner, tresindstyve Aar er i Stand 
til at frembringe i et smukt Ansigt. Foruden 
hende saa man endnu to unge Piger i Værelset. 
Den ene var Herredsfogedens Datter, et blidt og 
tilbageholdende Væsen, hvis Ansigts sædvanli- 
ge Udtryk var den Sørgmodighed, som uop- 
fyldte eller skuffede Forventninger plejer at ef- 
terlade. 

Ved Vinduet stod en anden ung Pige. Hun 
havde bragt Rudens Is til at optø ved sin varme 
Aande og stirrede nu uafbrudt ud paa Havet, 
som fra dette Sted laa udbredt for hende i dets 
ubegrænsede Storhed og Vælde. 

Budskabet, at et Skib var strandet, havde 
allerede tidlig om Morgenen forsamlet en Mæng- 
de Mennesker for at bjerge de Sager, som om 
Natten var drevet i Land fra Vraget, hvoraf kun 
et Stykke af Stormasten endnu ragede op over 
Vandlinien. Den store, uoverskuelige Havflade 
laa udbredt i Morgensolens Lys. Stormen, som 
nylig havde blandet sit Hyl med de ulykkeliges 
Dødsskrig, var faret bort, Afgrunden havde 
modtaget sine Ofre og glemt dem igen. Bøl- 

gerne rullede lette og rolige hen over Stedet, 
hvor de sank, og legede med Stumperne af det 
splintrede Vrag, mens man inde paa Landet 
saa de opfiskede Lig, henlagte i en Række og 
skjulte af et Stykke Sejldug. 

Generalinden havde endt «it Maaltid. Hun 
traadte hen til Vinduet og udbrød, idet hun ven- 
ligt lagde sin Haand paa Floras Skulder: 

»Se mig en Gang til dig, du lille, hvor for- 
dybet i dig selv du staar der og stirrer ned mod 
Søen og glemmer alt for at betragte den.« 

»Det er ikke alene Søen, jeg ser ud paa,« 
svarede Flora, som ved Tantens Ord vaagnede 
af sine Drømmerier. »Du glemmer nok, kærp 
Tante, at den i alt Fald i Dag maa have en sær- 
deles Betydning for mig, siden vi saa nylig und- 
gik at blive dens Ofre. Den har berøvet min 
Fader hans hele Formue, og det er egentlig ale- 
ne min Skyld.« 

»Din Skyld?« gentog Generalinden forun- 
dret, »hvorledes det?« 

»Det var Omsorg for min Sundhed, der for- 
ledte ham til at rejse til Italien, og det var ef- 
ter mit Ønske, at vi nu tog tilbage med det ulyk- 
kelige Skib; havde jeg ladet ham raade, og^ vi 
var taget over Land, vilde alt have været an- 
derledes.« 

»Snak om en Ting!« udbrød Generalinden i 
en godmodig Tone, »det var Vorherres Villie, der 
nu en Gang besluttede det saaledes, og i Grun- 
den kan jeg slet ikke være saa misfornøj et. der- 
med; thi i ethvert andet Tilfælde havde jeg nok 
ikke faaet jer at se min hele Levetid. De gode 
Københavnere har som oftest en Modbydelighed 
for Jyllands Vestkyst, og sandt at sige, jeg for- 
tænker slet ingen deri, den kan ikke byde syn-, 
derlig Erstatning for det glade, magelige Liv, 

de er vant til at føre derovre. Nu er I her^ Børn- 
lille, og I kan stole paa, at jeg skal vide at holde 
fast paa jer. Hvad din Faders Ejendom an- 
gaar, saa er den Sag heller ikke saa slem, som 
du forestiller dig. Skibet strandede inden for det 
første Rev, og med en Nordvest bærer Søen al- 
tid indefter, det ved jeg af Erfaring, s€ta at det 
meste maa være drevet paa Land i Nat; giv 
dig derfor kun tilfreds, mit Barn; jeg har i Mor- 
ges sendt mine Folk ned til Stranden; det er 
Karle, kan du tro, som ikke vil lade noget blive 
tilbage uden at bjerge det. Her findes dygtige 
Mennesker paa denne Kyst.« 

»Dersom de alle er som han,« sagde Flora 
med en noget dæmpet Stemme, »saa maa det 
være en lykkelig Egn at bo i.« 

»Aa ja!« vedblev Generalinden tilfreds, uden 
dog at forstaa hendes Mening. »Naar man blot 
har en Smule Helbred og nok at tage fat i fra 
Morgen til Aften, kan man jo i Grunden være 
lykkelig overalt. Lediggang derimod gør selv 
Paradiset kedeligt. Jeg gad dog nok vidst, hvem 
det egentlig var, som hjalp Jer i Land fra Vra- 
get. Det har været en dristig Karl, og I skulde 
, ha,ve set at faa ham med herop paa Gaarden.« 

»De kan tro, kære Frue!« udbrød Elise, »at 
det har været den unge Kruse fra Højhus, han 
er det modigste Menneske her paa Kysten, og 
jeg saa ham i Gaar nede ved Søen, som, om han 
ventede noget derude fra. Han har jo allerede 
forhen vovet sig ud til de forulykkede Skibe, 
naar ingen anden turde; De husker nok sidste 
Efteraar, da vi paa een Eftermiddag saa ham 
redde fem Mænd fra Døden.« 

»Ja, du har Ret, Elise, det maa bestemt have 
været ham; det er et herligt Menneske, den 
Kruse!« 

»Og hvem er da denne Kruse?« spurgte Flo- 
ra smilende; »jeg maa nødvendigvis have en 
nøjagtig Beskrivelse af ham.« 

»Dét er en ung Sømand,« sagde General- 
inden, »og du skal nok faa Lejlighed til selv at 
se ham, du lille, han kommer ofte .herop paa 
Gaariden, han og jeg har Forretninger sammen. 
Man siger her i Egnen, at hans Fader driver 
Smugleri, men jeg tror ikke paa Folkesnak; vist 
er det, at skønt Kruse er af simpel Slægt, saa 
besidder han dog en saa god Smag og et Begreb 
om det, passende,, som kunde gøre mangen Spra- 
debasse ovre hos jer til Skamme. Han taler 
Fransk langt bedre end jeg, og man har dog 
sagt, at jeg just ikke er en Stymper i Sproget. 
Foruden dette,« tilføjede hun med' et Smil, »er 
han det smukkeste Menfaeske, jeg i mit Liv har 
set, og denne Egenskab, der gælder mindst i 
mine Øjne, har maaske større Betydning i dine.« 

»Men det maa jo være en højst mærkværdig 
Mand,« ytrede Flora leende; »jeg har endnu al- 
drig hørt dig ødsle saaledes med Ros paa no- 
gen.« 

»Det er heller ikke min Vane,« svarede Ge- 
neralinden, »men du skal snart faa Lejlighed 
til at overbevise dig, om jeg har sagt for me- 
get. Se, der gaar han jo ved Siden af din Fader 
og Vognen, som kører det bjergede Gods herop.« 

Flora vendte sig mod Vinduet. Hun saa den 
betegnede og ønskede med en barnlig Nysger- 
righeds Inderlighed, at det unge Menneske vil- 
de følge med op paa Gaarden. 

Hendes Ønske blev opfyldt. Lidt efter gik 
Døren op. Floras Fader traadte ind, Jan ved 
hans Side. Hans Hund var fulgt med; den 
trængte sig efter ham ind i Stuen. 

»Se, Flora!« sagde Faderen, »her bringer jeg 

dig det unge Menneske, hvis Mod og Dristighed 
i Gaar reddede vort Liv. Allerede i Morges tid- 
lig traf jeg ham nede ved Søen i Færd med at 
bjerge det, som Bølgerne kastede ind fra Vra- 
get. Han har i Dag gengivet mig den største 
Del af min Formue ved at redde det lille Skrin, 



hvori mine Veksler og Papirer var gemt, og jeg 
bad ham følge med herop, for at du selv kunde 
ytre ham den Taknemmelighed, han har saa stor 
Fordring paa.« 

Idet Jan traadte Ind, røbede hans Ydre en 
vis Frygt og Forlegenhed, der maaske mindre 
gjaldt Selskabet end den Aarsag, Bramer nylig 
havde nævnt til hans Komme. Imidlertid va- 
rede det kun nogle Øjeblikke, før hans sædvan- 
lige Frimodighed atter vendte tilhage. Han hæ- 
vede Hovedet, kastede et flygtigt Blik omkring 
sig og lod derpaa sine mørke Øjne uafbrudt 

dvæle paa Flora med en saa udtryksfuld og ta- 
lende" Beundring, en saa smigrende og ærbødig 
Hyldning, at han bragte hende til at sænke sine. 
Hun gik hen til ham og strakte liam begge sine 
Hænder i Møde med en Ytring af Taknemmelig- 
hed. Jan følte sig dybt bevæget over hendes 
hjertelige Hilsen og det straalende Blik, som 
ledsagede den, over den bløde Stemme, det dej- 
lige Ansigt, den hele yndige, barnlige Skikkelse, 
der udtrykte langt mere end det rigeste Sprog. 

»Og nu mit sidste Ord!« udbrød Bramer, idet 
han traadte hen til ham, »De maa og skal give 
mig Lejlighed til at ytre noget af den Taknem- 
melighed, vi begge føler. I Gaar frelste De vort 
Liv, det agter jeg ikke at betale, fordi jeg ved, 
at der ligger lige saa megen Lykke i at give som 
i at modtage en saadan Velgerning; men i Dag 
reddede De min Formue, og af den fordrer jeg, 
at De skal modtage Deres Del, jeg mener Fin- 
delønnen.« 

»Jeg vil ingen Findeløn have,« svarede Jan 
smilende og rystede paa Hovedet.« 

»Hvad skal det sige, Kruse?« udbrød Gene- 
ralinden. »Naar min Svoger søger at ytre sin 
Erkendtlighed paa en saa smuk Maade, mener 
jeg, at De gør Uret i at vise den tilbage.« 

»Ja, det kan gerne være; Deres Naade har 
uden Tvivl Ret,« svarede Jan, idet han saa ned 
for sig og drejede paa sin blanke Hat, mens 
han syntes at søge efter Ord; »men alligevel — 
De maa beholde Deres Penge, jeg tager ikke 
imod dem. Det er vel sandt,« vedblev han i den 
dybe og dæmpede Tone, som var ham egen, 
»jeg har reddet Dem; uden min Hjælp vilde 
De i Dag maaske ikke have set Solen skinne 
saa kønt ind til os gennem Ruden, men De var 
i Nød, Herre, i et saadant Tilfælde gør man sit 



40 

bedste, og jeg er glad over at have frelst Dem 
og endnu mere over at have frelst Deres Dat- 
ter.« 

»Endnu me^e?« gentog Generalinden. 

»Ja, Deres Naade,« svarede han, idet han 
undselig sænkede sine Øjne, »for jeg tænker, 
Vorherre glæder sig over, at de fromme bliver 
tilbage paa Jorden.« — Flora blev blodrød. Ge- 
neralinden svarede paa denne ligefremme Yt- 
ring med et Smil. 

»Men var det da ikke muligt paa en anden 
Maade at gøre noget for Dem?« spurgte* Bra- 
mer. »De synes at være bestemt til en bedre 
Stilling end den, hvori De her befinder Dem.« 

»Det er ogsaa nok troligt, at jeg udsøgte mig 
en anden Lod, hvis jeg var min Skæbnes Her- 
re,« svarede han smilende, »men det lader sig 
ikke gøre. Havet er stort nok til at finde Brød 
paa, og synderligt højere gaar mine Ønsker ik- 
ke. Der gives desuden en Grund, hvorfor jeg 
maa foretrække de Vilkaar, jeg her lever un- 
der, for alle andre.« 

»Og hvilken?« spurgte Flora. 

»Det skal jeg sige Dem,« svarede Jan roligt. 
»Jeg har en Fader, som jeg maa arbejde for, 
og fire smaa Søskende, som ikke kan undvære 
mig.« 

»Men hvis nu Deres Fader blev sat i en saa- 
dan Stilling, at han mindre savnede Deres 
Hjælp,« ytrede Bramer. 

»Min Fader vil ikke passe for nogen anden. 
Stilling; jeg tror, Naturen har bestemt ham til 
dette Liv, han fører. De ser altsaa. Herre!« til- 
føjede han smilende, »at der intet er at gøre 
med os.« 

»Men De maa ikke forlade os saaledes,« sag- 
de Bramer, som følte en levende Deltagelse for 

den unge Sømand. »De maa i det mindste kom- 
me igen; det vil glæde os at fortsætte Deres Be- 
kendtskab, mens vi opholder os her.« 

»Men vilde dette ogsaa passe, sig for Dem?« 
sagde Jan, bevæget over den synlige Deltagelse, 
som vistes ham. »De, Herre, har et Navn. De 
er formodentlig meget anset i Verdens Øjne. 
Jeg derimod er ingenting, og selv herovre kun- 

- de det ikke gaa an, om De vedligeholdt Bekendt- 
skabet med mig, — med Smuglerens Søn.« 

Under den Overraskelse, som disse Ord 
frembragte, gjorde Jan en dyb Hilsen og forlod 

- Værelset. Lidt efter saa de ham med lange, hur- 
tige Skridt gaa ned til Stranden, fulgt af sin 
store Hund. 

Der laa noget i Jans Tone, i hele hans Ad- 
færd^ som rørte Flora; hun følte en høj Grad 
af Interesse for ham. Han var længe Genstan- 
den for hendes og Faderens Samtale; de gen- 
nemgik derpaa de sidste Dages Hændelser og 
følte sig tilfredse og lykkelige ved deres gensi- 
dige Redning. 

»Hvorledes befinder du dig nu, mit kære 
Barn?« udbrød Bramer kærligt. »Jeg listede mig 
ind til dig i Morges, før jeg gik ned til Stran- 
den, men du sov endnu saa roligt, at jeg ikke 
nænnede at vække dig.« 

»Jeg drømte om dig, min kære, gode Fader!« 
hviskede hun med sagte Stemme og klyngede 
sig til ham. »Jeg har det godt, meget godt, der 
fattes mig intet, jeg er gladere og lykkeligere 
end nogen Sinde før.« 

Bramer betragtede hende, mens hun talte, 
med den inderligste Kærlighed; thi Flora selv 
var den, som mindst kendte sin egen Tilstand. 
I hendes barnlige Tankegang stod Døden sted- 
se langt tilbage; hun følte for meget af det nu- 

værende Øjebliks Fryd til at beskæftige sig med 
andet. Ungdommens smilende Forhaabninger, 
dens blændende Drømme udøvede deres Tryl- 
leri i hendes Sjæl og holdt hende i Ubevidsthed 
om alt uden for disse. Bramer gik det ikke saa- 
ledes, han var fortrolig med Faren, som svæ- 
vede over hans eneste Barns Liv; han vidste, 
hvor lidt hun var i Stand til at trodse Følgerne 
af et saadant Optrin Som det sidste; men han 
tav. Udvortes rolig gemte han sine Anelser, 
sin Frygt dybt i sit Indre og lod ingen mærke 
det, som stillede sig mellem ham og Glædens 
korte Øjeblikke. 

Bramer havde naaet sit Livs Middagshøjde; 
Verden, Glæden havde kun faa Tillokkelser for 
ham. En Række af Aar henlevede han i en uaf- 
brudt huslig Lykke med et Væsen, der gjorde 
hans Liv til et Paradis; da hun døde, og Flora 
alene var det Minde, han havde tilbage fra hin 
lykkelige Tid, sluttede han sig til hende, skæn- 
kede hende udelukkende sin hele Kærlighed, og 
hun blev det Baand, der endnu bandt ham til 
Livet; for hendes Skyld havde det Værd og Be- 
tydning for ham. 

Derfor skælvede han ved den Tanke at mi- 
ste dette elskelige Væsen, som saa rigeligt gen- 
gældte hans Kærlighed. Hovedstadens duelig- 
ste Læger stod ved Barnets Leje, da det meget 
ungt faldt i en langvarig Sygdom. Bramer selv 
forlod det aldrig. Med Ængstelse lyttede han 
til hvert Aandedrag, dets Stønnen bragte ham 
til Fortvivlelse; men naar det tilsyneladende 
befandt sig bedre; naar Flora med et kærligt 
Smil omslyngede hans Hals, naar hendes blege 
Kinder rødmede af Glæde over Faderens Om- 
sorg, og hun fortalte ham, at det var godt med 
det daarlige Bryst, da kendte hans Glæde intet 



43 

Maal, ingen Grænse; han var ude af sig selv, 
og den stærke Mand lo og græd i samme Øje- 
blik. 

Lægerne tilraadede en Rejse mod Syden. Da 
næste Fdraar kom, hævede den rige Bramer alle 
sine Forbindelser i Hovedstaden og rejste med 
Flora og en Tjener gennem Tyskland, besøgte 
Badene, tog gennem Tyrol til Italien, og det var 
paa Tilbagevejen med et dansk Skib fra Neapel, 
at Skæbnen førte dem til Jyllands Vestkyst. 



Smnglerkroen. 



En halv Mils Vej borte fra Kongeaaen laa et 
lille Hus, som udvendig fra saa i den Grad 
brøstfældigt og forfaldent ud, at man skulde tro 
det umuligt for Mennesker at bo i det. Lervæg- 
gene var revnede; paa nogle Steder, hvor de 
var faldne sammen, havde man bødet paa dem 
med Straa eller Lyngtørv. I de uregelmæssige 
Vinduer fandtes næsten ikke en hel Rude, der- 
imod var de ituslagne Stykker sammenklistre- 
de med Papirstrimler, som stadig bragte frisk 
Luft ind i Stuen igennem de mange Huller og 
Aabninger, som Regn og Blæst havde gjort i 
dem. Taget var bedækket med Lyngris og Halm- 
rør, og for at hindre det i at blæse bort havde 
Beboerne paa enkelte Steder lagt store Græs- 
tørv og Kampesten. Den hele Bygning saa højst 
elendig ud, men desuagtet kunde den rose sig 
af et talrigere. Besøg end de fleste andre Huse 
i Nabolaget; den tjente nemlig som Asyl og 
Samlingsstue for Smuglere, Taterne og Fiskere 

i Omegnen, og Ejeren drev uforstyrret Krohold 
for alle saadanne Gæster. 

En sildig Aften var et talrigt Selskab forsam- 
let derinde. Paa Bænkene omkring Bordet sad 
Mænd af et vildt og temmelig tvetydigt Udse- 
ende, og der herskede en munter Larm og Stem- 
ning blandt dem. Ølkrusene og Brændevins- 
flasken blev flittig tiltalt, og Tobakspiberne ind- 
hyllede Stuen i en saa tyk Damp, at man paa 
et Par Skridts Afstand neppe kunde kende 
hverandre. Udenfor var det et raat og uhyg- 
geligt Vejr. Vinden larmede og blæste heftigt 
ind fra Søen; ved ethvert stærkt Stød rystede 
Hytten i dens Grundvold, og Bjælker og Lægter 
knagede saaledes, at man maatte befrygte dens 
Fald, men Hedens vilde Sønner agtede ikke 
stort herpaa; de var alle fortrolige med Storm 
og Uvejr. 

»Hm! hm!« udbrød en af dem i en ligegyl- 
dig Tone for at bringe en Samtale paa Bane, 
»det er strengt Vejr udenfor i Nat, det er længe 
siden, at hun har kulet saa haardt og holdt saa 
stadig ved som nu.« 

»Aa Snak!« ytrede hans Sidemand, »det har 
ingen Ting at sige med den Smule Pust; paa 
somme Steder spiller hun anderledes op, naar 
det laver sammen til en Storm; Ras derhenne 
maa nok kunne fortælle noget derom, hvis han 
vil; han har set sig om i Verden, den Fyr, og 
oplevet meget i sine Dage. Talte jeg Løgn, Ras?« 

»Om hvad?« udbrød den tiltalte, en lille fir- 
skaaren Person med et ildrødt Ansigt, omgiven 
af sorte og stride Haar. 

»Jeg mente,« vedblev den anden, »at du nok 
havde oplevet en Storm paa en af dine mange 
Rejser, der havde mere at sige end den, som 
kuler i Aften.« 

»Det kan du lide paa,« svarede Ras uden Be- 
tænkning. »Jeg har oplevet alt muligt i denne 
Verden. Har jeg nogen Sinde fortalt jer den Hi- 
storie om Stormen, vi drev for i spanske Sø?« 

»Nej!« svarede alle enstemmigt. 

»Naa, saa skal I bare hpre, det er en morsom 
lille en, og det skal være den sidste, jeg fortæl- 
ler jer i Aften.« 

Mændene rykkede sammeii paa Bænkene, og 
Ras vedblev: 

»Det kan ved det Lav være, — lad mig se, 
— . naa, Annoen busker jeg ikke saa lige, hvad 
kommef det ogsaa jer ved. Jeg for da med en 
engelsk Kuf paa Rio. Vi havde passeret Kana- 
len, og gik for en Nordvest ud i spanske Sø; der 
begyndte hun at skralle op med en Melodi, som 
man kunde f orstaa sig paa var Alvor. Hille den 
lynende Syge! Det var et Vejr, saa man ikke 
kunde se ud af sine egne Øjne. Spir og Stæn- 
ger, Tallier og Blokke fløj i et væk omkring 
Ørerne paa os, men vi vår Folk om Bord, som 
inte lod os gaa paa, og saa snart noget gik af 
Lave, var vi straks til Rede og klarede det igen 
paa Minutten. Vi diktede og splidsede i en syn- 
dig Tid, og det gik lystigt til. Hvad nu Søgan- 
gen anbelanger, saa kan I omtrent gøre jer et 
Begreb om den, naar I tænker, at vi imellem 
Stunder havde Søer, som naaede flere Favne 
højere end vor Stormast, og de Bølger, I ser paa 
Vesterhavet, var kun at ligne ved en Rende- 
stens mod dem, vi tørnede mod derude. Hvert 
Minut hed det: een Mand over Bord! fem Mand 
over Bord! — ti Mand over Bord! — saa I kan 
nok slutte jer til, at vi havde fuldt op at tage vare 
paa.« 

Her tav Fortælleren et Øjeblik og saa sig 
om blandt Tilhørerne med et tilfreds Smil. 

»Herre Jøsses!« udbrød en ung Bondekarl 
forbavset, »det maa have været en Storm.« 

»Ja, det kan du tage Foi^ift paa,« vedblev 
Ras, »det var en Storm, og det en af de aller- 
voldsomste paa hele Jordkloden, men hor nu vi- 
dere, nu kommer først det rare ved Historien.« 

Han gjorde et Par Drag af Ølkruset, som stod 
foran ham, og vedblev at fortælle: 



»Da nu Stormen og Vejret havde holdt ved 
saadan en otte Dage, kanske fjorten, og de fle- 
ste af vore Folk var gaaet over Bord, kunde vi 
ikke længer klare os og maatte derfor lade staa 
til, som del vilde bedst. Paa Brændevin og Rom 
blev der ikke sparet, vi havde fuldt op deraf. 
Kaptajnen nægtede vel at udlevere det, men det 
betød ikke stort, vi tog det med Gevalt, En 
Mand over Bord! hed det, og Kaptajnen var væk. 
Saa drak vi da alle Mand og drak igen, til vi til 

sidst blev saa lyksalige, at vi ikke kunde staa 
paa Benene.. Herre Jesus! hvad det var for et 
dejligt Liv! Styrmand og Kvartermester, Ka- 
hytsdreng og Matroser var alle lige, og det gik 
saa ugenert til imellem os, at den ene glat væk 
kunde slaa den anden i Hovedet, uden at nogen 
sagde et Ord derom. Skuden kerede vi os kun 
lidt efter, den passede sig selv og blev ved at 
sejle sin egen Kaas, hvorhen den vilde. Nu! en 
Nat, ligesom vi havde stuvet os sammen i Køj- 
erne og laa i den bedste Søvn, hørte vi pludse- 
lig et morderligt Rabalder. Det rumlede i hele 
Skibet, ligesom naar man kører paa en Sten- 
bro. Vi sprang da op for at se, hvad der nu var 
paa Færde, men oven paa var den saa sort som 
i Helvede, og vi kunde ikke se en Tomme forud. 
Den næste Morgen, da det blev Dag, — Folkens! 
hvad mener I, at det Bulder havde at sige, som 
jeg nylig talte om?« 

»Nu!« udbrød ajle Tilhørerne forventnings- 
fulde- 

»Da saa vi,« vedblev Ras med højtideligt Al- 
vor, »at hele Skuden med Mand og Mus var ble- 
ven furet rhidt over en stor 0, som laa i Havet. 
Saa kan I selv regne efter den Magt, Storm og 
Sø den Gang havde.« 

»Over en 0!« gentog Forsamlingen med et 
Forundringsraab. 

»Over en 0!« gentog han rolig, »og jeg tør 
nok forbande mig paa, at den holdt over en Snes 
Favne i Bredden. Der laa vi da paa den anden 
Side i god Rolighed. Stormen var dreven bort, 
og det var bleven det nysseligste Vejr af Ver- 
den.« 

»Og hvad blev saa Enden, Ras?« spurgte en. 

»Enden!« gentog Fortælleren; »at vi repare- 
rede den Smule Lækage, som vi havde faaet; 

synderlig Skade var der just ikke sket, for det 
gik af i saadan en urimelig Fart, og saa sejlede 
vi videre igen. Men I kan tro, det var en Storm 
den Gang, som havde anderledes Næb og Klør 
end den, som tuder her til Lands.« 

Ras tav og lænede sig tilbage mod Væggen, 
mens han lod sit Blik glide hen over Tilhø- 
rerne for at iagttage den Virkning, hans For- 
tælling havde gjort. 

Lidt efter aabnedes Døren, og en høj Skik- 
kelse traadte ind. Det var Jørgen Kruse. Han 
hilste Forsamlingen, løste sin laadne Hue af og 
satte sig op for Bordenden, hvor Værten straks 
stillede et stort Ølkrus for ham. 

»Nu, Folkens!« udbrød han efter nogle Øje- 
blikkes Tavshed, »i Nat gælder det at være for- 
sigtig; de har mærket til Vognene paa Slesvigs 
Siden og meldt det til Kontrolløren, han vil nok 
være paa Færde denne Gang og passe os op, 
hvis vi ikke bærer os klogt ad.« 

»Den Qvist er en Hund af et Menneske,« ytre- 
de Ras med et harmfuldt Blik. »Jeg kunde have 
en besynderlig Lyst til at putte ham en halv 
Alen koldt Jern i Livet, dersom jeg en Gang 
kom ham saa nær.« 

»Det skal du ikke gøre. Ras,« svarede Jørgen 
alvorligt, »i det mindste ikke, saa længe jeg saa 
derpaa. Qvist er i Grunden en ærlig Karl, han 
gør blot, hvad han skal, og haA har Ære i Krop- 
pen.« 

»Ja, det kan vel være sandt,« bemærkede 
Ras, »men tror du da, Jørgen Kruse, at han lod 
være at pirre dig over Ende, naar han en Nat 
kom nær nok dertil?« 

»Nej, vel ikke; men det har han Ret til at 
gøre ved os alle; vi bliver jo betalt for at lade 
dem skyde paa os, og uden for Forretningerne 

er han en flink Mand. Forgangen Dag var jeg 
klavret over Hegnet til Skoven for at hente mig 
et Dyr derinde, det saa han paa; han kunde 
have undlivet mig, hvis han vilde, for jeg hav- 
de intet Skud i Bøssen, og Hjorten paa Ryggen, 
men i det Sted varede han mig blot for Terkel, 
truede ad mig med Fingeren, lo og sagde, at 
jeg skulde tage mig i Agt for Herregaardsskyt- 
ten, han havde tilsvoret mig en Ulykke, dersom 
han nogen Sinde fik mig at se i Hjortehaven. 
Saa lod han mig gaa igen, det kalder jeg at 
handle som en brav Karl. Jeg vilde rigtignok 
ønske, han var mindre striks nede ved Aaen, 
men gøre ham noget ondt derfor, det skal ingen 
af os. Imidlertid vil vi se at lave os til, mens 
vi er her i Rolighed, kanske at der længere ud 
paa Aftenen kunde komme Gæster, som ikke 
iaalte at høre vore Planer. Hvor er Math Hjeil,« 
vedblev han og saa sig forgæves om i Stuen ef- 
ter den nævnte. »Er der ingen af jer, som har 
mærket noget til ham i Aften?« 

»Nej, ikke et Korn!« lød Svaret, »han driver 
vel sagtens omkring ude paa Heden med sine 
Snarer efter Fuglene.« 

»Det gør han ikke,« sagde Jørgen, »Vejret er 
nu for mørkt dertil.« 

»Justement en Aften for os!« raabte en svær- 
lemmet Smugler fornøjet og slog i Bordskiven. 
»Maanen kommer ikke frem før Klokken to, til 
den Tid kan vi alt længe have Godset for- 
varet.« 

»Hvor sætter de over Aaen denne Gang?« 
spurgte Ras, idet han gabede og strakte sig. 

»Ved Klyvsod,« svarede Jørgen dæmpet. »Der 
maa vi vente dem; ved Midnat vil der komme 
Vogne fra Byen for at hjælpe os. Tre Baade ful- 
de skal vi have af Sted i Nat.« 

Smuglerens Søn. 4 

»Hurra! det giver noget af sig,« raabte et 
lille Tykhoved, som hidtil havde set stille hen 
for sig med begge Hænder under Hovedet, og 
som ved Tanken om den ventede Vinding plud- 
selig fik Liv og greb efter Brændevinsflasken. 

»Vi vil ikke dele os i Nat,« vedblev Jørgen; 
»sidst, da vi gjorde det, kom der Uorden i Tin- 
gene, og der manglede et Anker paa Listen. Jeg 
kan tro, at det har været en af disse Natmænds- 
folk, som har stukket det bort, og derfor skal 
der ingen af dem med oftere.« 

»Hvad, Jørgen?« udbrød Ras, som vidste 
bedre Besked om det bortkomne Anker end no- 
gen anden, og med en Mine, der røbede fejl- 
slagne Forventninger. »Skal vi blive samlede 
paa eet Sted, saa kan du lide paa, at det ikke vil 
vare længe, før vi har alle Kontrollørerne paa 
Nakken af os. Klyvsod ligger jo paa et Strøg, 
der er saa skaldet som et Hønseæg. Det er langt 
bedre, vi skilles, for paa anden Maade at lede 
dem vild.« 

»Jeg mener nej!« svarede Jørge^ og udtalte 
disse Ord med et Blik og en Bestemthed, der 
ingen Modsigelse taalte. »Grænserytteme tager 
Vejen op ad Stenbæk i Nat, og det ligger over en 
halv Mil norden for os, de skal slet intet mærke 
til, før alt er i Orden.« 

»Gør for mig, hvad du vil,« ytrede Ras stødt, 
fordi han nødig opgav Udsigten til at fortjene 
lidt paa egen Regning; »men naar en gammel 
Ulk som jeg, der i de sidste femten Aar ikke har 
drukket andre Varer end dem, jeg selv smiiglede 
over, gad lukke Munden op til et godt Raad, 
tykkes jeg, man burde lægge Mærke dertil, ikke 
sandt. Folkens! hvad synes I?« 

V Det er lige meget, hvad I synes,« sagde Jør- 

gen alvorlig, »det bliver, som je^g har sagt; in- 
gen Indvendinger, Ras! forstaar du?« 

I dette Øjeblik lød et sv§gt Slag paa Hus- 
døren, og en lille Hyrdedreng, indsvøbt i et gam- 
melt, pjaltet Hestedækken, stak Hovedet inden- 
for. Da han saa, at der ingen var i Stuen, som 
han behøvede at frygte, lod han Dækkenet fal- 
de og traadte med en stille Latter hen til Jør- 
gen. 

»Guds Fred, Far!« udbrød han glad, »naa, 
nu har jeg gjort alt det, som du sagde til mig i 
Morges. Det gik godt.« 

»Vel, min Søn!« svarede Jørgen tilfreds og 
klappede Drengen paa hans krøllede Hoved, 
»fortæl, hvad du fik at vide.« 

»Først gik jeg ned til Willes,« begyndte Dren- 
gen, »og krøb i Mørkningen igennem hans Have, 
ind ad Lugen paa Staldloftet, fordi jeg hørte 
ham selv tale derinde; han sagde til sin Karl, at 
Løjtnanten havde givet Ordre til, at de skulde 
op til Stenbæk, naar Klokken var tolv, for fra 
den Kant ventede man de forbandede Smuglere. 
Ja, det sagde han. Far, med de samme Ord. 
Saa løb jeg derfra ned over Marken til Berkes. 
Han var endnu ikke kommen hjem fra Kondo- 
løren, men da jeg hørte hans An Mari tale ude 
i Køkkenet om, at hun ventede ham, krøb jeg 
gennem Vinduet ind i Skorstenen og stak mig 
ind under Sengen, for jeg vidste, at Berkes ingen 
Hund har, »Tro« har bidt den ihjel, det har Jan 
set. Da saa lidt var gaaet, kom han hjem og 
sagde, at Qvist havde sagt, at der ikke kunde 
tages Bestemmelse om, hvor de skulde hen, før 
de var samlede; de skulde møde ham ved Mid- 
nat. Da han gik ud, vilde jeg liste mig bort igen, 
men der kom to af hans Børn, og jeg vidste 
ikke, hvad jeg skulde gøre, saa gav jeg mig til 

at tude og tog paa som en Bussemand; saa snart 
Børnene hørte det, blev de bange og løb ud af 
Stuen, men jeg k^gh ud af Vinduet og løb her- 
hen til Kroen.« 

Smilende havde de tilstedeværende hørt paa 
den fiffige Drengs Fortælling. Jørgen var stolt 
af sin Søn, han betragtede ham med den inder- 
ligste Kærlighed. 

»Det var godt gjort, lille Søren!« sagde han, 
»gaa nu hjem til Mutt'er og sig hende, at jeg 
kommer snart bag efter, saa skal hun faa Pen- 
ge, og til dig skal jeg købe en Fløjte. Du saa vel 
ingenting til Math Hjeil undervejs?« 

»Math Hjeil!« gentog Drengen, »jo, jeg mødte 
ham lidt oven for Diget, han bad mig sige dig, 
at du ikke skulde kere dig om ham før ved 
Midnat, saa var -han der, hvor du nok vidste.« 

»Godt, min Dreng! gaa du nu hjem.« 

»Ja, Faderf« ytrede den lille nølende, »men 
du lovede mig jo, at naar jeg havde gjort mine 
Sager godt, saa skulde jeg faa Lov at følge med 
dig og Jan en Aften, og nu i Nat — « 

»Ja, ja, Søren, en anden Gang skal jeg tage 
dig med, i Aften ikke.« Drengen bød derfor Fa- 
deren god Nat, svøbte sig igen ind i sit Dækken 
og forlod Stuen. 

Lidt efter traadte et Menneske ind, som vilde 
have tildraget sig almindelig Opmærksomhed, 
hvis han ikke havde været saa godt bekendt 
for alle Gæsterne; nu derimod værdigede man 
neppe hans Hilsen et Svar. 

Det var Skriveren hos Herredsfoged Solberg 
paa Herregaarden. Han lod sig selv kalde Herr 
Nils, men Folk i Omegnen kaldte ham sædvan- 
lig Lalle Niels paa Grund af en Lamhed i hans 
venstre Arm. Undertiden gav nogle ham Navnet 

Niels Dyrtid, kort sagt, Personen havde langt 
flere Navne, end han selv skøttede om. 

Niels var et lille skævt, forvokset Menneske 
med en Pukkel saa stor, at man, naar han 
vendte Ryggen til, næsten skulde tro, at han 
manglede Hovedet, thi denne Del af hans Lege- 
fne sad indeklemt mellem Skuldrene og om- 
gaves af røde, strittende Haar. Han havde tykke, 
hvide, sammengroede Øjenbryn, smaa, livfulde 
Øjne, en smal, kantet Pande, indfaldne Kinder 
og en stor, brandgul Bakkenbart. Det hele An- 
sigt viste et særdeles lavt og forslagent Ud- 
tryk. 

Da han var kommen ind i Krostuen og hav- 
de lagt sin Hat fra sig, tog han Plads nede ved 
Bordet, forlangte et Krus 01 og lod derefter sine 
smaa, plirrende Øjne glide hen over de tilstede- 
værende. Hans Ankomst endte Samtalen mel- 
lem Smuglerne, og flere mørke Blikke, som ly- 
nede ham i Møde, talte for, at han var en højst 
uvelkommen Gæst i denne Kreds. Men Niels 
agtede ikke derpaa, han tog ligegyldig nogle 
Tærninger op af sin Lomme og vejede dem be- 
tænksomt i Haanden. 

»Vil du spille, Niels Dyrtid?« raabte den lille 
tykhovede henne fra sin Krog af, med et spot- 
,tende Smil. 

»Nej Tak, Ulle!« svarede Niels hurtigt, »med 
dig ikke, du snød mig sidst for seks lybsk' Skil- 
ling, dem faar jeg da aldrig mere. Kom, Ras!« 
vedblev han og vendte sig om til ham, »lad os 
to gøre et Par Kast sammen, du er en reel 
Mand.« 

»Gaa til Helvede med dine Tærninger,« ytrede 
Ras foragteligt, »jeg vil ikke spille.« 

Jørgen var ikke synderlig tilfreds med, at 

Niels var kommen, men han skjulte sin Uvillie 
og udbrød i en ligegyldig Tone: 

»Hvoraf kommer det, at du saa ofte besøger 
denne Kro, Niels Lalle? Jeg kan ikke forstaa 
mig paa, at du kan have Lyst til at spille i denne 
Tid; Folk siger jo, at du er forlovet med Her- 
redsfogedens smukke Datter deroppe, er det 
sandt?« 

»Det kunde vel træffe sig, at det var saa- 
ledes,« ytrede Niels med et tilsyneladende be- 
tydningsfuldt Smil. 

»Man mener dog,« bemærkede Værten, som 
hidtil ikke havde talt. et Ord, men fra sit Sæde 
ved Skorstenen studeret de forskellige Afveks- 
linger i Tørveildens Flammer, »at siden Carl 
Qvist er kommen op paa Herregaarden, saa 
kerer hun sig ikke stort efter jer, Niels!« 

»Aal« svarede Skriveren med en modbydelig 
Latter, »ham frygter jeg just ikke meget for. 
Carl Qvist skulde blot se til at hytte sig selv, 
hans Fader vil ikke vide noget af ham at sige, 
han har forskudt ham, fordi han ikke vil lystre, 
og han levpr af Generalindens Naade og Barm- 
hjertighed, der er ingen, som kan lide ham, det 
ma^i jeg vide bedre.« 

»Nej, naar Herredsfogdens Datter har at 
vælge mellem dig og ham,« sagde Jørgen, »saa 
kan jeg vel tænke, at du maa vinde Partiet, ikke 
sandt, Niels?« 

»Spot kun, Jørgen!« svarede han ligegyldig, 
»men husk paa, at den ler bedst, som ler sidst, 
vi vil nu se til.« 

»Og mener du da virkelig,« vedblev den an- 
den, uden længere at skjule den Foragt, han 
følte, »mener du, at der findes et eneste Fruen- 
timmer i hele Verden, som kan komme til at hol- 
de af dig, saa ussel som du er?. At du er styg og 

mere ligner en Bjergtrold end et kristent Men- 
neske, det vil jeg tie stille med, det er jo ikke 
din Skyld, men at du er en Gnier, at du med 
Glæde lader pante ud hos en fattig Bonde, naar 



du blot aei- den mindste Profit for dig selv der- 
ved, at du for at tjene en Skilling lader Folk 
behandle, dig som et Dyr, se, det taler jeg om, 
derfor skammer man sig for at sidde paa Bænk 
med dig, derfor er du hadet og afskyet som 
Pest.« 

Niels blev bleg, alle hans Lemmer skælvede. 

hans Øjne skød Flammer og funklede som en 
Kats, han kunde ikke tæmme sig længer. I 
samme Øjeblik Jørgen tav, sprang han op med 
et undertrykt Skrig, snappede en Kniv fra Bor- 
det og for saa pludselig ind paa ham, atv Kruse 
ikke anede hans Hensigt, før Nils havde revet 
ham omkuld. I det samme gik Døren op, Jan 
traadte ind. Med et Skrig stod han ved Siden 
af Niels, greb fat i ham og kastede ham hen 
mod Muren saa ublidt, at Skriveren længe blev 
liggende paa Gulvet uden at give en Lyd fra sig. 
Jørgen rejste sig rolig op og udbrød: 

»Du tager et godt Tag, naar man ikke ven- 
ter det, men hvad jeg nylig sagde, var ikke for 
at gøre dig vred, det var blot min Mening, og 
deji maatte frem. Du kan dog heller ikke nægte, 
at du har sat ondt for Qvists Søn til hans Fa- 
der; jeg har selv hørt paa det engang, da du 
mindst troede Trediemand i Nærheden, men 
det er nu det samme, rejs dig op, Niels, og gaa 
din Vej.« 

Niels hævede sit Hoved og strakte Armene i 
Vejret med en skrigende Latter. 

»Jørgen!« skreg han, »jeg forbander dig. Jeg 
vil ønske alt oridt over mig selv, hvis jeg ikke 
hævner mig saaledes, at du aldrig glemmer 
denne Aften.« 

Han udstødte endnu et Skrig og styrtede ud 
ad Døren. 

»Det er. en slem Fyr, den Niels!« udbrød Jør- 
gen, da han var borte. »Det havde set galt ud, 
hvis du ikke var kommen mig til Hjælp, min 
Søn. Nu, hvad nyt bringer du ellers, hvor du 
kommer fra?« 

»Jeg ved med Vished, at de i Nat skal pa- 
trouillere ved Stenbæk,« svarede Jan; »jeg har 

hørt dem tale derom, og Klokken tolv drager 
de ud « 

»Godt!« ytrede Jørgen tilfreds, »vi er altsaa 
sikre for dem denne Gang. Og nu, Folkens! det 
er paa Tide, at vi bryder op; vi skilles ad her og 
gaar hver for sig ned ad Aaen til for ikke at 
vække Opsigt; ved Klyvsod træffer vi sammen 
igen.« 

Smuglerne tømte deres Glas og gjorde sig 
rede til Opbrud. Jørgen bandt sin Hue fast og 
vilde just forlade Stuen, da hans Søn, den lille 
Søren, styrtede ind og for hen til ham med de 
Ord: 

»Dersom du har aftalt noget, Far, saa gør 
det om igen. Niels Lalle lurede uden for Vin- 
duerne efter, hvad der blev sagt. Da jeg gik bort 
før og saa ham komme herind, anede jeg straks, 
at han havde noget ohdt i Sinde, jeg skjulte mig 
derfor bag Grøften og ventede paa ham, til han 
kom tilbage. Jeg saa ham liste omkring Vinduer- 
ne og lægge Øret til, og derpaa stak han i flyven- 
de Fart ind over Heden til Kondelørens Hus.« 

»Godt, min Dreng!« sagde Jørgen leende, »det 
var klo^ gjort af dig, gaa du nu hjem og sig, 
at det i Aften ikke har nogen Fare for os, jeg skal 
spille dem et Puds.« 

Søren gik; kort efter forlod Smuglerne Kro- 
stedet og drog hver sin Vej over Heden ned til 
Aaen. 



Orænsekontrolløren. 



Det var ved Aftenstid, da Grænsekontrollør 
Qvist sad inde i sin Dagligstue 1 Færd med at 

holde Maaltid. Alt i Huset tydede paa Velstand 
og en Orden, som vidnede om en god Husmoder. 
Denne sad i dette Øjeblik lige over for ham, paa 
den anden Side af Bordet, beskæftiget med sit 
Sytøj. 

Det var en venlig gammel Kone, tarvelig 
klædt; hendes fromme, godmodige Træk, hvori 
kun Hengivenhed og Hjertensgodhed spejlede 
sig, stod i Modsætning til Mandens mørke og 
jernhaarde Miner, der gav hans Ansigt et barsk 
og frastødende Udseende. Han sad længe foran 
Bordet uden at tale; engang imellem kastede 
han sit Blik hen paa det gamle Sej erværk, som 
stod i Krogen, for at lægge Mærke til Tiden og 
vendte sig derefter om mod Vinduet for at be- 
tragte Vejret udenfor. 

»Det er et slemt Vejr, lille Godtfred!« udbrød 
hun endelig, »jeg vilde ønske, at du ikke behø- 
vede at tage ud i Nat; de smugler vist ikke, naar 
det stormer saaledes.« 

»Aa, Snak!« svarede Qvist i, en tvær Tone, 
»hvor kan du tro sligt? Mener du, at saadanne 
Karle bryder sig om en Smule Sne eller ,en vaad 
Trøje, naar de ser Lejlighed til at fortjene no- 
get? Det er just, fordi vi lige siden Jul har haft 
et saadant Vejr, at de benytter Lejligheden saa 
vel. Der gaar næsten ingen Nat forbi, uden at 
de sætter Varer over i Læssevis, og altid er de 
heldige nok til at undgaa os. Det har aldrig 
været saa galt som nu. ^Forhen mærkede man 
sjældent til noget, en enkelt Gang imellem blev 
vel et Anker eller en Sæk Kaffe hentet over 
Aaen, nu derimod fører de tre, fire Baade over, 
og vi træffer undertiden paa Bander af tyve til 
tredive bevæbnede Smuglere.« 

»Men hvad har du vel for saaledes at trælle 
og vove dit Liv ved at hindre disse vilde Menne- 

sker fra at begaa Toldsvig?« ytrede Konen i en 
stille, klagende Tone. »Du risikerer at blive lem- 
læstet en Gang, og jeg har aldrig en rolig Time, 
saa længe du er borte; du kunde tage dig det 
hele langt lettere, end du gør.« 

»Hvad jeg har derfor?« gentog Qvist og til- 
kastede sin Kone et mørkt Blik. »For Djævlen! 
kan du spørge om det? Jeg har den Bevidsthed, 
at jeg handler som en ærlig Mand, der opfylder 
sin Pligt, og det er dog noget, skulde jeg tro; 
dersom min Formand i Embedet havde handlet 
saaledes, vilde det være bedre nu, men han lod 
sig underkøbe og blev hjemme, fordi han selv 
stod i Ledtog med Købmændene; det mener jeg 
ikke, at nogen skal kunne beskylde mig for. — 
Tænkte de alle som jeg, saa skulde vi snart brin- 
ge dette Uvæsen til Ende; men man begunstiger 
Smuglerne overalt, selv Generalinden deroppe 
har en Aktie med i det, de fører over, og paa 
den Maade bliver det umuligt for en enkelt • at 
virke med Kraft. Nu ikke mere derom, gaa ud 
og giv Hundene deres Æde; det er paa Tiden, 
at jeg kommer af Sted.« 

Konen kastede, idet hun gik, et smerteligt 
Blik over mod Qvist, men han lod, som han ikke 
bemærkede det. 

Lidt efter traadte Niels, Herredsfogedens Skri- 
ver, ind i Værelset. Hans Ansigt havde et Ud- 
tryk af Skadefryd, da han vendte sig mod Qvist 
og med dæmpet Stemme udbrød: 

»Nu, Hr. Løjtnant! Jeg har i Aften endelig 
fortjent den Daler Kurant, De lovede mig for- 
leden. Jeg har set alle Smuglerne samlede i 
Kroen, Kruse og hans Søn var blandt dem, lidt 
efter Midnat har de i Sinde at sætte over ved 
Klyvsod.« 

»Klyvsod!« gentog Kontrolløren og stampede 

i Gulvet, »det er da fordømt, saa uefterrettelige 
Folkene derovre er i deres Angivelser; man har 
meldt mig, at Smuglergodset vilde blive baadet 
over ved Stenbæk. Og hvoraf ved De, Niels, at 
det ikke forholder sig saaledes?« 

»Det skulde jeg vel tro, jeg maatte vide,« sva- 
rede Skriveren vigtig; »jeg har staaet uden for 
Vinduerne den hele Aften og lyttet efter hvert 
Ord, de talte; jeg hørte dem lægge Planer og 
bestemme Tiden. Jeg var ogsaa inde i Kroen,« 
vedblev han, »Jørgen drillede mig, og da jeg vil- 
de tage fra mig, har hans Søn pryglet mig i Vid- 
ners Overvaérelse, men det skal de komme til at 
undgælde for begge to, det skal de. Jeg faar alt- 
saa den Belønning, De lovede mig, ikke sandt, 
Hr. Qvist?« 

»Jeg maa først have Vished for, at Deres An- 
givelse er rigtig,« svarede" Kontrolløren med et 
foragteligt Blik, »er det saa, kan De i Morgen 
hente Daleren hos mig.« 

»Jo vist!« ytrede Niels fortrydelig, »nu skulde 
jeg vel løbe to Gange herover for en Daler. De 
kan jo lige saa godt lade mig faa den straks; 
dersom ikke hvert Ord, jeg har sagt, er den rene 
Sandhed, saa — « 

Her tav han, men erstattede det manglende 
i Meningen ved at fare med Haanden over Hal- 
sen, som formodentlig tilkendegav, at han satte 
denne Del af sit Legeme til Pant derpaa. »Det 
er det samme,« tilføjede han, »skal vi rafle om 
Pengene, kvit eller dobbelt?« 

Han tog Tærningeme op af Lommen og holdt 
dem hen for Kontrolløren. Qvist blev vred. 
Aareme svulmede i hans Pande, og hans Øjne 
skød Lyn mod den forbløffede Niels, som straks 
fik de ulykkelige Terninger skjult igen. 

»Gaa til Uelvede med Deres Terninger, hjerte- 

løse Gnier!« raabte han, »tror De, at jeg vil rafle 
med Dem? Kom, som jeg siger, igen i Morgen, 
og gaa nu, jeg har ikke Tid til at tale længere 
med Dem.« 

Taalmodig tog Niels sin Hat og udbrød: 

»Godt, Hr. Qvist, godt! De behøver jo ikke at 
blive hidsig for saa lidt, i Morgen kommer jeg 
altsaa her ned efter Pengene, men det bliver 
tidlig, thi jeg vilde dog nødig have, at De skulde 
tro — « 

»At De var saa ussel en Karl, som De virkelig 
er, Folk kunde let faa ufordelagtige Tanker om 
Herredsfogedens Skriver.« 

»Ikke fordi man ser mig gaa ind til Dem,« 
svarede Niels, »men det er nu ikke værd at tale 
mere derom. Jeg gaar, spar blot ikke Jørgen 
Kruse og Jan, naar De træffer paa dem, skyd 
dem Arme og Ben i Stykker, slaa dem ihjel, hvis 
De kan komme til det. De har fortjent det.« 

Med disse Ord for han ud ad Døren og smæk- 
kede den til efter sig, og Kontrolløren hørte ham 
endnu længe tale med sig selv, mens han gik 
tilbage over Heden. 

Samme Nat, da Klokken i Kirketaamet slog 
tolv, travede to Ryttere bort fra Løjtnant Qvists 
Hus hen over den frosne Sti, som førte ind ad 
Skoven til; begge var bevæbnede, og det saas 
nok, at de var Grænseopsynsmænd, som drog 
ud paa deres natlige Poster. 

De red længe tavse ved hinandens Side uden 
at tale et Ord og gjorde blot et lille Ophold en 
Gang imellem, mens de svøbte sig tættere ind i 
deres Kapper, til Værn mod den skarpe Vind, 
som blæste dem i Møde fra Havet. 

Det var meget mørkt i Vejret, og der skimte- 
des ingen Stjerne paa Himmelen; desuagtet brød 
Rytterne sig kun lidt om Vejen, men overlod 

den til deres Heste, og disse havde ogsaa gjort 
Turen for ofte til at forfejle den. 

Da de kom til Udkanten af Skoven, holdt de 
stille ved et gammelt Stendige, som engang 
havde gjort Skel mellem Skov og Hede, men nu 
laa nedbrudt og adspredt paa forskellige Ste- 
der, og som var bestemt til den fælles Samlings- 
plads for Grænserytterne. 

»Det varer længe, inden de Herrer finder for 
godt at komme,« udbrød Qvist, den ene af Ryt- 
terne. »Klokken er over tolv, og til den Tid bur- 
de de have været her. Saaledes gaar det altid,« 
mumlede han for sig selv, »der hersker en skøn 
Orden i det hele.« 

Han vendte sig flere Gange tilbage paa He- 
sten, og hans Øjne stirrede spejdende over til 
den Kant, hvorfra han Ventede sine Staldbrødre. 
Den anden Rytter var imidlertid steget af for at 
stramme Buggjorden paa sin Sadel, og der her- 
skede en uhyggelig Stilhed over alt omkring 
dem, som kun forstyrredes af Stormen, der peb 
inde mellem de bladløse Træer i Skoven. Qvist 
blev utaalmodig over den lange Venten; han 
brummede og udstødte flere Gange en kraftig 
Ed. 

Da lød en langtrukken Fløjten som af en 
Hjejle i Nærheden. Noget forundret over denne 
usædvanlige Lyd saa sildig om Natten vendte 
han sig om paa Hesten; i samme Nu hævede to 
mørke Skikkelser sig i Vejret paa den anden 
Side af Stengærdet. Øjeblikkelig for hans Haand 
ned til Pistolhylstret, men en stor, svær Mand 
sad med et pludseligt Hop paa Ryggen af He- 
sten og omklamrede ham med sine Arme. Efter 
at Mennesket paa denne Maade havde sikret sig 
sit Bytte, lod han sig glide ned ad Dyrets Ryg, 
og neppe naaede de Jorden, førend et tyndt Reb 

var slynget om Kontrollørens Liv og Hænder. 
Da han kastede et Blik hen til sin Ledsager, saa 
han til nogen Trøst for sig, at denne havde haft 
en lignende Skæbne og laa bunden og snøret 
paa Jorden. Hidtil havde ingen af Voldsmæn- 
dene talt et Ord; det hele Optrin var gaaet stille 
og lydløst af. Nu brød den ene af dem Tavs- 
heden, idet han vendte sig til sin Kammerat 
med det Spørgsmaal: 

»Hvad nu, Jørgen?« 

»Nu til Hest igen,« var Svaret, »og saa der- 
hen, hvor jeg sagde.« 

De fangne maatte atter bestige deres Heste, 
derpaa sprang de ubekjendte op bag paa, og saa 
gik det i fuldt Løb af Sted over Mark og Hede. 

»Det er altsaa dig, Jørgen Kruse,« udbrød 
Qvist undervejs, »der behandler mig saaledes. 
Hvorledes mener du at slippe fra dette Vove- 
stykke? Jeg kender dig bedre, end du tror,« 
vedblev han, da den anden ikke svarede, »og jeg 
ved godt, at du er Anføreren for alle Smuglerne 
her i Egnen; jeg har imidlertid aldrig tilføjet 
dig nogen Fortræd og ladet dig gaa, fordi jeg 
ikke traf dig i Gerningen, men nu bliver det 
for galt.« 

Jørgen sukkede, men tav og drev blot He- 
sten hurtigt fremad gennem Lyngen. 

»Hvorfor driver du det saa vidt i denne Tid, 
Jørgen?« spurgte Qvist, »du smugler jo næsten 
hver Nat; forhen gik det langt sjældnere paa 
end nu.« 

Jørgen mærkede nok, at han uagtet sin Tavs- 
hed var kendt, og svarede derfor: 

»Det er sandt, hvad De siger. Løjtnant! De 
har ikke været saa streng imod mig, som De 
vel kunde være, jeg ved nok, at jeg to Gange 
har været inden for Deres Bøsselængde, og De 



holdt dog tilbage. Det er jo, ogsaa blot af den 
Grund, at jeg lægger Haand paa Dem 1 Nat; der 
vilde ellers blive spildt Blod til Unytte; der er 



FolJt ved Haanden nede ved Aaen, som er vant 
til at maale alle, der kommer dem i Vejen, med 
skarpe Knive, og jeg vilde nødig have, at det 
skulde gaa saa vidt med Dem.« 

»Men hvorfor smugler I i denne Tid langt 
ofterr end før?« gentog Qvist i en mildere Tone. 

»Fordi jeg har en gammel Fader hjemme, 
som mangler Klæder til Vinteren, den Stakkel! 
og foruden ham fire Børn, der hver Dag raaber 
, paa Brød. Kontrollør! De er jo selv Fader og 
• har heller ikke Sindelag til at glemme Deres 
eget Kød og Blod, naar De saa Midler til at af- 
værge Nøden. Hvorved skal jeg tjene Penge, 
naar jeg ikke maa smugle imellem Stunder? 
Og hvad Synd er der vel i Grunden deri? Der 
gaar dog langt flere Tyve omkring i Landet end 
dem, man hænger. De kunde nu føre mig en 
Ulykke paa Halsen, om De vilde, Løjtnant! men 
jeg ved nok, at hvis jeg var i Deres Sted, saa 
gjorde jeg det ikke, og saa maatte jo gamle Ton- 
ne og Ungerne derhjemme krepere af Sult. Ikke 
sandt, det var dog Synd at gøre?« 

»Ja, ja, Jørgen!« ytrede Qvist, som følte sig 
bevæget ved det aabenhjertige og godlidende i 
hans Ord; »men hvem er din Medhjælper? Han 
ser mig for sværlemmet ud til at være din Søn.« 

»Det er det heller ikke. Løjtnant! det er ikke 
min Søn, det gør jeg en Ed paa, men jeg kan 
alligevel ikke sige Dem, hvem det er.« 
- »Heller ikke, naar jeg lovede dig at hendysse 
Sagen, saaledes at der ingen kom i Ulempe der- 
for?« 

»Nej!« svarede Smugleren bestemt, »heller 
ikke da! Jeg er en ringe og uanselig Mand, men 
jeg plejer at holde, hvad jeg lover, og jeg har 
givet mit Ord paa ikke at nævne min Kamme- 
rats Navn.« 

• De standsede nu uden for et lille Hus. Jør- 
gen og hans Kammerat sprang ned og hjalp de- 
res Fanger af Hestene, som de indstaldede i et 
Skur i Nærheden, hvorefter de førte Grænse- 

Smuglerens Søn. 5 

betjentene ind i en mørk Stue. Det var Hunde- 
kroen, men den Støj og Larm, som for en Time 
siden havde hersket der, var ophørt; nu var 
det stille og tyst rundt omkring dem. Ingen 
talte et Ord, hverken Fangerne eller deres Be- 
vogtere, og først et Par Timer senere steg Qvist 
og hans Staldbroder igen til Hest og forlod Kro- 
stedet, ført af deres selvbudne Ledsagere, som, 
da de var redet en Stund og kommet midt ud 
paa Heden, pludselig sprang af og forsvandt, 
uden at det var muligt at opdage den Vej, de 
havde taget. 



Fastelavns Mandag. 



Fra gammel Tid har den Skik vedligeholdt 
sig i Jylland at tilbringe den første Mandag ef- 
ter Fastelavns Begyndelse med en eller anden 
Lystighed og Fest. I nogle Egne rider Bønder- 
karlene omkring gennem Byerne i alle mulige 
komiske Forklædninger og affordrer Husmø- 
drene Bidrag i Æg, Smør og andre Fødevarer, 
hvilke de siden leverer en af Sognets Bønder 
til Erstatning for det Gilde, denne samme Aften 
foranstalter for dem. Paa 'andre Steder rider 
de Ring, stikker efter en udpyntet Straamand 
eller skyder til Maals efter en opstillet Fugl; og 
saaledes er Fastelavns Mandag vedbleven at 
være en almindelig Festdag for Landalmuen, 
som forsamler de forskellige Egnes Beboere, 
hver paa sit Sted, uden at enten Vejr eller For- 
retninger formaar at hindre gamle og unge fra 
at deltage i den. 

Paa Jyllands Vestkyst, hvor denne Historie 
foregaar, havde man den Skik at skyde efter en" 
Fugl paa en høj Stang. Alle de, der deltog 
heri, maatte betale et vist Bidrag for hvert Skud, 
og det indkomne Beløb blev saa givet den, der 
nedskød Fuglen. 

Dette Aar begunstigede et meget godt Vejr 
Festen og hidlokkede allerede fra den tidlige 
Morgen en Mængde af Omegnens Beboere, der 
vilde være med, enten som Tilskuere eller som 
selve Deltagere. 

Nede for Enden af Skoven var Fuglen og 
Stangen opstillet mod en stor Kæmpegran; der- 
til rettede Bønderfolkene deres Gang. Efter Mid- 
dag begyndte Skydningen, og en Mængde smaa 
Bønderdrenge, som stod i Klynger rundt om- 
kring, med røde Næser og røde Øren, oplivede 
Scenen ved at udbryde i et vældigt Skrig for 
hvert uheldigt Skud, som faldt. 

Da raslede det ned ad Herregaårdsvejen, en 
let Tospænderkane kom kørende, og alles Øjne 
var for et Øjeblik henvendte herpaa. En ung- 
dommelig og meget smuk Dame, tæt indhyllet 
i en mørk Silkekaabe, foret med Pelsværk, sad 
ved Siden af en aldrende Mand. Det var Bra- 
mer, som havde overtalt Flora til at følge med 
til Festen. Da de kom ned til Pladsen, holdt de 
og steg ud, og nogle af Bønderne var straks til 
Stede og tilbød at vogte Hestene, for at Herska- 
bet noget nærmere kunde tage alt i Øjesyn. 

Der var omtrent forløbet en Time, siden de 
begyndte, og endnu havde ingen gjort Fuglen 
anden Skade end hist og her at berøve den 
nogle Fjer. Flora følte sig meget oprømt ved at 
betragte dette Skuespil; hendes Latter lød ret 
hjerteligt for hvert Fejlskud, de gjorde. Rundt 
om hende og Bramer havde en Mængde Til- 

skuere forsamlet sig, der vekselvis betragtede 
snart de fremmede, snart Fuglen. 

Noget længere borte stod en Klynge omkring 
en Mand, som Læseren allerede har gjort Be- 
kendtskab med under Navnet Ras. Hans store, 
hvidmelerede Kofte og nye Bramdugs Benklæ- 
der gav ham i Dag et festligt Udseende. Desuden 
var Ras i sit Es denne Eftermiddag og havde 
derfor ogsaa en større Mséngde Historier lil 
Rede; Samtalen maatte falde paa hyilken Gen- 
stand, den vilde. Smugleren forstod altid at til- 
føje en Blomst, et* eller andet utroligt Eventyr, 
som han havde oplevet. Han var desuden sær- 
deles skikket til at være Fortæller, thi hans 
Stemme var skarp og gennemtrængende, og for 
at glæde saa mange som muligt, dæmpede han 
den aldrig, men talte med fuld Kraft. 
' »Aa, Smaating! Ingenting!« udbrød han, 
efter en Tid lang at have lyttet til en Begiven- 
hed, som en ung Bondekarl fortalte, »det er alt 
sammen kun at regne som Vand imod en Skive- 
skydning, jeg har været til engang paa mine 
Rejser; men kanske I ikke har Lyst til at høre 
denne Fortælling, Folk?« tilføjede han med en 
Mine og et Blik paa de omkringstaaende, Som 
tydeligt talte for, at han var overbevist om det 
modsatte. 

»Jo, naturligvis,« raabte Mængden, »fortæl 
du, det er nok værd at høre paa.« 

Flere kom til; Ras kastede et talende Blik 
omkring sig og begyndte saaledes: 

»Det var da i en lille By i Vestindiens Land, 
som ingen af jer nogen Sinde har hørt Tale om, 
og derfor gør Navnet intet til Sagen; men der 
skulde skydes til en Fugl, og hvis I kanske me- 
ner, at det var med saadanne Lommepufferter 
som dem, de bruger her i Dag, saa tager I band- 

sat fejl; det var med ordentlige Skibskanoner, 
vi fyrede.« 

»Skibskanoner?« ytrede Tilhørerne med et 
Forundringstidbrud. 

»Skibskanoner,« gentog Smugleren med Be- 
toning, »og den Tingest af Fugl var hverken 
større eller niindre end Enden af min Lillefin-, 
ger. Vi fyrede da væk, og der var mellem Skyt- 
terne en braksnudet Karl af en Hollænder, der 
hoverede noget bandsat, fordi han langede til 
at nappe Stjærten bort fra Dyret. Saa kom jeg; 
nu skal I høre I jeg fik en Kanon lagt an, vi- 
skede og ladede den selv, rettede den, og der 
laa Næbbet af Fuglen paa Jorden. Næbbet var 
at se til som en almindelig Knappenaal, lidt 
mindre. Jeg laante den Herren Hollænder et 
Blik, der var bedre end en hel Skok Ord, ladede 
paa ny, rettede Kanonen, og fut! der skød jeg 
begge Benene bort under Tingesten. Benene var 
paa Tykkelse som en almindelig Spindelvæv. 
Da Hollænderen saa det, luskede han af, og jeg 
tog Gevinsten til mig.« 

Med disse Ord stak Taleren begge Hænder i 
sine uhyre Lommer og drejede sig omkring mel- 
lem Tilhørerne med det ene Ord: 

»Hvad!« 

Mængden tiljublede ham Bifald og bortfjer- 
nede sig kort efter, da Ras ved sin Tavshed gav 
til Kende, at han ikke havde mere at fortælle. 

Bramer havde hørt Historien; Flora kunde 
ikke tilbageholde sin Latter og vendte sig til 
Siden for at skjule den. 

»I maa nok være en god Skytte,« ytrede Bra- 
mer og vendte sig om til Ras, som nu stod 
nogle Skridt fra ham. 

»Det lader jeg andre sige mig paa,« svarede 
Smugleren med en dyb Kompliment. »Jeg plejer 

ikke at rose mig selv, men der er rigtignok dem, 
som haandterer Krudt og Bly slettere end jeg.« 

»Har I ikke Lyst til at prøve et Skud i Dag? 
Jeg har nu staaet her saa længe og set dem 
skyde fejl, at det skulde glæde mig, om jeg blev 
Vidne til et Mesterskud af eder.« 
. »Nej!« svarede Ras, »jeg har andet at bruge 
mine Penge til; desuden skyder jeg bedst med 
Rør af større Omfang end dem, de bruger her. 
Kanoner er de rette Tingester for mig! Herren 
og den kleine Madame der hørte kanske den 
lille Historie, som jeg nys fortalte?« 

»Lidt af den,« svarede Bramer; »men jeg gad 
dog gerne set Bevis paa eders Kunst; naar jeg 
nu betalte Indskuddet, vilde I saa prøve et 
Skud?« 

»Det skulde da blot være for at gøre Herren 
en Fornøjelse,« ytrede Ras med et Buk. »Nu, 
lad gaa! det er vel længe siden, jeg sidst om- 
gikkes Bøssen, men jeg mener dog, at et kikkert 
Øje og et godt Haandelag endnu skal gøre mig 
Ære. Men angaaende Gevinsten, i Fald jeg sky- 
der Fuglen i Mas, hvad saa?« 

»Den tilfalder naturligvis eder,« svarede Bra- 
mer, »det er blot for at have den Fornøjelse at 
se eder skyde, at jeg betaler et Nummer.« 

»Godt!« sagde Ras tilfreds, »saa er vi enige, 
jeg vil føje Herrens Ønéke.« 

Bramer gik hen til Sognefogeden efter et 
Nummer til Smugleren, mens denne begav sig 
ind mellem Skytterne og skreg med høj. og lyde- 
lig Stemme: 

»Af Banen, Karle! her kommer jeg! Hvem 
vil laane mig en Bøsse og Krudt, saa skal jeg 
gøre et Skud.« 

Straks tilbød en ham sit Gevær, og Ras 
traadte ind i Kredsen. En forventningsfuld Stil- 

hed indtraadte, skønt kun faa havde Tro til hans 
Færdighed. Skuddet knaldede, men Fuglen sad 
urørt paa sin Pind som før. Fortrydelig traadte 
den uheldige Skytte tilbage. 

»De har tabt Deres Penge, Herre!« udbrød 



han, »men det var mindre min end den djævle- 
blændte Bøsses Skyld, den stødte saa umaner- 
ligt, som om Løbet havde været boret i Slarige- 
gang. Der har du din Puffert igen.« vedblev han 
og rakte Ejermanden Bøssen, »det er ikke Tøj 
at levere mig.« 

Bramer saa paa Flora og smilede; da han 
lidt efter vendte sig om efter Ras, havde denne 
forladt Stedet og var gaaet hjem. 

»Han blev fortrydelig over sit Uheld,« ytrede 
Sognefogeden, som stod hos ham, »dog har han 

godt af saadan en Streg engang imellem, han er 
bandsat stor i Munden. Ser jeg ret, saa kommer 
dernede to Bøsser, som vil udrette mere end alle 
dem, der hidtil har forsøgt sig.« 

Bramer og Flora saa tre Mænd komme gaa- 
ende nede paa Vejen, hvoraf de to bar Geværer. 
Da de nærmede sig, kendte de Jørgen Kruse og 
Jan. 

»Nu vil det snart være forbi med Skydnin- 
gen for denne Gang,« bemærkede Fogeden. »Naar 
Jørgen eller haiis Søn har skudt, plejer der sjæl- 
dent at komme nogen efter.« 

»Men hvem er den tredie af dem?« spurgte 
Bramer, forundret over det sælsomme i Mandens 
Klædedragt og Person. 

»Saamænd!« svarede Bondemanden, »det er 
en af Førerne for Natmændene, som opholder sig 
her i Vinter. Math Hjeil er ellers hans Navn; han 
er Fuglefænger af Profession og en skikkelig 
Fyr, som intet ondt gør.« 

Matli Hjeil var en meget høj og bredskuldret 
Mand. Han var i Dag iført et Par korte Lærreds 
Benklæder, som ikke naaedé længere end til 
Knæene, og under hvilke man saa hans nøgne, 
senefulde Ben stikke frem; paa Fødderne havde 
han et Par Sandaler, fastbundne med Snore og 
Remme, og omkring Livet sluttede sig en tyk 
Faareskindskofte, befæstet med et Bælte, i hvil- 
ket en lang Kniv med et Hjortehorns Skaft var 
stukket. Da Jan kom nærmere, genkendte han 
Flora; han rødmede og gjorde en dyb Hilsen for 
hende. 

»Ej, ej I« udbrød Bramer og betragtede med 
Velbehag den smukke Sømand. »Vi træffer dog 
sammen igen. Har De ogsaa i Sinde at prøve 
Deres Lykke?« 

»Nej desvÆBrré!« svarede Jan smilende, »der 
bliver denne Gang neppe noget tilovers for mig; 

min Fader og jeg trak undervejs Lod om, hvem 
der skulde have det første Skud; det tilfaldt 
ham, og han plejef sjældent at fejle sit Maal, 
endogsaa paa et længere Hold end dette.« 

Jørgen og Math var imidlertid gaaet ind mel- 
lem Bønderne, hvor den første just ikke var 
velkommen ved denne Lejlighed; thi de kendte 
håns Færdighed, og flere udlod sig endogsaa 
med, at det ikke kunde tillades ham at skyde; 
men Sognefogeden lod ham faa sit Nummer, og 
Jørgen traadte ind paa Pladsen. En almindelig 
Tavshed herskede overalt hlandt Tilskuerne, 
mens han ladede Geværet. Jan, Flora og Bra- 
mer traadte noget nærmere til; i det samme 
hævede Kruse sin Bøsse, et mat Skrald lød, og 
da Røgen drev bort laa Fuglen gennemskudt paa 
Jorden. Drengene udbrød i et skingrende Glæ- 
desskrig, mens de trængte ind paa Banen og 
sloges med hverandre om Fuglen. Mændene 
samlede sig omkring Jørgen og Sognefogeden og 
betragtede med misundelige Blikke de Penge, 
han modtog som Vinding. 

»Hm, hm!« mumlede en af dem. »Det er ingen 
Kunst for ham at træffe; han har øvet sig saa 
ofte paa Dyrene inde i Generalindens Skov, at 
han nok maa kunne gøre et sikkert Skud.« 

Jørgen hørte denne Ytring, men agtede ikke 
derpaa; han lo blot stille, hilste paa Bramer og 
bortfjernede sig kort efter, fulgt af Tateren. 

»Ser De,« udbrød Jan og vendte sig mod Flo- 
ra, »jeg anede nok, at min Fader vilde gøre det 
sidste Skud i Dag.« 

»Jeg ønskede, at han ikke havde været saa 
heldig,« svarede hun venlig, »jeg vilde saa gerne 
have set Dem skyde.« 

»Følg nu med mig op og bliv hos os i Aften,« 
bad Bramer. »De vil ret gøre mig en Fornøjelse 
dermed.« 

»Det vil volde mig selv større Glæde, end De 
tror,« svarede Jan, »men jeg maa alligevel und- 
slaa mig derfor. Jeg hører saa lidt hjemme i den 
Kreds, De indbyder mig til. Blandt mine jævnlige 
i Landsbyen passer jeg; der ser man mig med 
Glæde. De staar i den Tro at skylde mig nogen 
Forbindtlighed, og kun af den Grund vilde mit 
Selskab blive taalt hos Generalinden.« 

»Og hvoraf ved De, at De blot vil blive taalt 
der?« spurgte Flora med sin blide og klangfulde 
Stemme. 

»Der vilde vel neppe nogen sige mig det,« 
svarede Jan med et vemodigt Smil, »men jeg 
siger mig det selv.« 

»Og De tager fejl heri,« svarede Bramer. 

»Men du gør Uret i at overtale Hr. Kruse, 
kære Fader!« sagde Flora. »Du maa. jo kunne 
indse, at han ingen Lyst har til at føje vore Øn- 
sker og alene af den Grund, undslaar sig derfor.« 

»Nej, Frøken!« svarede han, »sig ikke det. De 
ved ikke, hvor glad jeg vilde føle mig ved den 
Tro, at det virkelig skulde være Tilfældet, hvad 
Deres Fader nylig sagde.« 

»Saa følg med os og overbevis Dem derom,« 
ytrede hun med et venligt Blik. Jan saa paa sin 
Klædning, smilede og fulgte med. Kanen kørte 
forud, han og Bramer tilbagelagde Vejen til 
Fods. . 

Generalinden overgik sig selv i Forekommen- 
hed mod Jan denne Aften, thi skønt hun ellers 
i sin Omgang altid plejede at erindre sig, at hun 
nedstammede fra en gammel, adelig Familie, var 
den unge Kruses Væsen dog saa aabent og be- 
skedent, at hun glemte al Standsforskel; hans 
indtagende Ydre bidrog vel ogsaa sit dertil; han 
deltog med Liv i Samtalen, sagde, hvad han 
tænkte, og alt, hvad han sagde, vidnede om 
Aand. Der laa noget uimodstaaeligt i den djærve 

og ukunstlede Maade, han udtrykte sig paa, som 
uvilkaarligt paatrængte sig Tilhørerne, og hans 
fyrige, glædestraalende Blik vidnede om, hvor 
lykkelig og tilfreds han følte sig i deres Selskab. 
Flora underholdt sig gerne med ham; i deres 
Ideer -og Tankegang herskede en vis barnlig 
Overensstemmelse, som gav dem Interesse for 
hinanden og vidnede om, at endnu ingen bitter, 
mørk Virkelighed havde forjaget den tillidsfulde 
Lettroenhed, der bringer alt i den ungdommelige 
Sjæl til Harmoni og udøver en velgørende Ind- 
flydelse paa vor Tilstand. Hos J^n havde Tilfæl- 
det og en lykkelig Natur vedligeholdt denne Troj 
og Floras Fader, som var fortrolig med Verden, 
havde agtet paa hende; hans ubegrænsede Kær- 
lighed havde ledet den uerfarnes Skridt og ud- 
viklet de Følelsers Friskhed, som Naturen lagde 
Spiren til i hendes Sjæl. Elleve Aars Omgang 
med en elskværdig Hustru havde ladet ham 
kaste et Blik i Kvindens Hjerte; han anvendte 
uu denne Kundskab paa sin Datters Opdragelse; 
han underviste hende; hans fine og rette Smag 
ledede hendes uden derved at berøve hendes 
Aand det Trylleri og de Illusioner, med hvilke 
hun levede og følte sig tilfreds. 

Det var først silde ud paa Aftenen, at Jan 
tog Afsked med Bramer og Generalinden; han 
maatte love den sidste at besøge dem oftere. »Det 
vilde være hende kært at se ham,« ytrede hun 
venligt, »hvad enten han kom som Gæst eller 
som Forretningsmand.« Ved disse Ord 
nikkede hun til ham med et betydningsfuldt 
Blik, hvis Udtryk han meget godt fattede; der- 
paa forlod han Herregaarden. 

En lykkelig Stemning' hvilede over ham, 
mens han langsomt og tøvende vandrede hjem 
over den mørke Hede og i Erindringen tilbage- 
kaldte han sig det, han havde oplevet denne 

Aften. Han var tilfreds med alt uden ret at 
kende Bevæggrunden. Det var K^erlighed, en 
dyb og inderlig Kærlighed til Flora, der i dette 
Øjeblik bevægede sig i hans Indre, en stille, 
rolig Følelse, som fra nu udgjorde et særskilt 
Liv hos ham, der aldrig siden forstyrredes eller 
lod sig sammenblande med Hverdagslivets Tan- 
ker. 



En Smuglerscene. 



Mørk foroven, mørk forneden 

Stormen tudéd over Heden, 

Sneen skulte nøgne Ørk. 

Lænkehunden 

hylte hæst i Midnatsstunden; 

Natten var saa kold, saa mørk. 

En mørk Nat gik over Heden. Maanen skjulte 
sig bag tykke Skyer; Nordvestvinden peb igen- 
nem Skoven og bøjede Lyngtoppene til Jorden, 
idet deii for hen over dem. 

Da travede en Rytter ned ad Markvejen, som 
førte til et af de smaa Udflyttersteder fra den 
nærmeste Landsby til Højhus. Han var indsvøbt 
i en tyk Kalmuks Rejsekappe og havde trukket 
sin laadne Hue tæt ned omkring Ørene. Foran 
ham paa Sadelknappen hang en lille Haand- 
lygte, som kastede et mat Skin ned over Lyn- 
gen, han red igennem; Flammen viftede ved 
hvert Vindstød saa heftigt, at den truede med at 
gaa ud. Man kunde se, at Rytteren havde gjort 
en temmelig lang Rejse; thi Hesten dampede og 
pustede, og det var kun ved stadig Brug af 



77 

Spore og Pisk, at han formaaede at drive den 
hurtigt fremad. Engang imellem, naar Flyve- 
sandet eller Sneen føg omkring ham og piskede 
ham Ind i Ansigtet, leid en sagte Mumlen, der 
kunde udlægges som en Ed over det slette Vejr, 



han havde begivet sig ud i. Oppe paa Herre- 
gaarden var alle Lys slukkede, thi det var silde 
i Tiden, og Taarnuret havde slaaet tolv. Læn- 
gere nede mod Søen derimod, i den Retning 
hvor Jørgen Kruses Hytte laa, saas endnu Lys; 
efter dette ledede Rytteren sin Hest. Endelig 
holdt han uden for Huset, sprang ned og dundre- 
de med Skaftet af sin Ridepisk tre Gange paa 
Døren. 

Lidt efter blev der lukket op. Jan tog imod 
Hesten, førte den ind' i et Skur, og Jørgen bad 
den fremmede træde indenfor. 

Det var en lille, tyk Mand, hvis trinde Bug 
og Kinder i gamle Dage vijde have bevirket, at 
han blev antaget for en Munk, nu derimod var 
han Købmand. 

»De kommer meget silde denne Gang,« ytre- 
de Jørgen, idet han satte sig hen for Bordet; 
»vi havde næstendels besluttet at gaa i Seng, 
siden De blev saa længe over den bestemte 
Tid.« 

»Hvor hurtigt mener I vel, at man kan kom- 
me af Sted i saadan et forbandet VeJF soni det, vi 
har i Nat?« spurgte Købmanden vranten, mens 
han løste sin Hue af og hængte den tillige med 
Kappen op paa et Søm ved Kakkelovnen. »Det 
blæser jo med en Storm ude paa Heden, saa- 
ledes at en knap kan trække sit Vejr; jeg hav- 
de halvvejs besluttet mig til at vende tilbage til 
Kroen igen. Ja, I ler. Kruse! men I skulde blot 
have været i mit Sted de sidste to Timer.« 

»Jeg har døjet haardere Vejr end det, vi har 
i Nat,« bemærkede Jørgen smilende, »og De kan 
nu selv gøre Dem et Begreb om, hvad Nød vi 
stakkels Smuglere har ved at fortjene de Par 
Skillinger, vi faar, og endda knapper de os af og 
mener, at vi fordrer for meget; men lad det nu 
være godt, det er bedst, vi begynder at opgøre 
vore Regninger fra sidst. Tag Plads, Hr. Lintz!« 

Han skød en Halmstol hen til Bordet og tog 
en Del Papirer frem af Bordskuffen, som Køb- 
manden straks med en ivrig Nøjagtighed saa 
igennem. 

»Meget rigtigt, min kære Kruse!« udbrød 
han lidt efter, »alt er i sin Orden, som jeg ser, 
og her har I Pengene.« 

Han fremtog en Pengepung, som han hidtil 
havde gemt i sin Kjolelomme, og leverede Jør- 
gen den. 

»Vær saa god! I behøver ikke at se dem efter; 
det volder kun Tidsspilde, jeg har selv talt dem 
af til eder.« 

»Godt, Hr. Lintz!« svarede Jørgeil, »jeg ken- 
der Deres Nøjagtighed.« 

Han gemte Pungen inde i et Skab i Væg- 
gen. 

»Jeg har igen et Stykke Arbejde for jer,« 
vedblev Købmanden og betragtede Jørgen med 
et listigt Blik, »endnu i Nat vil der komme en 
Transport Varer fra den anden Side Aaen; den 
ma^ I skaffe mig i Hus. Henimod Morgen- 
stunden sender jeg to af mine Vogne ned fra 
Skodborg Kro, belæssede med Tørv, for at hente 
Godset.« 

»For Djævelen!« udbrød Jørgen i en ærgerlig 
Tone, »hvorfor siger De mig det først nu? Det 
gaar ikke an at smugle i Nat, det er fof silde 
dertil; Folkene nede ved Aaen er alle i Seng; 
vi kan let faa Kontrollørerne paa Halsen af os.« 

»Godset maa absolut over, hvordan det saa 
gaar,« ytrede Handelsmanden bestemt, »om 
nogle Dage har vi Marked i Varde, og jeg mang- 
ler Varer til den Tid. Nu ingen Indvendinger, 
Jørgen! jeg ved, at I er den Mand, som kan gøre 
det, hvis I vil, og det skal ikke komme an paa 
et lille Tillæg, hvis I skaffer mig Sagerne lyk- 
keligt paa Vognene.« 

»Det er ikke af den Grund, jeg nøler,« var 
Kruses Svar, »men jeg skylder Kone og Børn 
at være forsigtig, og hvis de skyder mig Arme 
og Ben i Stykker dernede, nytter det kun lidt, 
om De gav mig det tredobbelte af, hvad jeg 
ellers faar for at skaffe en Ladning Gods i 

Land. Jeg kan jo sagtens forsøge det, men jeg 
frygter for, at det ikke gaar godt denne Gang.« 

»Vist saa!« sagde Lintz utaalmodig, »blot 
Haand paa Værket, det lykkes nok; jeg vil imid- 
lertid vente her inde i Stuen, til I kommer til- 
bage.« 

»I Guds Navn da!« svarede Jørgen, »vi kan jo 
prøve paa det; kom Jan, lad os saa drage af Sted. 
De venter altsaa her, til vi vender hjem,« ved- 
blev han, hen^vendt til købmanden, »og vær 
lidt stille imidlertid; Kone og Børn sover inde 
i Stuen ved Siden af.« 

Lintz trak sin Stol nærmere hen til Kakkel- 
ovnen og lagde friske l^ørv paa Ilden. Jørgen 
tændte en lille Blændlygte og aabnede en skjult 
Lem i Gulvet, gennem hvilken han og Jan, fulgt 
af Hunden, den bestandige Ledsager paa alle 
deres Udflugter, steg ned og forsvandt. 

Et Stykke borte fra Højhus laa Landsbyens 
Kirke. Fra Hvælvingen under Alteret i denne, 
fortalte Folk i Omegnen, gik der en underjor- 
disk Gang langt ud i Heden, men hvor den, 
endte, og hvorhen det gik, det vidste kun faa. 
Imidlertid gav dette dog Stof til Samtaler i 
Kroen for mangen ledig Vinteraften, og der 
knyttede sig flere underfulde Historier til den- 
ne Gang. Nogle af Bønderne paastod at have 
hørt Stemmer og Skrig under Jorden paa visse 
Steder af Heden, naar deres Vej om Natten 
hændelsesvis faldt over den. Andre havde paa 
samme Tid set Lys at svæve omkring inde i 
Kirken, og da de engang tog Mod til sig og gik 
ind i den, forsvandt det pludseligt bag Alteret, 
og en hul Tuden, som intet menneskeligt havde 
ved sig, lød dem i Møde fra alle Sider. Men 
ingen havde oplevet nog^t saa gyseligt som 
Smugleren Ras. Han havde nemlig en sildig 

Aftenstund ligeledes set Lys brænde derinde, og 
da han for at opdage Grunden til dette Særsyn, 
krøb over Kirkemuren og udenfor nærmede sig 
Taarnsiden, saa han gennem Glughullérne af 
Kælderen alle de balsamerede Lig, som laa der* 
inde, rejse sig over Ende i deres Kister og med 
bistre Miner og Øjne, som sprudede Ild ud af 
de hule Hoveder, vende sig om og true ad ham, 
og da han endnu ikke gik, stod nogle af dem 
helt ud af Kisten og ravede hen mod Hullet, 
gennem hvilket han saa ned. Først da tog han 
Flugten. 

Dette Eventyr var Smuglerens Yndlings- 
historie, og han forstod hver Gang at iklæde den 
i en Form, saaledes at det forekom Tilhørerne, 
som om det bestandigt var noget nyt, han gav til 
Bedste. Jørgen og hans Søn maatte nok ikke 
agte synderligt paa disse Historier, skønt de ofte 
havde hørt dem fortælle og selv hjulpet til at 
udsprede dem. Da de var stegne igennem Lem- 
men i Gulvet, befandt de sig begge i en stor, 
rummelig Hule, som i sin Tid havde tjent til en 
Kæmpegrav, og hvorfra den omtalte underjor^ 
diske Gang gik. 

Det var en smal, af Granitsten opmuret 
Hvælving, paa flere Steder saa forfalden, at kun 
Folk, der var saa godt bekendt med Lejligheden, 
som de lod til at være, kunde trænge igennem 
den. En bedøvende Luft strømmede dem i 
Møde, Lygten udbredte kun et døsigt Skær, idet 
den kastede deres lange Skygger tilbage paa 
de fugtige \sd%gQ, 

Smuglerne skred nu hurtigt fremad, og der, 
hvor det ikke var muligt at vinde igennem paa 
anden Maade, naar enten Jorden var sammen- 
styrtet eller Stenene faldne ned, krøb de over 
paa Hænder og Fødder. 

Smuglerens Søn. ~ 6 

»Jeg vilde ønske, vi havde faaet den Varde 
Købmand til at følge med os ned i Hvælvingen,« 
ytrede Jørgen med et Smil, da de kom til et 
saadant Sted, »det skulde have moret mig at se 
ham krybe om mellem Stenene her. Det er un- 
derligt nok, han har endnu ingen Sinde været 
i sit eget Vareoplag.« 

»Han vil vel ogsaa have Møje med at komme 
dertil,« svarede Jan, »vi kan være glade ved at 
have fundet en saadan Plads, hvor aldrig Kon- 
trollørens Øjne vil naa os.« 

Efter at de var komne endnu et Stykke frem- 
ad, udvidede Hvælvingen sig efterhaanden. Luf- 
ten blev renere, og kort efter befandt de sig un- 
der den berygtede Kirkes Alter. 

Det var en mørk Kælder, i hvis Midte der 
stod en Del fløj eisbetrukne Ligkister, men alt 
var roligt og stille, ingen død løftede Laaget og 
stirrede de ankomne i Møde med vrede Blikke. 
Rundt om laa Baller af Klæde og Lærreder, og 
langs med de mugne Vægge stod opstablet en 
Mængde Brændevinsankére, Kaffesække, Bra- 
silruller og store Sukkerkister, saa at Kapellet 
snarere lignede en Købmands Varemagasin end 
en Bolig for døde. Jørgen vidste god Besked 
dernede; skønt man næsten ikke kunde se no- 
get ved den lille Blændlygte, han havde taget 
med, gik han dog hen i en Krog, hentede en 
Trandunk, fyldte med. den en gammel Metal- 
skaal, som hang i en rusten Kæde ned fra Lof- 
tet, stak nogle linnede Klude deri og tændte 
dem. 

Snart blussede et livligt Skin op fra denne 
Lampe, som belyste enhver Genstand rundt om. 

De var ikke de eneste, der denne Nat besøgte 
Hvælvingen. Henne i en Krog, paa en Bunke 
Oksehuder, der hidtil havde ligget i Skyggen, 

sad en stor, bredskuldret Kæmpeskikkelse, rø- 
gende paa en Pibe Tobak. Man kunde have an- 
taget ham for et overnaturligt Væsen, saa stille 
og roligt sad han der, uden at sige et Ord til de 
kommende, dersom ikke det livfulde, spillende 
Blik, han kastede omkring sig, havde modsagt 



denne Tro. Han var fra Hoved til Fødder ind- 
hyllet i en Faare skinds dragt, og om Livet var ' 
snoet en Mængde Baand og Snorer, fra hvilke 
en lang, bredbladet Kniv blinkede frem, hver 
Gang han vendte sig mod Lyset. Da han rejste 
sig, genkendte man Math Hjell. Jørgen blev ikke 
overrasket ved at se ham; han udbrød blot i en 
stille, dæmpet Tone: 

»Guds Fred, Mathl Naa, du ventede dog. 

ihvorvel det gik langt over Tiden, jeg sagde; 
den forfrosrie Varde Købmand kom først for et 
Øjeblik siden, og endnu i Nat vil han have os 
til at skaffe en Baadfuld over Aaen.« 

»Saa maa vi bruge os,« ytrede Math. »Det e. 
alt to Stunder forbi Midnat, men jeg saa Lys 
nede hos Folkene, da jeg for lidt siden gik oven- 
for, de ventede endnu paa dig, lad os se at kom- 
me ud i det fri.« 

De steg alle tre op ad en gammel, brøstfæl- 
dig Trappe, der førte til Alteret i Kirken, lidt 
efter stod de paa den øde Kirkegaard og skred 
hurtigt ned ad Vejen imod Kongeaaen. 

»Hun blæser skarpt herude,« udbrød Math, 
efter at .han og Jørgen havde gaaet en Stund 
tavse ved hinandens Side. 

»Det gør hun, Math!« sagde Jørgen, »blot Be- 
tjentene ikke er draget hen ad denne Ka^t i 
Nat; jeg har ikke haft Stunder til at indhente 
nogen Oplysning om dem denne Gang, og det 
synes mig næstendels, ligesom der skulde h^nde 
os en Ulykke. Jeg ved selv ikke, hvoraf det kom- 
mer, men imellem Stunder har jeg den Tro, at 
det en Gang vil gaa mig fejl som Smugler, ikke 
fordi jeg just kerer mig stort efter mig selv; 
men hvordan vil det saa se' ud for Kone og Børn 
hjemme?« 

»Tænk ikke paa dem, Jørgen!« sagde Skøje- 
ren venlig, »dersom Vorherre skulde lægge dig 
en Ulykke paa, skal der alligevel nok blive sør- 
get for din Familie; de skal ikke komme til at 
savne noget, saa længe jeg bor her i Egnen, det 
kan du lide paa.« 

»Jeg ved det,« gentog Jørgen, »du er en ærlig 
Karl, Math! der har du min Haand; jeg har altid 
godt kunnet lide dig.« 

»Jeg holder af dig, Jørgen!« sagde den god- 

modige Tater og fattede hans Haand imellem 
sine, »mellem os to betyder det mere end me^- 
lem andre. Jeg kan ikke rigtig forklare, hvad 
jeg mener, men dersom det nogen Sinde bliver 
galt, skal jeg vise dig det.« 

Jørgen svarede ikke, ogsaa Math tav, og de 
vandrede stille ved Siden af hinanden. Noget 
efter blev et Hus synligt i Mørket, og man saa 
et svagt Lysskær glimte ud mellem Sprækkerne 
af et gammelt Skod, som Beboerne havde sat 
for Vinduet. 

»De er da vaagne endnu,« bemærkede Jør- 
gen tilfreds. »Det er flinke Folk derinde. Math I 
lad os en Gang høre Hjejlen.« 

Math stod stille og holdt sin ene Haand for 
Munden, mens han udstødte en kort, gennem- 
trængende Lyd, som Hjejlens Fløjten. Neppe 
havde han gjort det, før Beboerne stak Hove- 
derne ud af Døren. Lidt efter rullede tre Mænd 
en stor, tohjulet Vogn ud gennem en Bagiaage, 
lukkede denne i og ledsagede saa Tateren og 
Kruse til det Sted^ hvorfra de ventede Baaden. 
Endnu en Gang lod Math sit Skrig høre, og det 
begyndte at blive levende ved Aabredden. Flere 
mørke Skikkelser viste sig og lyttede med Op- 
mærksomhed efter Aareslagene fra Søen. 

»Jeg synes, jeg mærker noget,« hviskede l'a- 
teren efter en Tids Tavshed og lagde Øret nær- 
mere til Jorden. »Rigtigt, de kommer! Jeg kan 
dog fornemme, at jeg endnu ikke har mistet min 
skarpe Sans med Aarene,« mumlede han til- 
freds og satte sig ned paa en Tot Marehalm. 

Han tog heller ikke fejl; lidt efter lød Aare- 
slag nede i Aaen, dæmpede Raab hørtes ind mod 
Bredden, og Baaden skød op mellem Rørene. 
Straks var Smuglerne rede, Varerne blev hur- 
tigt bragt i Land og læssede paa Vognen. Alt 

tegnede til et lykkeligt Udfald. Baadføreren fik 
sin Fart betalt og beredte sig til at tage tilbage 
igen, da der pludseligt lød Hestetrav i Nærhe- 
den. Smuglerne var omringede af seks Grænse- 
betjente. Qvist førte dem. 

»Holdt!« raabte han og red hen foran Kar- 
lene, som vilde køre bort med Vognen, »denne 
Gang slipper I ikke fra os, og Modstand er 
unyttig.« 

»Kan du se, Math!« hviskede Jørgen, idet han 
uformærket drog to Pistoler irem, som han hav- 
de- skjult under sin Vams, og spændte Hanen, 
»jeg vidste nok, at det vilde gaa galt denne 
Gang. Hav et Øje med Jan nu.« 

»Godset tilhører ikke osl« raabte han højt 
og traadte hen imod Qvist, »vi maa svare til det 
og kan kun udlevere det til den rette Ejermand, 
det er ingen af jer?« 

»Lige meget,« genmælede Kontrolløren, »vi 
lægger nu Beslag paa det; har Ejermanden Lyst, 
kan han hente det hos os.« 

»Kør bort, Folkens!« raabte Jan, idet han 
sprang frem og greb Qvists Hest i Tøjlen, »blot 
hurtig af Sted!« 

»Af Vejen, Dreng!« udbrød Kontrolløren med 
"et harmfuldt Blik og jog Sporerne ind i Hestens 
Side. Den stejlede; Jan slap. Rytteren rev en 
Pistol op af Hylsteret og fyrede den af, mens 
han sprængte hen imod den bortilende Vogn, 
men Skuddet traf ikke. Til samme Tid knaldede 
ogsaa de øvrige Betjentes Skud, idet de omrin- 
gede og standsede Smuglerne. Jørgen havde af- 
skudt begge sine Pistoler, men uden at saare 
nogen; det dybe Mørke, som indhyllede denne 
Scene, hindrede ham i at tage sikkert Maal; han 
sprang hen mod den nærmeste Rytter, greb ham 
i Benet og slyngede ham med et kraftigt Tag ud 

over Hesten, svang sig saa ap paa den, for hen • 
til Vognen og forsøgte endnu en Gang at skaffe 
sine Staldbrødre en Vej_ til at komme bort, men 
det var forgæves. Da glimtede to Lysskær, to 
Skud knaldede, det ene traf Jørgens Hest, den 
faldt og rev ham med sig, og ved hans Side væl- 
tede en Smugler sig, dødeligt saaret, i sit Blod. 
Broderen til den saarede sprang frem mod den 
nærmeste Betjent; men Qvist saa det, og idet 
Mennesket hævede sin Kniv for at stgde den i 
Rytterens Bryst, huggede han ham i Haanden 
med Sabelen. Skrig og Forvirring herskede over- 
alt. Paa Vognen tænkte ingen længer; Smuglerne 
flygtede til Baaden og stødte fra Land. To af 
Grænsebetjentene satte efter dem, men de und- 
slap. Jørgen var fanget, og mens de bandt ham, 
sloges Math med tre, som søgte at bemægtige sig 
Jan, der laa mellem Taterens Ben, blødende af 
et Saar i Skulderen. Hunden. holdt den ene af 
Betjentene fast, et Slag af Natmandens Næve 
bragte den anden til at slippe sit Bytte; den 
tredie skreg om Hjælp, thi Kæmpen havde om- 
slynget ham med sine Arme og trykkede ham 
baglænds ned mod Jorden. Derpaa greb han Jan, 
hævede ham paa Skulderen og styrtede at Sted 
ind i Lyngen, mens han flere Gange udstødte et 
underligt pibende Skrig, en Lyd, som man før 
ofte hørte paa Heden, og som var et Bevis paa, 
at der opholdt sig Skøjere i Nærheden. 

En Rytter havde set Math undfly; han satte 
efter ham og var ham allerede nær paa faa 
Skridt, før han mærkede det. Tateren lagde Jan 
ned i Lyngen og dukkede sig med et pludseligt 
Sidespring, idet Rytteren for ham forbi. Hesten 
sprang i Vejret, udstødte et frygteligt Hvin; den 
styrtede og væltede sig vrinskende omkring paa 
Jorden. Math havde saaret den i Bugen. 

Atter hævede han Jari op paa sine Skuldre, 
tog Kniven i Munden og for af Sted med den 
Fugls Hurtighed, hvis Navn han bar, dybere ind 
i Heden. Han hørte Køhtrollørens Stemme bag 
sig; da han vendte sig om, saa han Qvist komme 
ridende i fuld Karriere. Math var udmattet af 
det lange Løb; han saa Faren og kunde ved at 
lade Jan blive liggende let have reddet sig selv; 
men det vilde han ikke. Kniven blinkede igen i 
hans sikre Haand; han lagde sig ned paa Knæ- 
ene, og da Qvist var ham nær paa et Par Skridt, 
svingede han med en lynsnar Bevægelse Armen 
over Hovedet og kastede sit Vaaben med en 
saadan Kraft mod Hesten, at Staalet borede sig 
lige til Skaftet i Bugen. I næste Minut stod han 
med Jan ved Kirkegaardsmuren, krøb over den 
og var frelst. 

»Det gik dog,« hviskede han og stod nogle 
løjeblikke stille inden for Muren. »Nu kan du 
skyde en hvid Pind efter os, du lange Djævel 
derude! denne Gang faar du os ikke.« 

Han skyndte sig tilbage 4,il Hvælvingen. Jan 
var falden i Afmagt af det store Blodtab og 
Smerten af Saaret, mens Math bar ham. Ta- 
teren beredte ham nu et blødt Leje paa en Del 
Bastmaatter og Faareskind og gav sig i Færd 
med at undersøge Saaret. 

»Han har faaet et slemt Saar,« mumlede han, 
»siden han ligger saa stille hen uden at give 
.noget Livstegn fra sig, men det er lige meget, der 
er Raad at finde hernede.« 

Med disse Ord gik han hen til et Eddikean- 
ker, slog Spunsen ud af det, hældte noget i 
en Skaal, og ved Hjælp heraf kom Jan snart til 
sig selv. Math satte sig ved hans Side og for- 
bandt Saaret. 

»Du skal blot være rolig,« sagde han godmo- 

dig, »den Smule Rift i Skulderen vil ikke sige 
stprt, jeg skal' nok kurere dig, du! Med Jørgen 
ser det heller ikke saa galt ud, som du tror; læg 
dig nu her paa Huderne, til jeg kommer tilbage; 
jeg har svøbt en Tælleklud om Saaret; i Mor- 
gen skal jeg bringe dig nogle Urter, som jeg har 
forvaret nede i vor Kule. Det er vel det bedste, 
du bliver her for det første; dersom de skulde 
faa i Sinde at søge efter dig ovenpaa, bliver de 
. taget ved Næsen igen. Jeg gaar op til den Varde 
Købmand; han venter vist efter Besked. Vor 
Herre slaa hans Liv med Ulykker! det er i Grun- 
den ham, som vi kan takke for det hele.« 

Mens Math talte saaledes, havde han tildæk- 
ket Glughullerne, som vendte ud mod Kirke- 
gaarden, for at Lampens Skin ikke skulde blive 
bemærket; han tændte nu Lygten og forsvandt 
gennem Gangen, der førte op til Kæmpegraven 
under Jørgens Hytte. 

Tiden var Imidlertid bleven Lintz for lang; 
han havde flyttet sin Stol tæt ind i Krogen ved 
Kakkelovnen og var just falden i en rolig Shim- 
mer, da Natmanden aabnede Lemmen i Gulvet 
og steg op gennem den; Købmanden vaagnede 
ved Larmen og udstødte et Angtsskrig, da han 
kastede sine Øjne paa Math. 

Denne saa ogsaa i dette Øjeblik saaledes ud, 
at han nok kunde indjage en mere behjertet 
Mand Skræk. Hans spraglede, uldne Faare- 
skindsklædning var revet i Stykker og hang i 
Pjalter omkring ham, paa flere Steder besudlet 
med Blod, som han formodentlig havde faaet 
ved at bære Jan, og det vilde i Taterens Træk 
blev ved det Skær, Haandlygten kastede paa 
dem, mere paafaldende end sædvanligt. 

»Tys, vær rolig!« udbrød han med en dæm- 
pet Stemme. »De sover derinde. Jeg kommer 

blot for at sige, at I gerne kan rejse hjem igen. 
I har ikke nødig at vente længere.« 

»Og Godset?« -spurgte Købmanden. »Er det 
bragt ned i Kælderen?« 

»Det har Kontrollørerne taget,« ytrede Math 
i en ligegyldig Tone, »og de bad mig formelde 
jer, at dersom I vilde, saa kunde det afhentes 
nede i Toldbodpakhuset ved Skodborg.« 

»I Toldbodpakhuset?« raabte Købmanden for- 
bitret. »Fordømt Snak! Tror I, Galgenfugl! at jeg 
kan være tjent dermed? I maa skaffe mig det 
igen. Jeg er en ruineret Mand!« vedblev han 
med klagende Stemme og vendte sig bort fra 
Math, i hvis Træk han ikke sporede den mindste 
Deltagelse. »Der stikker betydelige Kapitaler i 
Godset, og nu til Varde^ Marked — « 

»Vær rolig!« sagde Math, »dersom I saaledes 
bliver ved at tage paa og gøre Spektakel, væk- 
ker I jo Jørgens Familie. — For en Ulykke! er 
det noget at gøre et saadant Væsen af? Det 
mindste er de usle Varer, men de har skudt paa 
Sønnen og fanget Jørgen, det er langt værre.« 

»Hvorledes?« udbrød Lintz forskrækket. »Er 
Kruse fanget? Det er dobbelt fatalt, dersom han 
angiver mig, er jeg fortabt.« 

»Det kan I være sikker paa, han ikke gør,« 
svarede Tateren og tilkastede den anden et for- 
agteligt Blik. »Jørgen er en brav Karl; han har 
Ære i Livet.« 

Købmanden fandt sig efterhaaiiden i Om- 
stændighederne; han gav Tateren nogle Penge 
til Jans Pleje og forlangte at komme ned i Kæl- 
deren, men Math forestillede ham, at det ikke 
lod sig gøre, og gik ud til Skuret for at trække 
Hesten frem, n^ens Købmanden indpakkede 
sig i sin Kalmuks Kappe, sin Hue og laadne 

Støvler. Lidt efter red han sukkende bort fra 
Huset. 

Den næste Morgen var en Sorgens Dag for 
Jørgens Familie. Moderen vår utrøstelig, Bør- 
nene græd og klagede for den stakkels Jan, og 
det var alene den gamle Tonne, som nogenlunde 
holdt Modet vedlige; han trøstede og beroligede 
dem; Oldingens Ord forfejlede ikke heller den- 
ne Gang deres vante Magt. 

Mod Morgenstunden var Math gaaet ud for 
at se, hvorhen Betjentene havde bragt Jørgen. 
Den ærlige Tater var bedrøvet over sin Vens 
Fare og grundede over en Maade til at faa ham 
fri igen. Det var allerede længe efter Middag, før 
han vendte tilbage og bragte det lidet trøstelige 
Budskab, at Jørgen var ført op paa Herregaar- 
den og sad i Arresten der. 

»Kontrollørerne er saa bistre,« ytrede han. 
»En af dem har faaet et Skud i Armen, og to 
af deres Bæster er kreperede. Det sidste har jeg 
gjort,« tilføjede han fornøjet. »Men giv jer kun 
tilfreds, Karen Mari'. Det siger alt sammen ingen- 
ting; jeg skal nok udspekulere et Raad, og de 
skal ikke komme til at 'krumme et Haar paa 
jeres Mands Hoved, om de saa var ti Gange saa 
bidske, det lover jeg jer for.« 



Et Besøg. 



. Smuk er den venlige Aften, naar Taagen 
damper over Heden, naar Solen som en kærlig 
Moder kysser Jorden og hyller sig i lette, glim- 
rende Skyer, før den undselig og rødmende fav- 
nes af Havguden. 

Smuk er den stille Aften, naar Duggen bæver 
i Lyngen, og Lærkerne samles til Aftensang un- 
der Himmelen, mens Hjejlen synger sin Klage 
paa den sunkne Kæmpegrav, og Naturen sover, 
og Stjernerne bevogter dens Søvn. 

Smuk er den tavse Aften, naar Vaaren flet- 
ter Løv om Hyldens Tinding, naar Vesterhavets 
Trommehvirvler tier, og Bølgen hvilende drøm- 
mer i sit Element, mens Rokken og Hajen sprin- 
ger paa dets Flade og leger ude mellem Revene, 
naar det store omkring os taler til vort Hjerte, 
udvider det og forkynder det ubekendte Væsens 
Lov, som kalder alt til Liv af intet. 

En saadan Aften vandrede Flora og General- 
inde Rosendal ned igennem Haven og derfra ind 
i Skoven, som stødte op til den. Generalinden 
sværmede ikke synderligt for det skønne og til- 
trækkende i den vaagnende Natur; Aarenes 
Vægt havde sløvet hendes Sans, og hun under- 
holdt Flora med en vidtløftig Forklaring over 
alle de Forbedringer og Omplantninger, der var 
foregaaet med denne Skovstrækning, siden hun 
og hendes salig Mand kom til Herregaarden. 

Flora hørte kun lidt efter; hun var for meget 
beskæftiget med sig selv; hun følte sig tiltalt af 
det friske Liv, der bevægede sig omkring hende; 
ubevidste Længsler vaktes i hendes Hjerte -Qg 
satte hende i den vemodige og glade Stemning, 
som fremtryller og udbreder en lykkelig Til- 
fredshed med alt omkring os, og hvis Ophav vi 
forgæves eftersporer. 

Dybt inde i Tykningen af Skoven sad en 
Mand paa Roden af en omstyrtet Træstamme. 
Han støttede Hovedet mellem sine Hænder og 
lod til at grunde paa noget. Han mærkede heller 
ikke de kommende, før de næsten var ved Siden 
af ham. Hurtigt for han op, da han saa General- 



»God Aften, Mathias!« svarede den gamle 
Dame 1 en bekendt Tone og standsede. »Nu, 
hvorledes gaar det? Han synes mig saa tanke- 
fuld i Aften, og jeg har heller ikke set ham længe 

oppe paa Gaarden med Fugle; er der gaaet ham 
noget imod?« 

»Just ikke mig,« sagde Tateren, »men det er 
dog fejl alligevel; Deres Naade har vel hørt Hi- 
storien med Kruses?« 

»Med Kruses?« udbrød begge Damerne, »hvad 
fattes de? Jeg har ikke hørt et Ord derom.« 

»Aa! d© fejlede ikke andet, end at de Hunde 
af Toldbetjente, med Tilladelse at sige, har arre- 
steret Jørgen^ forgangen Nat, da vi var ude sam- 
men, Deres Naade forstaar mig nok, og Sønnen 
Jan har dé skudt Skulderen i Stykker paa; det 
er nu den Del, jeg grunder over, hvordan jeg 
bedst skal faa Jørgen fri igen, for ud maa han, 
det forstaar sig selv.« 

>>0g Jan?« spurgte Flora. »Hvor er han? Er 
hans Saar farligt?« 

»Det vil jeg just ikke sige,« svarede Math. 
»Han ligger hjemme i Huset; men Tingen er, 
at Konen og Børnene siden den Nat S9,vner fire 
dygtige Hænder til at bjerge Brød og Penge; der 
staar nu deres Bøsser inde i Krogen, uden at 
de har hjulpet til at skaffe saa meget som et 
Dyr ind i de sidste fjorten Dage. Jeg burde vel 
egentlig ikke omtale sligt for Deres Naade, da 
Dyrene i Grunden tilhører Dem,« tilføjede hån 
med et Smil og strøg sig om Munden med Haan- 
den, »men jeg ved. nok, at De altid har haft 
Hjertelag for Fattigfolk. Nu! Gud i Vold, Deres 
Naade! jeg maa af Sted igen; der kommer ingen 
Ting ud af den lange Tænken, og dersom De 
skulde være til Sinds at sende Jørgen lidt Mad, 
mens han sidder deroppe i Hullet, saa kan De 
finde ham i den underste Kælder til venstre; 
der har de sat ham, fordi Jernstængerne for 
Vinduerne der er de tykkeste, og fordi kanske 
de tænkte, at Math Hjeil kunde faa i Sinde at 

slippe ham løs. Det sker saa alligevel,« bemær- 
kede han med en stille Latter, idet han lettede 
paa Huen og forsvandt mellem Træerne. 

»De stakkels Kruses,« udbrød Generalinden, 
da Tateren var gaaet, »det gør mig meget ondt 
for dem, jeg har altid godt kunnet lide den Fa- 
milie. Nu maa vi ned og høre, hvorledes det 
staar sig med Jan, og du skal da tillige faa dit 
længe ytrede Ønske opfyldt, at se hans Lærer, 
den gamle Tonne.« 

Flora svarede intet, men fulgte med General- 
inderr. 

Solen var endnu ikke gaaet ned, da de naaede 
Kruses Hus. Tonne sad paa en Sten uden for 
Døren, Dagens sidste Lys faldt hen over den 
gamle Mands ærværdige Træk og udbredte lige- 
som en forklaret Glans over dem. Han var midt 
i en Leg med Jørgens smaa Børn, hvis jublende 
Latter lød rundt omkring. Den gamle fandt sig 
i alt, hvad de vilde Drenge gjorde ved ham. Det 
var et smukt Billede, denne Gruppe dannede, 
hvori Livets tvende Modsætninger, Ungdom og 
Alderdom, forenedes i Leg. 

En havde bemestret sig hans Stok og brugte 
den som Hest, en anden spadserede stolt om- 
kring med Bedstefaderens Hue trukket ned over 
Ørene; den mindste, en lille, smuk, lyshaaret 
Dreng, kravlede med stor Umage op paa Ste- 
nen til ham, derfra videre paa Oldingens Skul- 
dre og udbrød i et højt Frydeskrig, da han lyk- 
kelig sad der; Tonne smilede og lod Drengen 
blive siddende og saaledes fandt Generalinden 
og Flora dem, da de traadte hen til Hytten, efter 
at de nogen Tid i Frastand havde været Vidner 
til det hele Optrin. 

»Deres Naade ser,« udbrød den gamle smi- 
lende, idet han pegede op til Drengen, »at Jeg 
ikke kan rejse mig for den Vildbasse her.« 

»Bliv De kun siddende, gamle Kruse!« sva- 
rede Generalinden venlig. »Vi kommer herned, 
fordi Mathias Hjeil fortalte os det sørgelige Til- 
fælde, som har truffet Deres Søn, og for at se 
til Jan; hvorledes staar det sig med ham?« 

»Aah!« svarede Tonne og løftede den lille Ryt- 
ter ned paa Jorden, »Jans Saar er endda ikke 
saa farligt, som det lader til, eller som Math 
tænker; jeg har forbundet ham og forstaar mig 
lidt paa sligt fra fordums Dage. Skuddet har 
blot strejfet Skulderen en Smule, hvis jeg kun- 
de faa ham til at holde sig rolig, skulde han 
snart komme sig, men han vil nu absolut staa 
op, og det er gal Mands Værk for et Menneske 
i hans Tilstand. Jeg tror, han sover i dette Øje- 
blik, men hvis Deres Naade behager, saa træd 
kun indenfor, Deres Opmærksomhed vil vist 
glæde ham, han skal dog vækkes alligevel.« 

Med disse Ord aabnede Oldingen Døren for 
Damerne. 

Flora gik først herr til Jans Seng, men Gene- 
ralinden kom ikke saa langt; thi henne paa Bor- 
det laa et Stykke hjemmegjort Lærred, som Bør- 
nene nylig havde hentet ind fra Blegen, det 
maatte hun først tage i Øjesyn. 

Jan vaagnede. Overrasket betragtede han 
Flora, som om han ikke troede sine egne Øjne, 
og udbrød, idet han strøg det mørke Haar bort 
fra Panden: 

»Er det muligt? — De her! De er da hos mig, 
baade naar jeg drømmer, og naar jeg vaagner,« 
tilføjede han hviskende. 

»Vi hørte, at De laa syg,« svarede Flora rød- 
mende, »Tante besluttede da at gaa herned for 
at se til Dem.« 

»Ja vist!« ytrede Generalinden, som nu kom 

til, »hvorledes he^nger det sammen med Dem, 
Jan? De lader Dem skyde i Skulderen og ligger 
her i fjorten Dage, uden at jeg ved et Ord derom. 
De fortjente egentlig ikke, at man gjorde sig 
den Ulejlighed at se til Dem.« 

»Det er ikke noget nyt,« bemærkede Jan, »at 
Deres Naade viser mig større Godhed, end jeg 
fortjener; jeg er meget taknemmelig derover.« 

»Meget godt, min Herre!« sagde Fru Rosen- 
dal leende, »jeg er forsonet ved dette Svar. Nul 
jeg hører dog, at det ikke er saa galt, som Ma- 
thias nylig beskrev os, og det glæder mig.« 

»De er bleven meget bleg, siden jeg saa Dem 
sidst,« bemærkede Flora og betragtede hans 
smukke Træk med synlig Interessje. 

»Det er fordi^ de tvinger mig til at ligge her- 
inde,« svarede Jan. »Dersom jeg blot maatte 
raade mig selv, skulde jeg have været frisk og 
ude for over otte Dage siden, men Fader Tonne 
er en meget streng Doktor mod mig.« 

»Ja, han har beklaget eig for os over 
Deres Grenstridighed,« sagde Generalinden, »men 
De skal lystre ham; De maa ikke understaa Dem 
i at forlade Sengen, før han giver sit Minde der- 
til, dersom De imidlertid mangler Adspredelse, 
skal jeg sende Dem Bøger herned.« 

»Jeg er allerede forsynet. Deres Naade I« sva- 
rede Jan og pegede hen paa Bordet, hvor en 
smukt indbunden Bog laa opslaaet, i hvilken han 
havde læst, før han faldt i Søvn. Generalinden 
tog Bogen. 

»Min Gud!« udbrød hun forundret, »hvo^*- 
ledes har Smolletts Skrifter, og tilmed i Original- 
sproget, kunnet forvilde sig saa langt ud i He- 
den?« 

»Den har ikke forvildet sig,« ytrede Tonne, 

Smuglerens Søn. 7 

»den er her i Følge med dens Brødre og nogle 
andre, som jeg skatter endnu højere.« 

Med disse Ord aabnede den gamle, ikke uden 
en, hemmelig Stolthed, et Skab i Væggen og lod 
Generalinden se hen over en smukt indbunden 
Samling af Bøger. 

»De er alle en Gave fra min Søn,« bemærkede 
Oldingen, »han ved, hvor stor Pris jeg sætter 
paa dem, og derfor glæder jeg mig som et Barn 
til hvert Aars anden December, saa brin- 
ger han mig^ altid en ny. De har forskaffet mig 
megen Fornøjelse hei:ude; ved Hjælp af dem 
lever jeg atter midt i en glad Fortids Verden, de 
kalder Minder tilbage, som for længe siden er 
gaaet tabt, og det er ogsaa godt for en gammel 
Mand som jeg, der kun har eet Haab og ingen 
Glæder at vente af Fremtiden.« 

Tonne lukkede igen Skabet, lidt efter tog Da- 
merne Afsked og gik. 

»De maa nu nøjagtig opfylde alt, hvad Deres 
Bedstefader paalægger Dem,« sagde Flora, som 
gik sidst ud af Døren og endnu engang vendte 
sig om mod Jan. »De maa forholde Dem rolig og 
blive liggende, hører De! det er for Deres eget 
Vel, jeg beder Dem derom.« 

»Jeg skal opfylde alt,« svarede Jan med et 
henrykt Blik« 

»De kan sende en af de smaa op til mig i 
Morgen,« sagde Generalinden til Tonne, »saa 
skal jeg lade Dem faa en Salve til Patienten, 
som jeg selv^ har lavet; den har altid gjort en 
ypperlig Virkning, hvor jeg anvendte den.« 

Tonne takkede, og de forlod Huset. 

»Denne Olding!« udbrød Fruen paa Hjem- 
vejen, »man skulde ikke tro det om ham efter 
den tarvelige Stilling, han lever i, er dog i Be- 
siddelse af en sjælden Skat af Kundskaber og 

en Dannelse, som kun er de højere Stænder 
egen. Han har været Jans Lærer og haft en af- 
gørende Indflydelse paa hans hele Væsen.« 

»Hvorledes var det ham da selv muligt at 
hæve sig saa meget over sin Stand?« spurgte 
Flora, der følte den hjerteligste Deltagelse for 
den gamle, »jeg kan ikke nægte, at hans Tale 
satte mig i Forundring. Hans hele Opførsel var 
saa fri og utvungen, at man maatte forudsætte, 
han engang havde levet under lykkeligere For- 
hold.« 

»Det har han ogsaa; han er født af meget 
dannede Forældre, som ulykkelige Omstændig- 
heder bragte i Armod. I sin Ungdom var han 
Soldat og udmærkede sig under Napoleons 
Tropper i flere Slag. Min salig Mand har den 
Gang kendt ham særdeles godt, og det har ofte 
skaffet mig Glæde, naar jeg, mens han endnu 
var saa rørig, at han kunde forlade sin Bolig, fik 
ham at se oppe paa Gaarden og hørte ham for- 
tælle om sine Hændelser. Han talte altid med en 
rørende Beskedenhed og Fordringsløshed om 
sig selv, og det hører til Sjældenhederne at finde 
disse Egenskaber hos Mænd, der har levet saa 
længe som Tonne og gennemgaaet mere end de 
fleste andre.« 



Tateranføreren. 



Ved Udkanten af Herregaardsskoven laa en 
stor Jordhøj, omgivet med Træer og Buske. Den 
havde i sin Tid været en Kæmpebegravelse, og 
paa flere Steder, hvor Jorden var skredet ned, 

saas de store, tilhugne Granitstene, som Højen 
var dannet af. Nogen egentlig Indgang var ikke 
synlig, skønt der dog gaves en saadan, men den 
blev saa vel skjult af Stene og Brombærranker, 
at kun de, der var nøje bekendt med Stedet, 
kunde finde den. Højen laa ensom og forladt. 
Der var intet Hus at se i Nærheden, undtagen 
Herregaarden, hvis mørkerøde Tegl paa enkelte 
Steder viste sig mellem Træstammerne. Bøn- 
derne i Omegnen havde en vis Frygt for at kom- 
me Stedet nær, og selve Skytten gjorde hellere 
en lang Omvej, naar han om Aftenen gik gen- 
nem Skoven, thi ogsaa her havde Overtroen 
vist sig virksom og opspundet Fortællinger og 
Aandehistorier, som, hvor urimelige de end var, 
dog havde udbredt sig og nød en almindelig 
Tiltro. Hvad der endnu mere bidrog til at give 
Stedet noget afskrækkende, var, at Taterfolkene, 
hver Gang de kom i denne Egn, opholdt sig der; 
og at disse stod i Pagt med den onde, var en Sag, 
som det ikke kunde falde nogen ind at be- 
tvivle. 

En tidlig Aftenstund herskede en munter 
Larm og Støjen i det indre af denne Kule. 
Henved en Snes mørke Skikkelser havde for- 
samlet sig der. Børneskrig, Sange og Raab lød 
i en Blanding af Dansk og et fremmed Sprog fra 
alle Sider. Paa en Bunke Lyng i det ene Hjørne 
laa flere brune, halvnøgne Mænd henslængt i 
en hvilende Stilling, hver med en stumpet, sort 
Pibe i Munden. Deres mørke og markerede Træk 
fik en sælsom Belysning af et stort Baal, som 
var anbragt paa en flad Sten midt i Kulen, ved 
hvilket flere pjaltede Fruentimmer lavede Mad 
af de Fødevarer, de denne Dag havde sammen- 
tigget eller stjaalet omkring i Landsbyerne. Det 
var en sælsom Forsamling. Mænd med Lemmer 

saa kraftfulde og udviklede, at de kunde tjene 
til Model for en romersk Gladiator. Deres nøgne, 
haarbevoksede Bryst viste en Bygning af ual- 
mindelig Skønhed og Kraft, og deres sorte Øjne 
straalede under deres tykke, sammengroede Bryn 
saa ildfulde og fyrige som en Løves. Alle disse 
Ørkenens vilde Børn var nylig vendt tilbage fra 
Dagens forskellige Sysler og underholdt nu hver- 
andre indbyrdes med Fortælling om de udførte 
Bedrifter. En af dem havde allerede igen be- 
gyndt sit Arbejde, og mellem denne Støj og 
Larm, som paatrængte sig Øret fra alle Sider, 
lød hans kraftige og hurtige Hammerslag paa 
en gammel Kedel, han reparerede, mens han 
dog med Opmærksomhed lyttede efter det, hans 
Kammerater fortalte. 

»Qvant, qvant!« udbrød han leende og lagde 
Hammeren fra sig, da de tav, »jeg har dog baa- 
ret mig bedre ad; jeg havde hverken Lyst til at 
tigge, stjæle eller spaa, men gik ned i Byen, hvor 
jeg vidste, at Gaardmand Jones savnede sit Ur. 
Jeg slog Akkord med ham om, at vise det igen for 
24 lybske Skilling. Hvad sker! henved Middags- 
tid begynder jeg mine Krumspring, mumlede 
Ord og hylede saaledes, at baade Manden og Ko- 
nen rystede af Angst, og endelig fortalte jeg 
ham, at hans Ur laa i Klynstabelen uden for 
Huset. Der blev en Rumsteren og Søgen paa alle 
Kanter, kort at sige: Uret kom frem, og jeg fik 
mine Penge.« 

»Løgn er det da?« ytrede en gammel, gulbrun 
Tater i det fremmede Sprog, de talte sammen, 
»hvorledes skal du kunne vide det?« 

»Luttrum! sa'e du luttrum, Jol?« gentog For- 
tælleren, med et vildt, lynende Blik, »minnosesfe 
blaarer hiber, dinnoses Pullik! Forstaa mig vel, 
Sibeknasper! jeg havde selv stjaalet Uret nogle 

Dage i Forvejen, og det var, fordi jeg ikke kunde 
komme til at sælge det, at jeg lod Manden faa 
sin Ejendom tilbage, ved Lejlighed kan jeg altid 
tage det igøn. Der er neppe et Hus i hele Sognet, 
uden at jeg forstaar mig paa at brække ind i 
det saa fint, at ikke en Kat skal mærke mig; 
jeg er nem paa Fingrene, maa du vide.« 

Her blev han afbrudt ved nogle af Kvinderne, 
som kom hen til dem med den Mad, de havde 
kogt^ og Taterne begyndte med Ivrighed at tage 
for sig deraf. 

Viste Mændene sig smukke og velvoksne, saa 
kunde man just ikke tillægge Fruentimmerne 
de samme Egenskaber; de var smaa, blege og 
huløjede Skabninger, alle med kulsort, stridt 
Haar, som enten hang ned over Ansigtet i 
lange Taver eller ogsaa var fæstet op under et 
smudsigt, tavlet Klæde. Deres brogede Dragter 
gav dem et vildt og fremmed Udseende, og det 
eventyrlige Liv, de førte, havde præget uudslet- 
telige Spor i deres rynkede Ansigter, saa at de 
allerede i en Alder af tyve Aar saa ud til at være 
dobbelt saa gamle. Kun i deres mørke Øjne 
flammede en glødende, sydlandsk Ild, der vid- 
nede om en letvakt Lidenskabelighed, som og- 
saa hvert Øjeblik kom til Udbrud i Ord og Mine. 

I en Krog af Hulen sad en Mand i en laadden 
Faareskindsklædning, beskæftiget med at binde 
et Fuglenet. Paa den Stilhed, som herskede i 
Nærheden af ham, saavel som paa den almin- 
delige Agtelse, de andre viste ham, kunde man 
se, at han var Anfører for Banden. Han syntes 
ogsaa at være skabt til en saadan Post; thi naar 
han rejste sig i Vejret, var han et Hoved højere 
end den største i Forsamlingen. Hans mægtige 
Lemmer vidnede om en ualmindelig Kraft, hans 
Træk udtalte en Bestemthed og Fasthed, som 

intet formaaede at rokke, og hans Øjne spillede, 
naar noget ikke behagede ham, med en Vildhed, 
der bragte selv de frygtløse Mennesker, blandt 
hvilke han levede, til Tavshed. Det var Math 
Hjeil. 

Efterhaanden som det led ud paa Aftenen, 
begyndte det at blive stille i Kulen. Børnene gik 
til Sengs, og disse smaa, haardføre Skabninger 
hvilede snart rolige og trygge paa deres Leje. 
Enkelte af Mændene bredte ogsaa deres Lyng- 
knipper ud paa Jorden, og de dybe og lange 
Aandedrag, som lidt efter lidt lød fra Stedet, til- 
kendegav, at de sov. 

Math havde endt sit Arbejde paa Nettet, han 
var nu i Færd med at fodre en Del Urfugle og 
Snepper, som sad indeslultede i et stort Pinde- 
bur ved hans Side. Med et rørte der sig noget 
henne ved Indgangen, lidt fra det Sted, hvor han 
sad. Tateren lyttede og udstødte et dæmpet For- 
undringsraab, som vækkede de sovende* I det 
samme blev Stenen, som var væltet for Aabnin- 
gén, løftet til Side, og en dunkel Skikkelse krøb 
ned i Kulen. Ogsaa Math havde rejst sig, for- 
bavset over denne usædvanlige Hændelse, da 
han vidste, at alle Skø jerne var samlede, og at 
den, der nu kom, maatte være en fremmed. Men 
da han saa et ungt Menneske komme til Syne og 
trække Stenen for Hullet, opklaredes hans bar- 
ske Træk. Han gik hen imod den fremmede og 
rystede hans Haand med de Ord: 

»Godt, Jan! det kan jeg lide, allerede oppe 
igen, velkommen!« 

Jan lod til at være temmelig bekendt her, han 
værdigede kun Taterne en flygtig Opmærksom- 
hed, og disse søgte igen deres Leje, da de saa, at 
det var ham. Math Hjeil trak sig tilbage i sin 
Krog, vinkede ad ham, og de satte sig ned paa 

et Lyngknippe, mens de talte sammen i en 
sagte, hviskende Tone, for ikke at blive hørt af 
de tilstedeværende. 

»Hvorledes gaar det?« udbrød den unge 
Kruse. »Har du ikke overtænkt en Maade, paa 
hvilken vi ,kan faa min Fader fri? Vi har ham 
haardt behov Jijemme, og Tonne mener, at der- 
som han ikke snart slipper løs, saa fører de ham 
til Arresten i Ribe,« 

»Aa nej !« svarede Math med et Smil, »det har 
ingen Fare, lille Jan! De maa først have Beviser 
imod ham, og dem mangler de endnu. Den ene- 
ste af Kontrollørerne, som kan vidne, ligger syg; 
saa længe det staar paa, lader de Jørgen vel 
blive, hvor han er.« . 

»Men hvad hjælper det os?« ytrede Jan hef- 
tigt, »vi trænger til ham hjemme. Tonne ligger 
syg, og vi mangler Føden.« 

»Hvorfor kan du ikke bjerge noget sammen?« 
spurgte Math forundret, »nu da du er kommen 
paa Benene igen? Du skulde gribe til Bøssen, 
der gaar Dyr nok i Skoven derinde, og Hunden 
har vel ikke glemt at spore dem fra sidst?« 

»Dyr er der nok af,« svarede Jan i en vemo- 
dig Tone, »ikke heller mangler jeg en god Bøsse 
til at naa dem med, men Herregaardsskytten er 
bleven saa aarvaagen, saa snart jeg nærmer mig 
Gærdet, er han altid paa Færde, og det baader 
kun lidt at rage i Klammeri med ham. Ved 
Smuglerier er der heller intet at fortjene; siden 
det sidste uheldige Tog har Købmændene faaet 
en Skræk i Blodet, som de ikke forvinder saa 
snart; jeg har to Gange skrevet til Varde, men 
ikke faaet Svar, derfor maa Fader skaffes ud, 
og dersom du vilde som jeg, skulde han snart 
være fri, men jeg behøver din Hjælp dertil.« 

»Hvorledes det?« udbrød Tateren nysgerrig 

og rykkede nærmere hen til ham, »lad mig da 
høre din Plan.« 

»Den er ganske simpel,« vedblev Smuglerens 
Søn, »vi bryder Arresten op og frelser ham med 
Magt.« 

»Det vilde kun gøre det onde værre,« svarede 
Tateren hovedrystende. »Paa en Maade gik det 
vel an,« tilføjede han efter nogle Øjeblikkes Be- 
tænkning, »jeg har selv tænkt derpaa; men saa 
maatte vi have alle Folkene med os, vi kan da 
stikke Ild paa Hæssene og gøre ham fri i Tu- 
multen, men siden efter forkastede jeg denne 
Idé, fordi jeg nødig gør nogen Ulempe, naar det 
kan undgaas; imidlertid maa du ikke tro, at jeg 
har været ledig, mens du laa syg: hver Nat, naar 
det er lidt mørkt i Vejret, gaar jeg derop og ar- 
bejder paa et Hul i Muren; det er gjort saa 
snildt, at de ikke skal mærke dertil, før Fuglen 
er fløjet. Lad mig blot raade, min Dreng! om otte 
Dage er din Fader fri, det indestaar jeg for.« 

»Ona otte Dage,« mumlede Jan, »inden den 
Tid kan gamle Tonne dø af Sult, nej, nej, Math! 
han maa ud før.« 

»Han kunde komme ud,« sagde den anden i 
en bestemt Tone, »jeg ved et Middel dertil, og 
jeg vil ogsaa benytte det, siden du siger saa. Jeg 
har før været tvivlraadig med mig selv, hvad jeg 
skulde gøre, nu er jeg det ikke længere, jeres 
Stilling hjemme retfærdiggør min Handling.« 

»Hvad mener du?« udbrød Jan forundret, 
»forklar dig tydeligere, Math! jeg forstaar dig 
ikke.« 

»Det behøves ikke heller, jeg kan ikke aaben- 
bare noget til andre end Fogeden, hvorvel det an- 
gaar dig med. Lad det være nok, naar din Fader 
bliver fri. Det kan muligt endnu ske i denne 
Nat.« 

»Gud give, det var saa vel!«!« ytrede Jan, 
som uden at kunne indse, hvad Math havde i 
Sinde, dog følte sig trøstet af den sikre Tone, 
i hvilken han talte. 

»I det mindste vil jeg prøve derpaa; jeg ved 
nok, hvad jeg vover. Herredsfogeden er os paa 
Nakken, og det er til ham, jeg g£^ar, men jeg 
holder af din Fader, Jan! og for hans Skyld vil 
jeg gøre, hvad jeg kan. Gaa du nu tilbage og 
fortæl dem hjemme, at naar vi ses igen, skal alt 
nok være godt.« 

Med disse Ord gik Math hen i en Krog af Hu- 
len, hvor han ombyttede sin pjaltede Dragt og 
tog et skjult Redskab ud af et Hul i Stenmuren, 
som han forsigtigt skjulte i en Lomme af Klæd- 
ningen. Han vinkede nu stiltiende ad Jan, og 
de forlod begge Taterhulen. Da de var komne 
ovenpaa, skiltes de, Math tog Vejen gennem 
Skoven, og Jan vendte med glad Fortrøstning 
tilbage til sin Bolig. 

Det var endnu ikke meget silde paa Aftenen. 
Herregaardsfolkene vendte muntre og spøgende 
hjem fra deres Markarbejde, Lærken sang over 
Heden, og Urhønen kaldte sine Kyllinger sam- 
men mellem Lyngbuskene, da Math lod sig til 
Syne paa Gaarden. 

Han steg med lange, hurtige Trin op ad den 
brede Stentrappe, som førte til Herredsfogedens 
Værelser, bankede rask paa Kontordøren og stod 
snart Ansigt til Ansigt med Embedsmanden. 
Denne var paa sin Side ikke lidet forundret over 
dette uformodede Besøg; thi endskønt han meget 
godt kendte Tateren og vidste, at hans hele 
Bande havde opholdt sig i Egnen den foregaa- 
ende Vinter, var han dqg endnu aldrig truffen 
sammen med Math, han havde ogsaa set igen- 

nem Fingrene med ham, siden Bønderne ikke 
besværede sig over nogen Ulempe. 

»Hvad godt?« udbrød han i en barsk Tone, 
da Math havde lukket Døren og nu stod tavs for- 
an ham, »hvem er I?« 

»Saamænd!« svarede Tateren med sin dybe, 
rolige Stemme, »det er vel sjældent, at Folk af 
min Slags kommer Fogeden saa nær, som jeg nu, 
allerhelst frivillig; De har vel sagtens engang 
imellem hørt tale om Mathias Abel, Føreren for 
Natmandsfolkene; det er mig. Somme har ogsaa 
føjet Hjeil tif mit Navn, fordi jeg kan tage paa 
som denne Fugl.« 

»Math Hjeil!« gentog Solberg med forstilt 
Forundring, mens han paa samme Tid opirredes 
af den rolige og kolde Tone, i hvilken den anden 
talte, »hvad vil I her? I Erkespitsbubl dersom 
jeg nu lod jer tage ved Vingebenet!« 

»Vel kunde De det, Foged!« sagde Math ufor- 
sagt, »men hvorfor skulde De gøre det? Det 
kunde jo ikke volde Dem nogen Nytte og skade 
mig. Jeg er kommen herop i et Ærinde, og der- 
som De vil lade mig tale ud, saa lover jeg for, 
at De tilsteder mig at gaa som jég kom, fri og 
uantastet.« 

»Mener I det, uforskammede Karl!« udbrød 
Herredsfogeden, »jeg skal dog vise, at jeg ikke er 
bange for at handle, som jeg siger.« 

Han rejste sig fra sin Stol, gik hen til Skrive- 
bordet og greb en Klokke; men med en utrolig 
Hurtighed stod Math ved Siden af ham og holdt 
ham tilbage. 

»Tøv en Kende, Dommer!« sagde han og 
dæmpede sin Stemme, »dersom De blot lader 
saa meget som en Lyd høres fra denne Tingest, 
saa har jeg en Historie at fortælle Dem, som De 
glemmer at le ad.« 



Han tog Klokken fra Solberg og satte den 
roligt hen paa Bordet. 

»Hvad er det for en Historie?« spurgte Foge- 



den og stirrede Tateren forbavset ind i Ansigtet, 
»er det en af eders Folks almindelige Udflugter, 
saa vogt jer, Mathl I slipper ikke fri derved.« 
»Jeg vil lade Dem dømme selv,« svarede 

Math, bøjende sig tæt mod Solberg, mens han 
neppe hørlig hviskede: »Det var om Albert 
Kruse, jeg vilde tale.« 

»Albert Kruse,« gentog Herredsfogeden stam- 
mende og blev bleg som et, Lig, og hans Øjne 
stirrede stift paa Tateren med et Udtryk af den 
flygteligste Angst, Læberne paa hans aabent- 
staaende Mund dirrede, og han maatte holde 
sig ved Bordet for ikke at falde omkuld. 

»Se saa!« sagde Math rolig, »nu maa De ringe, 
hvis De har Lyst, jeg holder Dem ikke tilbage; 
men jeg vidste forud, at De ikke gjorde det, naar 
De fik Stunder til at betænke Dem.« 

»Menneske!« hviskede Fogeden og saa sig 
med spejdende, ængsteligt Blik om i Værelset, 
»tal sagte, jeg skal ikke gøre dig noget, fortæl 
mig, hvad du ved om ham, hvis Navn du 
nævnte.« 

»Jeg ved det hele,« ytrede Math, »og det er 
mere, end D« kan sige, Hr. Dommer! thi De for- 
lod ham paa Heden, mens han endnu droges 
med Døden, men jeg tog Klæderne, af ham og 
gemte ham paa et Sted, hvor kun Ormene vil 
søge ham.« ^ 

»Du saa altsaa det hele Optrin?« vedblev Sol- 
berg, med en Stemme saa svag, at den neppe 
naaede Maths Øren. 

»Ja!« svarede han, »jeg saa et Pistolløb sende 
to Lod Bly i en Mands Hjerte, jeg saa en falde 
og en anden tage Flugten, og den sidste var Dem, 
Hr. Foged! Vaabenet lod De blive tilbage, her er 
det.« Han tog en kort, rusten- Pistol op af Lom- 
men og lagde den paa Bordet. »Ikke sandt,« til- 
føjede han, »De kendes ved den.« 

»Jeg er fortabt!« stønnede Solberg, idet han 
tog Pistolen. Han sank ned paa Stolen, og det 
hurtige Aandedræt og krampagtige Muskelspil 

i hans Ansigt vidnede om det Oprør, der bevæ- 
gede hans Indre. 

»De er ikke fortabt,« svarede Måth efter nogle 
Øjeblikkes Tavshed, idet han rørt over den an- 
dens Fortvivlelse, lagde nogen Venlighed i disse 
Ord. »Jeg tav i tolv Aar med det, jeg saa, jeg 
kan tie i tolv Aar endnu og har aldrig omtalt 
det til noget Menneske.« 

»Af hvilken Grund tør jeg gøre Regning paa 
din Tavshed?« spurgte Solberg heftigt; »hvor- 
med kan jeg forsikre mig den? Trænger du til 
Penge? Mangler du noget og kommer herop af 
denne Aarsag, saa sig frem, jeg vil hjælpe dig 
med, hvad jeg kain.« 

»Saamænd!« sagde Natmanden med et Smil, 
»om jeg gav Dem mit Ord paa at bevare Deres 
Hemmelighed i Fremtiden, saa vil De vel ikke 
tykkes stort derom, og bød De mig ogsaa en 
Slump Penge for at tie, saa kunde jeg dog der- 
for gerne røbe alt; det er heller ikke af den 
Grund, jeg staar for Dem i Aften.« 

»Hvorfor da? Er der slet intet, som kan binde 
dig til mig? Hvad ønsker du? Jeg vil gøre alt, 
hvad jeg kan for dig.« 

»Vel!« udbrød Math i en glad Tone og gik 
noget nærmere hen til Solberg, »det er godt, Hr. 
Dommer, saa er J>e min Mand. De kan gøre no- 
get for mig, som altid vil binde min Mund, jeg 
skal sige Dem j)aa hvilken Maade: De kender 
Jørgen Kruse, som for et Par Uger siden blev 
fanget af Kontrollørerne og ført her op i Arre- 
sten. Det er en Mand, jeg kan lide, han har gjort 
godt imod mig, og derfor ønsker jeg, at han bli- 
ver fri igen. De kan lade ham slippe løs uden at 
begaa nogen Synd, han har en Kvinde hjemme, 
som græder over ham; han har en Fader, der 
ligger for Døden, og fire Børn, der sulter, mens 

han er borte. Lad ham være fri, og jeg har hver- 
ken hørt eller set Dem myrde — « 

»Stille! stille!« hviskede Fogeden, og Frygt 
for, at Natmandens Ord kunde være blevne hørt, 
prægede sig i hans forvirrede Miner. »Ja, ja! jeg 
vil gerne lade ham slippe, men paa hvilken Maa- 
de skal jeg bære mig ad dermed? Der er alle- 
rede sket Indberetning til Amtet angaaende 
ham; hån har tilredt en af Toldbetjentene saa- 
ledes, at man tvivler om Mandens Liv, og Kon- 
trolløren er meget opbragt.« 

»Det er Løgn, med Tilladelse at sige!« sva- 
rede Math opfarende; »Jørgen har ikke dræbt 
nogen, dersom De blot vilde maale Bredden af 
denne Kniv og Bredden af Betjentens Saar, skul- 
de De se, at de netop passer sammen, og Kni- 
ven tilhører mig, den var i min Haand, ikke i 
Jørgens. De behøver jo heller ikke at lukke op 
for ham,« vedblev han efter at have betænkt sig 
lidt, »disse to!« her strakte han sine nøgne, sene- 
stærke Arme i Vejret, »har engang før brudt 
Hul i en Fængselsmur, de kan gøre det igen. 
De skal blot ikke mærke til noget og skaffe 
Fangevogteren af Yejen imidlertid.« 

»Det lod sig vel gøre,« ytrede Solberg, »hvis 
ikke min Skriver, Niels, var os til Hinder, han 
bærer Nag til Kruse og vil gøre alt for at hin- 
dre hans Flugt.« 

»Niels Lalle!« udraabte Math i en foragtelig 
Tone, »for en Ufærd, Hr. Foged! kan De frygte 
ham? Lad mig blot sørge derfor, ad den Kant 
har det ingen Fare. Oprigtigt talt! De burde ikke 
gøre saa mange Omstændigheder ved at opfylde 
min Bøn, De skylder- Jørgen det, det var dog for 
Deres Skyld, at hans Broder maatte række Hals 
paa Heden, ihvorvel han ikke ved stort om, 
hvorledes Sagen hænger sammen.« 

»Ja, ja, Math! lad os ikke tale mer^ derom,« 
sagde Solberg, paa ny bragt tilbage til sin for- 
rige Skræk, »jeg vil gøre, hvad du forlanger, 
Jørgen skal blive fri; mei:i hvorledes vil det saa 
gaa ham siden efter? Det er min Pligt som Em- 
bedsmand at lade ham efterlyse, det kan jeg 
ikke undgaa, han vil da atter blive fanget og 
bragt tilbage hertil.« 

»Ja, hvad det angaar,« svarede Math, »sa^. 
vil vi lade Jørgen selv sørge derfor, det bliver 
hans Sag at vogte sig, og jeg mener, at naar han 
først kommer ud og faar Plads at røre sig i, gad 
jeg nok se, hvem der faar ham tilbage i Hullet. 
Vi er altsaå enige, Hr. Foged! De skaffer Fange- 
vogteren bort paa et Par Timer, imidlertid sørger 
jeg for Resten, og paa min Tavshed kan De stole 
som paa Deres egen; Gud i Vold!« 

Med disse Ord vilde Tateren, fornøjet og glad 
over sin Sags gode Udfald, forlade Værelset, da 
Solberg kaldte ham tilbage. 

»Hør, Math!« sagde han, »endnu et Ord! det 
angaar dig selv. Du maa være forsigtig med 
dine Folk her i Egnen, det bliver en slem Sag, 
naar Bønderne klager over eder, forstaar du 
mig?« 

»Tak for Deres Raad, Foged! jeg skal tænke 
paa det,« sagde Math trohjertet, »jeg har i Grun- 
den selv besluttet at bryde op herfra og drage 
et andet Sted hen i Sommer.« 

Han gik; Fogeden fulgte ham til Døren og 
trak sig derpaa tavs og tankefuld tilbage til sit 
Værelse. 

Lidt efter aabnedes en Dør, som førte fra 
Kontoret til et Sideværelse, og Lalle Niels stak 
sit Ansigt ind deraf. 

»Ha, ha!« udbrød han med en dæmpet Latter, 
da han saa, han var alene, og gik ind. »Nu har 

jeg vundet mit Spil. Det Maal, jeg i flere Aar 
forgæves spejdede efter, har et eneste lykkeligt 
Øjeblik afsløret mig. Solbergs Skæbne hviler 
fra Itu af i mine Hænder. Han har myrdet en 
Mandi afsluttet 
falske Retsak- 
ter, berøvet en 
uskyldig Livet, 
det ved jeg, og 
disse Kundska- 
ber er en Kapi- 
tal, som bringer 
deres Ejermand 

uvurderlige 
Renter.« 

Han gned for- 
nøjet Hænder- 
ne imod hinan- 
den Dg gik med 
store Skridt op 
og ned ad Gul- 
vet. 

»Ja!« udbrød 
han efter at ha- 
ve grundet nogle 

Minutter paa sin afskyelige Plan, »Jørgen Kru- 
se skal uhindret slippe bort i Nat, det vil for- 
øge min Magt over Fogeden, han skal lære at 
bøJB sig under den; kunde den raa, uvidende 
Tater gøre ham saa aldeles forsagt, vil Svøben 
i min Haand blive langt smerteligere. Elisel bh, 
Elise! Du bliver min, ogsaa over dig skal jeg 
sejre.« 

Samme Aften lød der en svag Puslen nede 
ved Kælderhvælvingen, hvor Jørgen Kruse sad 
arresteret. En dunkel Skikkelse krøb op igen- 
,nem et Hul mellem Stenene, og lidt efter stod 

SmuElerens Sun. 8 

han tillige med den, han skyldte Takken for 
sin Frelse, uden for Herregaarden. Jørgen var 
fri, den ærlige Tater havde holdt sit Ord, og de 
skiltes fornøjede fra hinanden. Kruse vandrede 
hjem til sin Hytte, Math tog Vejen ind i Skoven 
og forsvandt ned i Kæmpegraven. 



Samme Nat. 



En mørk og sørgmodig Stemning hvilede 
over Beboerne i Jørgens Hytte. Den gamle Ton- 
ne laa paa sit yderste; Liv og Død kæmpede med 
hinanden, og den sidste begyndte endelig at 
gøre sit Herredømme gældende. Ved Oldingens 
Leje brændte en Lampe paa et lille Træbord og 
kastede en mat, usikker Flamme hen over hans 
indfaldne Ansigt. Men Tonne saa ikke Lyset 
léengere; en glasagtig Hinde havde draget sig 
over hans Øjne og for stedse berøvet dem det 
venlige, godmodige Udtryk, som de plejede at 
give hans Ansigtstræk; kun disse Træks Skøn- 
hed formaaede selv ikke Døden at forstyrre. 
Paa hans høje Pande havde Fromhed præget 
sit Stempel, og med en tillidsfuld, hengiven Ro- 
lighed saa Oldingen sin Gæsts Ankomst, han 
frygtede den ikke, og endnu i dette Øjeblik for- 
maaede hans trøstende Ord at udøve deres Virk- 
ning paa Jørgens Kone, som sad ved hans Side 
paa Sengekanten og græd højt. I en Krog af 
Stuen, hvor Lysskæret kun halvt formaaede at 
gennemtrænge Mørket, sad tre smaa Børn paa 
Gulvet ved Siden af hverandre og betragtede 

med s.tore,^ livfulde Øjne den Sorg, hvis Ophav 
de kun utydeligt formaaede at fatte. 

Da tudede Hunden udenfor; hurtige, faste 
Skridt nærmede sig Huset; Døren gik op, Jør- 
gen traadte ind. Med et Forundringsskrig styr- 
tede Kone og Børn ham i Møde og gjorde ham i 
faa Ord bekendt med deres sørgelige Stilling. 
Jørgen traadte hen til Tonnes Seng. 

»Det var godt, du kom i Aften, min Dreng!« 
udbrød den gamle med en svag Stemme og 
strakte sin klamme Haand imod ham. »Det lak- 
ker nu ad Enden med mig; jeg mærker nok, det 
skal være Alvor denne Gang.« 

»Vist ikke. Fader!« svarede Jørgen i en Tone, 
som dog vidnede om hans Frygt for Sandheden 
af disse Ord, »bliv blot lidt, saa løber jeg ind til 
Byen eiter den kloge Ryle, hun skal nok gøre 
dig frisk igen.« 

»Lad det være, Jørgen!« sagde Oldingen med 
e,t Smil, »hun vil forgæves prøve sin Kunst paa 
naigr, jeg føler Døden fare igennem alle mine 
Lemmer, den lader sig ikke standse i sin Gang.« 

»Blot vi havde lidt Mad at give ham,« hviske- 
de Karen, »saa kom han sig nok; men vi ejer 
intet og har sultet den hele Dag alle sammen. 
Du trænger vel ogsaa til noget, lille Jørgen! Du 
er kommen hjem i en sørgelig Tid,« tilføjede 
hun med en Stemme, som kvaltes af Graad, og 
slyngede sine Arme om hans Hals. 

Jørgen var rørt, i hans Ansigt spillede Musk- 
lerne med forunderlige Bevægelser, han tryk- 
kede Konen op til sit Bryst, idet han sagde: 

»Giv dig kun tilfreds, Karen Marie I Det nyt- 
ter ikke at græde for det. Vor Fattigdom er vel 
haard, men vi to holder dog sammen alligevel 
og har levet værre Dage før, husk blot den Gang, 
de jog os ud af Huset oppe i Landet, og vi maatte 

ligge en Novembernat over paa Heden. Det bli- 
ver vel godt igen med os; og du, Jan! hvorfor 
hænger du med Hovedet? Gamle Tonne bliver 
nok frisk, det har ingen Nød, bed en Her- 
rens Bøn, det hjælper bedre end at tude.« 

»Jeg græder ikke. Fader!« svarede Jan, som 
om han undsaa sig over sin Svaghed, »jeg har 
siddet og grundet paa et Middel, ved hvilket vi 
kan biive hjulpne, og jeg har fundet det. Jeg 
kan — jeg vil skaffe Penge i Huset.« 

^>Hvorledes mener du?« spurgte Moderen og 
tørrede Tag^rerne bort med sit Forklæde, mens 
et glad Haab oplivede hende. 

»Du kender ham deroppe, Bramer, han har 
før ofte ønsket at kunne gøre noget for mig, 
men jeg har ikke villet modtage hans Tilbud, 
fordi jeg undsaa mig for at lade ham mærke vor 
Fattigdom, nu gaar jeg op til ham, og naar jeg 
kommer tilbage, skal jeg bringe Penge med, 
hvad synes du herom. Fader?« 

»Ja, min Søn!« sagde Jørgen og saa hen til 
ham med et kærligt Blik, »kan du komme over 
det, saa gaa derop, det falder dig vel tungt, saa^ 
ledes som du tænker, men vi trænger haardt. 
Var det blot en Time Dag endnu, skulde jeg nok 
lange en Kugle i et Dyr, men det lader sig ikke 
gøre paa denne Tid.« 

Tonne havde lyttet til Samtalen mellem Fa- 
der og Søn; da de tav, kaldte han Jan hen til 
Sengen og udbrød i en sagte, hviskende Tone: 

»Lad det være, min kære Jari! Du skal ikke 
gaa op til Bramer, jeg ved bedre end andre, hvad 
dette Skridt vilde koste dig, og du naar dog 
ikke din Hensigt; der gives ikke længere nogen 
menneskelig Hjælp for mig. Olien er udbrændt, 
Lyset maa slukkes.« 

I dette Øjeblik aabnedes Døren, og Jørgens 

lille Søn styrtede jublende ind i Stuen. Forun- 
dret og glad for Drengen hen imod Faderen og 
rakte Karen et sammenbundet Klæde, idet han 
udbrød i en barnlig, munter Tone: 

»Se her, Moder! vær ikke bedrøvet længere, 
nu skal Tonne nok blive frisk igen, her er Mad 
til os alle!« 

De smaa i Krogen for op fra deres Sæde og 
trængte sig med et højt Frydeskrig omkring 
Karen, mens hun løste Klsedet op. 

»Hvor har du faaet det fra, lille Søren?« 
spurgte hun forundret og lagde Madvarerne op 
paa Bordet., 

»Det er det samme, lille Moder!« svarede 
Drengen nølende, »spis nu blot og giv Bedste- 
fader det Stykke Flæsk, som ligger imellem 
Brødet, det skal nok kurere ham.« 

»Af hvem har du faaet det Brød?« spurgte 
Jørgen og betragtede ham med et Blik, som ingen 
Udflugter taalte, »sig mig det, Søren!« 

»Jeg har tigget det. Fader!« sagde Drengen 
blussende rød i Ansigtet. »Jeg saa Moder græde 
i Aften, fordi du ikke var hjemme, og fordi vi 
ingen Mad havde til Tonne, og de andre smaa 
Børn græd ogsaa; saa tænkte jeg ved mig selv, 
at jeg nok skulde skaffe Brød, løb ned til Willes 
Kone og bad hende om at laane os noget, men 
hun var vred, fordi du havde skudt efter hen- 
des Mand, og vilde ikke, og jeg løb da ned i 
Smuglerkroen og sagde til dem, at de skulde faa 
alting betalt igen, saa snart du kom ud af Ar- 
resten. Er du vel vred paa mig, lille Flader? Nu 
bliver jo Tonne frisk igen.« 

Jørgen kunde ikke beherske sig længere, han 
løftede Drengen op og kyssede ham. 

»Du er et godt Barn,« hviskede han, »jeg er 

ikke vred paa dig, gaa hen og spis med de an- 
dre.« 

Han satte sig ved Siden af Tonne, mens Mo- 
deren uddelte Brød og Kød til de hungrige Børn. 
Søren vilde intet have, han gav sin Part tilbage 
og sagde, at han allerede havde spist nede hos 
Krofolkene, men de stjaalne, længselsfulde Blik- 
ke, han af og til kastede paa Maden, modsagde 
disse Ord. Han satte sig lidt efter tavs og stille 
ned paa Gulvet ved Bedstefaderens Seng og be- 
tragtede ham og Jørgen. 

Der gik endang Tid hen saaledes. Da de smaa 
var . mætte, trak de sig atter tilbage til deres 
Krog, og kort efter sank de, lænede op til hver- 
andre, i en dyh og rolig Søvn. 

Jørgen sad mørk og stille ved Siden af Ton-' 
ne og lyttede til hans Aandedræt, som stedse 
blev tungere og mere besværligt. Jan stod med 
et blegt Ansigt støttet op til Væggen lige over 
for ham. Tonne vende sit Hoved om mod Jørgen; 
han vinkede ad ham. 

»Søn!« udbrød han, da denne bøjede sig n6d 
over Sengen, »nu skal jeg dø, jeg kan ikke skuffe 
dig med noget Haab mere. Jeg har ogsaa levet 
længe nok, længere end de fleste Mennesker, og 
jeg vil forsvinde fra Jorden saa ubemærket som 
Taagen fra Heden, naar Solen kommer, uden at 
efterlade andet Minde end det, der lever i eders 
Erindring. Ingen vil savne mig eller spørge, 
hvor blev Tonne af? Vorherres Villie ske; jeg 
dør alligevel fornøjet; kun et Ønske fik jeg ikke 
opfyldt, ved du, hvad det var?« 

»Ja!« svarede Jørgen rystet, »Du vilde se 
ham derovre.« 

»Rigtig, min Søn!« hviskede Oldingen med 
et blidt Smil, »Kon'gen gad jeg set, det har i 
mange Aar været min Ønske. Naa, lad det fare, 

vi ses maaske engang. Kald nu paa Jan, lille 
Jørgen!« 

Jan stod allerede paa den anden Side af den 
gamles Seng og bøjede sig grædende ned over 
ham. 

»Dig, min Dreng!« vedblev Tonne, og hans 
svage Stemme blev efterhaanden utydelig, »har 
jeg altid holdt af; jeg har opdraget dig og lært 
dig mere, end andre i din Stand ved, du er et 
godt og føjeligt Barn, jeg velsigner dig nu sid- 
ste Gang, bliv ved, som du har begyndt, saa skal 
det gaa dig godt, — det føler jeg forud, — Gud 
velsigne dig! Far vel, I smaa! — Og du, lille 
Søren! husk at give Urhønen Vand i Morgen, 
den har intet haft i Dag. — Gud velsigne jer 
alle sammen.« , 

Tonne talte ikke mere, hans matte Hoved 
sank tilbage, paa Halmpuden, et langt, vedhol- 
dende Suk hævede hans Bryst. Han var død. 

Ved hans Fødder stod Børnene, der uden at 
kunne begribe, hvad der var f oregaaet, græd, 
fordi Fader og Moder græd. Jørgen, JCaren og 
Jan stod omkring Oldingens Hovedgærde, og 
Tranlampen paa Bordet belyste svagt og mat 
den sørgelige Scene. 



Den mislykkede Plan. 



»Har De hørt det, Hr. Solberg? Jørgen Kruse 
er brudt ud af Arresten i Nat.« 

Saaledes talte Lalle Niels, da han den næste 
Morgen sad paa Kontoret i Herredsstuen, og 
hans listige Blik hvilede gennemtrængende paa 
Solberg, mens han talte.. 

»Jeg ved det, Niels!« svarede denne kort og 
vedblev, sit Arbejde. 

»Og det besynderligste er, at Hullet, han er 
sluppet ud af, er gjort udvendig fra gennem Mu- 
ren, saa det er at formode, at han har haft Med- 
hjælpere. Det maa sikkert være sket i Aftes, da 
De sendte Arrestforvareren ned til Byen, ellers 
kan jeg ikke begribe, hvorledes sligt kan gaa 
for sig.« 

»Vel muligt,« sagde Solberg forlegen. 

»Det vil dog ikke nytte ham stort,« vedblev 
Niels, idet han med skjult Triumf bemærkede 
det Indtryk, hans Tale gjorde, »jeg har sendt Be- 
tjenten til Byen efter et Par Mænd for at kunne 
faa fat paa ham igen, han er sikkert ikke gaaet 
længere bort end til sin Hytte. Jeg kender hans 
Forvovenhed.« 

»Den Umage kunde du have sparet dig,« ud- 
brød Herredsfogeden, »eller i det mindste burde 
du først have talt til mig derom, før det skete; 
jeg ser ikke gerne, at du saaledes handler paa 
egen Haand.« 

»Jeg mente, at det maatte være Dem magt- 
paaliggende at faa fat paa ham igen,« bemærke- 
de Niels koldt. »Willes truer med at skrive til 
Generaltoldkammeret.« 

»Ved du hvad, Niels? Jeg har efter nøjere 
Overlæg besluttet ikke at tage Sagen saa 
strengt. Der er meget, som taler til Fordel for 
Kruse, og Kontrolløren kan vi nok ogsaa faa 
bibragt denne Mening, saaledes at den hele Sag 
lader sig jævne i Mindelighed; det er i ethvert 
Tilfælde tvivlsomt, hvorvidt Jørgen virkelig har 
saaret Willes. De blev anholdt om Natten, og 
efter Betjentenes eget Udsagn var flere af Smug- 
lerne bevæbnede. 

»Som De vil,« ytrede Skriveren med et luren- 

de Blik, »det beror jo kun paa Dem, men for et 
Par Dage siden var De af en ganske anden Me- 
ning, Hr. Solberg.« 

Han tav og begyndte igen sit Arbejde med at 
journalisere de indkomne Dokumenter, ogsaa 
Solberg tav, og der gik paa den Maade en Tid 
hen. 

»Her er en Klage fra Sognefogeden,« udbrød 
Niels lidt efter, »hvor han besværer sig over Nat- 
mandsfolkene, som har huseret slemt nede i 
Byen. Hvad skal vi gøre ved den? Han navngiver 
deres Anfører, Math Hjeil, som en for Kommu- 
nen farlig Person; behøver vi at indhente Am- 
tets Ordre til at lade ham paagribe som Vaga- 
bond, eller kan vi selv udstede Efterlysninger 
uden denne?« 

Solberg blev bleg, mens Niels talte, han for^ 
maaede ikke at skjule sin Bevægelse for de ske- 
lende Blikke, der betragtede ham. 

»Læg dette Brev til Side,« sagde han efter 
nogle Øjeblikkes Tvivlraadighed, »jeg vil selv 
ekspedere det.« 

»Det er et farligt Folk, disse Tatere, og den 
Fortræd, de stifter, hvor de søger Tilhold, er i 
Almindelighed større, end man tror, især naar 
en saadan Anfører staar i Spidsen for dem som 
Math Hjeil. Det er en snu, forslagen Karl, jég 
har flere Gange set ham nede i Kroen, og det 
forekommer mig, som om jeg endogsaa i Aftes 
saa ham gaa ud her fra Gaarden.« 

Den kolde og sikre Tone, hvormed han sagde 
disse sidste Ord, og den særdeles Betoning, han 
gav dem, gjorde et frygteligt Indtryk paa Sol- 
berg; han vovede ikke at se op fra Papirerne, 
og hans Haand rystede, thi han var nu over- 
bevist om, at Niels havde hørt Samtalen mel- 
lem ham og Math den f oregaaende Aften. 

»Har du ikke set noget til Elise i Dag?« ud- 
brød han, efter at have fattet sig lidt, for at brin- 
ge et andet Emne paa Bane. 

»Nej!« svarede Niels langtrukkent, idet han 
straks fattede Fogedens Hensigt. »^Der er længe 
imellem, at jeg ser Frøken Elise, og det er Deres 
Skyld, Hr. Solberg « 

»Min?« 

»Ja, De giver hende Lov til at opholde sig 
hele Dagen ovre hos Generalinden og fjerner 
hende derved fra Hjemmet, — fra mig. Jeg troe- 
de altid før, at De mente mig det godt, jeg tør 
endogsaa sige, at De engang udtrykkelig gav 
mig Løfte om Deres Datter, mens De nu søger 
at fjerne hende fra mig.« 

' »Sandt nok, Nielsl« svarede Solberg, »Du kan 
paa en Maade have Ret i det, du siger, men jeg 
tror at have mærket paa Elise, at hun ikke godt 
kan lide dig, og tvinge hende til en Forbindelse, 
indser du selv — « 

»Naturligvis!« ytrede Niels i en haanlig Tone 
og lagde Pennen fra sig, »jeg er vel ikke saa 
smuk som mange andre, kan heller ikke hamle 
op med dem i højtravende og udstuderede Tale- 
maader, men jeg er et ærligt og paalideligt Men- 
neske. De har kendt mig i elleve Aar, Elise var' 
kun et Barn den Gang, jeg har arbejdet saa tro 
og ivrigt for Dem, som noget Menneske kunde 
gøre, og ingen skal sige mig paa, at jeg nogen 
Sinde satte Deres Fordel til Side for at fremme 
min. Jeg kunde vel ogsaa tale om Hemmelig- 
heder, som kun f aa kender til, riien dem vil 
jeg forbigaa, jeg er tavs som Graven, og min 
Glæde har altid været at virke til Deres Lykke.« 

»Hemmeligheder!« gentog Solberg med en 
sagte Stemme, »jeg forstaar ikke din Mening, 

Niels!« Men han blev dog bleg, og hans Legeme 
skælvede. 

»Ja, Hr. Solberg!« vedblev Niels, »jeg kunde 
fortælle Ting, som kunde skade Dem, men jeg 
vil ikke gerne tale mere derom, allermindst nu, 
da jeg ser Dem saa bevæget ved den blotte Tan- 
ke, at jeg er Medvider i det. De søger at dølge. 
Den døde sladrer ikke, jeg kan ogsaa holde 
Tand for Tunge, hvor det gælder.« 

»Niels!« udbrød Herredsfogeden og sank død- 
bleg tilbage paa Stolen. »Niels!« gentog han med 
en Stemme, som neppe naaede den andens Øre, 
»pin mig ikke længer! Du ved ikke, hvad jeg 
lider i dette Øjeblik. Jeg vil tale med Elise, jeg 
vil gøre, hvad jeg kan for at bevæge hende til 
dette Skridt, du ønsker, jeg vil tigge hende der- 
om paa mine Knæ, mere kan jeg ikke; men naar 
hun nægter at opfylde min Bøn i den Tro, at hun 
ikke kan blive lykkelig med dig, hvad skar jeg 
saa gøre? Vil du have, at jeg skal tvinge hende? 
Det vilde blive hendes Død; Elise er et svagt 
Barn.« 

»Nej, Gud bevare mig for at være den, som 
er Aarsag til et eneste ulykkeligt Øjeblik for 
Deres Datter, dertil er min Følelse for opofren- 
de; men De lover mig altsaa at tale til hende, 
gør det, Hr. Solberg! forestil hende Tingen, som 
den er, Deres Ord formaar meget, og jeg forlan- 
ger intet andet for elleve Aars tro Tjeneste og en 
lige saa længe ubrudt Tavshed. Og nu! lad os 
være oprigtige mod hinanden i denne Time. Vi 
maa se at faa fat paa Jørgen Kruse, det er nød- 
vendigt for Deres egen Sikkerhed, han kunde 
blive Dem farlig. De erindrer nok Bissekræm- 
meren, som for lang Tid siden blev dømt for to 
Mord og henrettet i Deres forrige Jurisdiktion. 
Det var Jørgens Broder. Han har siden 

den Tid baaret et skjult Nag til Dem. J a n e r 
den henrettedes Søn og opdraget i Pleje- 
faderens Grundsætninger. Jeg har hørt dem 
true Dem nede i Smuglerkroen. Kruse har ytret, 
at han kunde gøre Dem ulykkelig, hvis han 
vilde, og De ved nok selv, hvorvidt det er Til- 
fældet; hans Broder havde ikke begaaet noget 
Mord paa den fremmede. Nu har vi en god 
Lejlighed til at blive af med ham, han er en 
lovløs Mand, har brugt Vaaben mod Grænsekon- 
trolløren, og efter Forordningen 16de Februar 
1820 kan han dømmes til Slaveri derfor. Naar 
det er sket, vil vi, at sige, hvis De synes det, se at 
blive af med Natmandsfolkene, de er til stor 
Byrde for Egnen, og der driver en hel Bande om- 
kring nede i Byen i denne Tid. Vi kan jo tilkalde 
Hjælp fra Staden; thi jeg frygter for, at de fin- 
der Medhold hos flere af Bønderne. Er de først 
borte og Math Hjeil med dem, har vi intet at 
frygte, vi har vundet.« 

»Ja, ja!« svarede Solberg med en hul og 
klangløs Stemme, »Du har Ret, min kære Niels! 
dit Raad er godt, jeg vil følge det, gør kun, som 
du synes; jeg ved, at du mener mig det vel i alt. 
Jeg vil nu gaa ind til Elise, din Løn skal være 
hendes Haand; det er det største, det eneste 
gode, jeg kan give dig.« 

Den ulykkelige Mand rejste sig, nikkede ven- 
ligt til Niels og forlod Kontoret. 

»Fortræffeligt!« udbrød Skriveren, da han 
var alene, og hans Latter gav Genlyd i Værelset. 
»Fortræffeligt!« gentog han, idet han gik op og 
ned ad Gulvet og rev sig i overgiven Glæde i det* 
stride, røde Haar. »Han er fanget og kan ikke 
slippe løs, jeg faar Hævn over dem alle, og Elise 
bliver min, alle Solbergs Penge tilfalder mig, 
jeg har handlet klogt og endelig naaet mit Maal. 

Der er gaaet Aar hen, lange, bitre Aar, i hvilke 
jeg forgæves spejdede efter en Udvej, men jeg 
vedligeholdt dog Haabet, tabte ikke Taalmodig- 
heden, nu kommer Lønnen derfor.« 

Hans Øjne straalede i en uhyggelig Glans, 
dybe, utæmmelige Lidenskaber gennemrystede 
hans Indre, mens hans i Erindringen tilbage- 
kaldte de Fornærmelser, Menneskene efter hans 
Mening havde tilføjet ham. ' 

»De har pint mig,« hviskede han atter efter 
nogen Tids Tavshed, »spottet mig, gjort min 
Ungdom til en mørk, glædeløs Vinter, deres 
Foragt har hentørret og forbrændt mit Hjerte, 
dræbt enhver god Følelse i mit Bryst og gjort 
det til en Bolig for Hadets og Hævnens Aander. 
O, Moder! Du som fødte mig, som opdrog og 
plejede mig i min Barndom, hvorfor kvalte du 
mig ikke straks, men lod mig leve til Spot og 
Haan for alle? Dog stille — stille! Øjeblikket til 
Gengæld nærmer sig, min Time slaar, og alle de 
Drifter og Følelser, som endnu tumler omkring 
i mig, skal blive tilfredsstillende.« 

Han satte sig ned. ved Pulten og skrev en 
Fuldmagt til at gribe Jørgen, 

Lidt efter traadte en af Stokkemændene ind 
paa Kontoret og meldte, at de Folk, han havde 
bestilt herop, var kommen. 

»Godt!« udbrød Niels, »jeg skal straks kom- 
me ned til dem. Der! der!« Han greb i Lommen 
og gav Betjenten nogle Penge. »Bed Arrestfor- 
vareren ni give dem Levemaade for denne Mark, 
og sig til dem, at de er fra mig.« 

-Stokkemandeii tog imod Pengene og gik. 

En Time senere skred Niels i Spidsen for to 
djéerve Bønder ned ad Vejen til Højhus. 

Den ene af de Mænd, som fulgte med ham, 
og som. han i Særdeleshed stolede paa, var 

Smugleren Ras. Denne gjorde sig liden eller 
ingen Betænkning ved at paatage sig dette 
Ærinde. For det første havde Skriveren allerede 
bundet ham til sig ved Løfte om en god Beløn- 



ning, og man maa bolde den Armod og Fattig- 
dom, i hvilken Ras levede, til gode, at han ikke 
vægrede sig ved at fortjene den, endskønt han 
paa en Maade stod i Jørgens Tjeneste; dernæst 
kendte han ogsaa Kruse for godt til at tro, at 



127 



han lod sig gribe eller godvillig føre tilbage til 
Fængselet, og Magt var hverken han eller hans 
Kammerat til Sinds at bruge. 

En lang Tid gik altsaa de tre Mænd sammen 
uden at tale et Ord; endelig begyndte 'Smugleren, 
hvem intet i Verden var mere pinligt end Tavs- 
hed, at tale til Niels. 

»Du har for Resten et forskrækkeligt Hast- 
værk med at faa fat i den stakkels Jørgen igen,« 
udbrød han spydigt, »hvoraf kommer det, Niels 
Lalle? Det er nok, fordi han sagde dig Sand- 
heden saa lukt i Øjnene i Vinter nede i Hunde- 
kroen, ikke sandt?« 

Niels følte sig krænket over den ligefremme 
Tone, hvori Ras tiltalte ham, og det fortjener at 
bemærkes, at han havde iført sig sine Stads- 
klæder for at give Ekspeditionen større Glans 
og skred nu stille og besindig af Sted, forsynet 
med en stor, sølvbeslagen Stok i den ene Haand 
og Arrestbefalingen i den anden. 

»Jeg maa frabede mig alt Kammeratskab med 
ham. Ras!« svarede han, »jeg har heller ikke 
drukkel Dus med ham, og da jeg gaar her i 
Fogedens Navn, saa er han saa gad at vise mig 
den skyldige Respekt, forstaar han?« 

Med et Par Øjne, som stod stive af Forun- 
dring, og vidtaaben Mund betragteda Smugleren 
Niels et (øjeblik, uden at tale, derpaa brød han 
ud i en skraldende Latter: 

»Har jeg nu nogen Sinde hørt Mage til Slud- 
der! Gud straffe naig! tror jeg ikke, du er gaaet 
-fra Samlingen, Niels Lalle; har jeg ikke i halv- 
syvende Aar sagt du til dig, din elendige Hunde- 
sjæl? Nu mener du at være for god dertil. Hvor- 
for har du aldrig talt om de Dele før, naar vi 
spillede sammen nede hos -Jesper i Hundekroen, 
hvad du?« 

»Det er en anden Sag,« ytrede Niels forbitret, 
»der nede holder jeg ikke saa strengt paa det, 
men naar jeg gaar i Justitiens Ærinde, skal man 
vise mig Respekt, og gør du ikke det, Ras! kom- 
mer du igen med saadan Tale, saa kan du gaa 
straks og se til, hvem der giver dig den Dusør, 
jeg lovede.« 

»Ja saa,« svarede Ras i en mindre grov Tone, 
fordi han dog nødig vilde give Slip paa Pengene, 
»naar Justitien byder det, kan jeg jo gerne sige 
I til dig, det kommer sku ud paa et; altsaa tror 
I,« vedblev han og lagde en særdeles vægtig Be- 
toning paa de sidste Ord, »at Jørgen Kruse lader 
sig føre godvillig tilbage til Hundehullet? Hvad 
om han nu fik i Sinde at sige nej dertil og oven i 
Købet jog os ud af sit Hus.« 

»Ha, ha!« udbrød Niels hoverende, »det la'er 
han vel nok være; vil han ikke med det gode, 
saa bruger vi naturligvis Magt, det er jo derfor, 
at du og Hans følger med mig.«» 

»Ja, godt nok, Niels Lalle!« bemærkede Ras 
med en vis Betænkelighed, »jeg skal dog just 
ikke sige, at jeg har stor Lyst til at binde an 
med Jørgen, hvis l^an ikke giver efter med det 
gode; hvad siger du, Hans?« 

»Jeg Krone Død ikke heller!« svarede Bon-, 
deri hurtigt, »Jørgen knækker Halsen paa os alle 
tre *i en Haandevending, naar han bliver vred; 
jeg kender ham!« 

»Hvad for noget,« sagde Niels harmfuld, »er 
I saadanne Kujoner? Det skulde jeg have vidst 
lidt før, saa kunde I have sparet eder Vejen. Men 
Jørgen vil vist ikke sætte sig til Modværge mod 
os, han har begaaet en Forbrydelse ved at skyde 
paa Kontrolløren.« 

»Det ved jeg jo lige saa godt som I,« svarede 
Ras med et fiffigt Smil, »og maaske bedre endnu; 

men af hvad Grund tror I da, Hr. Niels, at Jør- 
gen nu, da h'an en Gang er fri, skal gaa tilbage 
i Arresten? IJan maatte efter min Forstand være 
gal, hvis han gjorde det. Hvad vil I sige ham? 
For jeg skal nok inte føre Talen derinde!« 

»Jeg vil sige, at vi kommer i Lovens Navn og 
mere udfordres ikke, for at han skal have Ag- 
telse for os.« 

»Ha, ha. Loven!« smaalo Ras, »hvad er det 
for noget? Det maa være en rar Tingest, den 
Lov, thi alt gaar efter den her til Lands, og hos 
lærde Folk hører man tiere Loven end Vorherre 
nævne. Justement lige i dette Øjeblik falder der 
mig en lille Fortælling ind om Loven, vil I kan- 
ske høre den, Hr. Niels?« 

Skriver Niels gav sit Bifald til Kende, og 
Smugleren begyndte paa en Historie af samme 
Sort, som han sædvanligt opvartede med, og i 
hvilken han spillede Hovedrollen. 

Med saadanne Samtaler svandt Vejen, og de 
stod kort efter uden for Jørgens Husdør. Niels 
maatte banke flere Gange paa, før nogen viste 
sig, og Ras var i sit stille Sind glad ved dén Tro, 
at Kruse allerede havde været saa klog at und- 
drage sig Retfærdighedens Arm ved at forlade 
Hytten. • 

»Luk op,« skreg Niels, »i Fogedens Navn!« 

»Loven er her,« tilføjede Smugleren i sin 
sædvanlige, spottende Tone. 

Jørgens Kone viste sig nu ved Vinduet. Lidt 
efter skød hun Slaaen fra Døren, og de tre Mænd 
traadte ind, studsende over det uventede Syn, 
som viste sig for dem. 

Midt i Stuen laa Tonne med lukkede Øjne og 
indfaldne Kinder, i en smal Trækiste, som Jør- 
gen for lidt siden havde slaaet sammen til ham 

Smuglerens Søn. 9 

af nogle gamle Baadsplanker. Den gamle var 
iført en ny, rød, ulden Skjorte og havde en Busk 
Hedeblomster i de sammenlagte Hænder, om- 
kring hans Hals hang hans Orden i et blegt, fal- 
met Baand. To af Jørgens Børn sad paa en stor 
Egekiste ved Vinduet, de havde foldet deres 
smaa Hænder og betragtede med en barnlig Nys- 
gerrighed de indtraadte. 

Karen bar et sort Tørklæde om Hovedet, og 
han selv, Genstanden for Skriverens Had, sad 
paa Enden af Ligkisten ved Fødderne af den 
døde, støttende Hovedet til den hule Haand. Da 
han rejste sig, kunde man se, at han nylig havde 
grædt. Jan var for kort siden vendt hjem fra et 
Strejftog inde i Generalindens Dyrehave, det 
saas paa en Kronhjort, som laa ved Ovnen, og 
hvorover han havde kastet et Dækken, da Niels 
og hans Kammerater traadte ind. 

Der gik nogle Minutter, i hvilke ingen af Po- 
litiets udsendte talte et Ord, ogsaa Jørgen tav og 
betragtede dem med et roligt, ligegyldigt Blik. 

»Jørgen Krusel« sagde Skriveren endelig og 
lagde al den Værdighed i sine Ord, han formaae- 
. de. »I er i Nat brudt ud af Arresten, i hvilken 
man havde fængslet eder paa Grund af begaaede 
Injurier, vi er kommen for at føre eder tilbage, 
og I maa følge med os. Her ser I min Fuldmagt, 
udstedt af Fogeden i gyldig Form.« 

»Gaa din Vej, Niels!« svarede Jørgen rolig. 
»Du kan nok begribe, at jeg ikke følger med dig 
og forlader Hus og Hjem, saaledes som Sagerne 
her staar. Det kan du svare dem, som har sendt 
dig herned.« 

»Det nytter ikke, Jørgen! med den Grund lader 
Solberg sig ikke nøje,« vedblev Niels, »du maa 
følge med, enten godvillig, eller ogsaa tvinges 
jeg til at bruge Magt.« 

»Magt!« gentog Jørgen, idet han hævede sig 
til sin fulde Højde, og Skriveren blegnede og 
traadte forskrækket et Skridt tilbage for det 
flammende Blik, som gnistrede i Smuglerens 
Øjne. »Vil du bruge Magt imod mig? Hvem tør 
træde ind i mit Hus og tvinge mig til at forlade 
det uden min Villie? Mener I to at kunne gøre 
det, saa gør et Forsøg. Og du!« vedblev han, som 
om han først nu fik Øje paa Ras, »Du er med 
i dette Lag? For en Ulykke! jeg holdt dig hidtil 
for en ærlig Karl!« 

»Jørgen!« sagde Ras, idet han gjorde sig 
Umage for at give sine komiske Ansigtstræk et 
saa alvorligt Udtryk som muligt, »jeg har nu 
tiet stille, fordi jeg mærker, at du har Sorg i 
Dag; det er ogsaa Synd, at vi er kommen til dig i 
slig Anledning; Skriveren der sendte Bud til mig 
i Formiddags, og saa mente jeg, at det nok var 
værd at tage den Dusør, han lovede, det er længe 
siden, jeg har tjent noget. Desuden er der nu den 
Ting, han kalder Loven.« 

»Aa, jeg gi*er ham Fanden med samt hans 
Lov! lad mig være i Ro, det er alt, hvad jeg for- 
langer af jer. Gaa nu!« 

. »Gaa, Niels Lalle,« sagde Jan, der hidtil havde 
staaet rolig lænet op til Vinduet. »Du hører jo, 
det ikke nytter at tale mere om den Sag, Fader 
følger ikke med dig tilbage i Arresten.« 

Niels blev rasende, da han saa sin Plan stran- 
de, hans Ansigt blussede, og de smaa Øjne 
vendte sig mod Jan med Blikke, sonx funklede af 
et glødende Had. En Stund stod han tavs og 
grundede over, hvad han skulde gøre, derpaa 
vendte han sig til sine Staldbrødre for endnu at 
gøre et Forsøg. 

»I er begge to Vidner til, at jeg har sagt Ar- 

restanten med det gode, at vi var udsendt fra 
Herredsfoged Solberg for at bringe ham tilbage 
til Arresten. Han har vægret sig derved, og vi 
nødes derfor til at bruge Magt. Vil I ikke miste 
den lovede Belønning, saa grib ham, jeg inde- 
staar for Følgerne.« 

Tvivlraadige betragtede Mændene hinanden. 
Ras rystede stille paa Hovedet og gjorde intet 
Tegn^ til at nærme sig Jørgen; Jan sprang hen 
til Væggen og tog en ladt Bøsse ned. Børnene 
veg frygtsomme tilbage, Konen udstødte et 
Skrig; men Jørgen stod aldeles rolig midt paa 
Gulvet med korslagte Arme; hans Blik hvilede 
med usigelig Foragt paa Skriveren, der saa ned 
mod Jorden. 

»Bliv borte med Bøssen, min Dreng!« udbrød 
han, »Du skal ikke lange dig nogen Ulykke til 
for min Skyld; og I Folkens! gaa eder& Vej, I 
har begge to set mig blive vred, og I ved, at jeg 
ofte før har staaet ene mod tre, lad det derfor 
ikke komme til Ufred mellem os for denne usle 
Karls Skyld, gaa, som jeg siger, med det gode, 
ellers vil jeg bruge Magt imod jer.« 

»I ser vel, at her inte er noget at gøre for os,« 
hviskede Ras til Niels, »lad os derfor se, vi sjasker 
af, jeg mærker, det trækker op til Uvejr hos Jør- 
gen, og det er slemt at staa mod en Byge fra den 
Kant.« 

Rystende af Harme forlod Niels Stuen; Kruse 
saa rolig efter ham. 

Samme Aften forsamlede sig en lille Skare 
Bønder uden for Højhus, en Kiste blev baaret ud 
og kørt bort paa en Vogn. Det var Tonne, som de 
førte til Lighuset ved Kirken for næste Dag at- 
lade ham begrave paa Sognets Regning. 

Natten efter var der almindelig Larm paa 

Herregaarden; nogle af Folkene havde vækket 
Generalinde Rosendal med det Budskab, at der 
var Ildløs nede i Højhus. Man saa hende løbe 
igennem Værelserne og i fuldkommen Natdragt 
uddele Befaling til Gaardskarlene, at -de skulde 
stige til Hest for at skaffe Underretning om 
Ilden. 

Det skete, og kort Tid efter vendte de tilbage 
med den Besked, at det var Jørgen Kruses Hytte, 
som brændte af i Bund og Grund, saa at alt 
Haab om Redning var umulig. Røgteren tilføje- 
de, at han havde set to mørke Skikkelser løbe 
.omkring nede ved Hytten med brændende Fyrre- 
spaaner i Hænderne og tænde Ild paa alle Sider 
af Taget. 

Næste Morgen kofn Lalle Niels atter til Hyt- 
ten for at gribe Jørgen. Denne Gang var han 
ledsaget af seks Bønder, men Toget løb lige saa 
uheldigt af som forrige Gang. De fandt kun en 
rygende Ruin og en sortbrændt Grusdynge paa 
det Sted, hvor Hytten havde staaet. Jørgen og 
hans Familie var forsvunden. 



Havblik. 



Det var en brændende hed Eftermiddag i 
Slutningen af September, Græsset laa falmet og 
vissent hen ad Jorden, en tyk, graalig Taage 
dampede op fra Hedemoseme. Det var saa stille 
og ensomt derude, en dyb, melankolsk Tavshed 
laa udbredt over Ørkenen. Fuglene sang ikke; 
saa langt Øjet kunde række, mødte det ingen 



134 



anden levende Skabning paa Alheden end hist 
og her nogle Kreaturer, som hvilede halvskjult 
nede mellem Lyngbuskene, og hvis Brølen i 
lange Mellemrum lød med^ hæse, udholdende 
Toner. 

Inde i Skoven sad to Mænd paa d^n blotte 
Jord, i Færd mqd at antænde ^en Del Svovlspaa- 
ner, som de omviklede med Mos og Blaartotter 
og derefter puttede ned i et nylig gravet Hul. Det 
var Math Hjeil og Jan. 

»Se saa!« udbrød Tateren efter i nogen Tid at 
have fortsat, dette Arbejde, »lad det nu være nok 
hermed; jeg mener, at vi har lavet dem et Baal 
derinde, som snart skal drive dem op til os.« 

Han rejste sig med en stille Latter, tog en 
Spade og gav sig til, noget borte, at udvide en 
smal Aabning, der var synlig i Jorden, under 
en trøsket Egestamme, hvis Rødder næsten 
skjulte den. Jan hjalp ham; da de var færdige, 
satte de sig i tavs Forventning ved hinandens 
Side paa en gammel Træstub, mens Hunden lag- 
de sig ned foran Hullet, snøftede og udstødte en 
dæmpet Knurren. 

' »Det skulde ærgre mig, om vi havde taget 
fejl,« udbrød Jan sagte og bøjede sig hen imod 
Tateren, »det lader ikke til, at de vil komme 
frem.« 

»Vær kun rolig,« svarede Math, »disse Græv- 
linge er nogle sejlivede Dyr, de holder meget af 
Varmen, men vi har gjort en Ild derinde i Hulen, 
som selv den Onde ikke kan døje, hvorvel man 
paastaar, at han er vant til Hede. Jeg saa dem 
begge to i Morges lidt før Daggry luske om- 
kring inde paa Grønpladsen efter Muldvarpe, og 
sporede Hulen; Ungerne har vel allerede opsøgt 
en ny, men paa de to gamle er vi altid visse. 



135 



Betragt blot »Tro« der, hvor han graver og snøf- 
ter, han alene kan overbevise dig om, at vort Ar- 
bejd« ikke har været fqrgæves.« 

Jan kaldte Hunden til sig. 

»Stille, »Tro«!« hviskede han, »læg sig!« 

Lidt efter hørte de noget bevæge sig under 
Stammen. Et graaligsort, spidst Hoved stak frem 
under Træroden og udstødte en bange Grynten, 
efter flere Gange at have snappet efter Vejret. 
Jan blev siddende paa sin Plads uden at bevæge 
et Lem, men Tateren lod sig synke ned bag Stub- , 
beh, saa lydløst og forsigtigt, at ikke et Blad 
bevægedes derved. Formodentlig maatte dog det 
skarptsynede Dyr have bemærket ham, thi det 
trak sig straks tilbage. 

»Den kommer nok igen,« hviskede Math. »De 
holder det ikke længere ud i Lejet; se engang, 
hvorledes Svovldampen trænger op af Hullet. 
Der er den.« 

Han sank atter tilbage, i samme Øjeblik kom 
Brokkens laadne Hoved frem paa ny. Spejdende 
til alle Sider med sine smaa, levende Øjne, krøb 
den ud af Hulen og rystede Jorden af sig med en 
heftig Bevægelse. Tateren havde grebet Tro i 
Halsbaandet, og det var kun med Anvendelse af 
al Kraft, at han kunde holde den tilbage. 

»Skal jeg?« spurgte Jan sagte og greb en kort 
Trefork, som laa ved hans Side. 

»Vist ikke!« svarede Math, idet han drog sin 
Kniv op af Bæltet og hævede sig lidt i Vejret paa 
den ene Arm. »Denne skal jeg nok besørge, pas 
nu imidlertid paa Hullet, naar jeg slipper Hun- 
den løs, der maa være een til dernede.« 

Brokken vendte sig, den viste sine skarpe 
Tænder og vendte tilbage mod Hulen, men i 
samme Nu for Kniven med et sikkert Kast ud 

af Taterens Haand og borede sig lige til Skaf- 
tet i dens Hals. Dyret udstødte et klagende Hyl, 
det forsøgte at løbe, men kun et Par Skridt borte 
styrtede det og rullede sig omkring paa Jorden, 
mens en mørk Blodstrøm vældede ud af Mun- 
den. Math havde sluppet Hunden, men den tur- 
de ikke nærme sig, Brokkens farlige Tænder 
holdt den tilbage. 

»Bi lidt, »Tro«! bi lidt!« raabte han fornøjet og 
greb Spaden, med hvilken han bibragte Dyret et 
Slag i Hovedet, som øjeblikkelig endte dets Livs- 
' kamp. 

Nu styrtede den anden Grævling op af Hu- 
len, og en frygtelig Kamp begyndte mellem den 
og »Tro«; men Jans Vaaben gjorde Udslaget og 
fældede den. 

»Det var en god Fangst i Dag!« ytrede Math 
fornøjet, mens han tørrede Blodet af de døde 
Kroppe med en Haandfuld Græs og bandt dem 
sammen; »nu bliver det vel det bedste, at jeg 
besørger Huden og Fedtet af dem, du kan saa 
hente din Andel hos mig i Morgen i Kulen, eller 
ogsaa skal jeg bringe den i din Kule. Underligt 
nok!« tilføjede han med et Smil, »vore Huse 
ligner hinanden bandsat meget siden den Nat, vi 
gjorde Fyrværkeri paa Hytten.« 

»Tys! tys!« udbrød Jan, fordi han hørte Stem- 
mer i Nærheden og frygtede, at den andens Ord 
skulde være blevne hørt. »Tal ikke saa højt om 
den Ting, du ved, at vor nye Bolig maa være en 
Hemmelighed for Folk. Vil du, saa kom ned til 
os i Morgen Aften, der ligger nogle Hjorteskind 
hjemme, som jeg skal have afsat med det 
samme.« 

Tateren tog sin Spade, kastede Dyrene over 
Skulderen og gik. Jan valgte den modsatte Vej, 
OD ad mod Herregaarden. 

Han traf Bramer ved Udkanten af Skoven, 
idet han vilde gaa ind ad Gangstien, der førte op 
til Gaarden. Det nedslagne og mod Sædvane be- 
drøvede Udtryk, som den gamles Ansigt røbede, 
spaaede intet godt, og Jan blev staaende stille i 
nogen Frastand uden at tiltale ham. 

Bramer havde ogsaa tilstrækkelig Grund til 
sin Kummer. Han, der. saa at sige kun levede i 
og for sit eneste Barn, undgik ikke at bemærke 
den Forandring, som i den sidste Tid variore- 
gaaet med hende; hans forskende Øjne saa Ro- 
serne blegne paa hendes Kinder, og en pinlig 
Uro gennemfor ham ved Tanken om, at den 
frygtede Fjende, som han haabede at have be- 
sejret, atter skulde vende tilbage. 

I et saadant Øjeblik var det, han inødte Jan, 
der, efter i nogen Tid tavs at have betragtet 
ham, traadte nærmere. Overrasket for Bramer 
op af sine Drømmerier. 

»De her?« udbrød han og rakte ham Haan- 
den. 

»Jeg havde i Sinde at gaa til Dem for at 
høre, hvorledes det stod til deroppe.« 

»Tilsyneladende godt,« svarede Bramer med 
et Suk, og den bekæmpede Smertes Udtryk laa 
tydeligt til Syne i hans mandige Aasyn, »men en 
indre Frygt siger mig, at hun lider mere, end vi 
tror. Følg med op, jeg ved, det vil glæde hende 
at se Dem.« 

Det var en smuk, stille Aften. I Generalin- 
dens Dagligstue brændte en Lampe, der ud- 
bredte et svagt Lys i det store Værelse, Maanen 
skinnede ind gennem det aabne Vindue, dens 
blide Skær blandede sig paa en forunderlig 
Maade me4 Lampens og gav Stuen et vist me- 
lankolsk Udseende, 

Flora laa paa Sofaen, da Jan og Bramer 
traadte ind, Hovedet hvilede paa Sofapuden, un- 
derstøttet af den ene Arm. En ufordulgt Glæde 
straalede fra hendes Blik, da hun saa de kom- 
mende. En svag Rødme farvede hendes Kind ved 
Synet af Jan, hun smilede og rakte ham Haan- 
den, og dette Smil, denne tavse og udtryksfulde 
Mine tolkede en saa ubeskrivelig Ømhed og 
inderlig iSlæde, at han i dette Øjeblik, maaske 
for første Gang i sit Liv, ret fattede, at Menne- 
sket ejer langt rigere Midler end Ord til Udtryk 
for Tanken. 

»De er syg,« sagde han under Samtalens Løb 
til hende, og de tilstedeværende lagde Mærke til, 
hvor bevæget han var, mens han talte, »meget 
syg, jeg ved det, hvorfor skjuler De Deres Til- 
stand for os alle?« 

»Nej I« svarede hun med en sagte, vellydende 
Stemme, »det er ikke Tilfældet. Fader har .vist 
fortalt Dem det, men han ængster sig uden 
Grund, jeg er blot et svagt, kraftløst Væsen, men 
tilfreds og lykkelig nu. De kan være overbevist 
derom.« 

Siden den Aften kom han meget ofte op paa 
Herregaarden. Bramer saa ham gerne, og det 
undgik ikke hans Opmærksomhed, at ogsaa 
Flora syntes at føle sig mere oprømt, naar han 
var til Stede. 

Jan læste for hende, eller, hvad der endnu 
var hende kærere, han underholdt hende med 
Skildringer af de Tildragelser, som Vestlands- 
kysten er saa rig paa. Idet hans tidligere Und- 
seelse aftog, blandede der sig mere Dristighed 
og Frihed i hans Tone; hans levende Iagttagel- 
sesevne lod ham let finde Grænselinien for det 
passende i sin Opførsel, og om han end lod 

noget tilbage at ønske, saa erstattedes dog en- 
hver Mangel ved hans Naturliighed og den Be- 
skedenhed, med hvilken han bestandig gjorde 
sig gældende. 

Og Jans Væsen var i alle Henseender foran- 
dret, siden han lærte Flora at kende, hans Kær- 
lighed havde forædlet ham, hans Karakter blev 
mere bøjelig, den forenede den milde Blidhed 
i sit Væsen, som Kvinden skaber og nærer. Den- 
ne rolige, stille Følelse gav hans Aand større 
Omfang, Dybde og en rigere Fylde af Poesi, og 
saa lidt var hans Tilbøjelighed blandet med 
Egenkærlighed, at han hidtil aldrig var fal- 
det paa den Tanke, hvorvidt hun gengældte den; 
for Fremtiden havde han ingen Planer, intet 
Haab at vente opfyldt; hans Fordringer gik ikke 
højere end at se hende og leve i hendes Nær- 
hed. Nu, efter at han næsten daglig kom paa 
Herregaarden, var ethvert Ønske tilfredsstillet. 



Lodsen. 

Det yder til alle Tider paa Aaret et særegent 
og højst interessant Skue at betragte Vester- 
havet; ikke blot naar det i sin vilde og ræd- 
somme Storhed vælter op mod Klitterne med 
den umaadelige Kraft, der hvert Øjeblik sender 
hele Skyer af Skum ind paa Kysten i en tæt 
Støvregn, eller naar de dybe, hule Toner trænger 
sig fra dets hemmelighedsfulde Bryst, der 
varsler Storm og lyder milevidt ind over Al- 

heden; men især. skænker den idelige Afveks- 
ling af Ebbe og Flod den fremmede et nydelses- 
rigt og sjældent Syn. Der, hvor endog temmelig 
store Sejlere om Formiddagen stævnede ind, ses 
om Aftenen ganske tørt Land, saaledes at Ski- 



bene ligger paa Siden, og man kan paa sine 
Steder gaa næsten en halv Fjerdingvej ud til 
dem, naar Ebben er indtraadt, uden at blive 
vaad. 

Paa denne Tid vrimler Kysten af Fiskere og 
Bønder, som med begærlige, spejdende Blikke i 
alle Retninger gennemkrydser Sandkvakkeme 
efter Rav eller hvad andet af Værdi, den bort- 
gaaende Sø har ladet blive tilbage. 

Paa en sildig Eftermiddag var i denne Hen- 
sigt en Mængde Søfolk og Bønder forsamlede 
nede paa Kysten. Ebben var forbi, og Flodtiden 
meldte sin Ankomst ved en hul og dyb Brum- 
men, liagen begyndte at hælde, og der var noget 
truende i Luftens Udseende, som tydede paa en 
Storm. Desuagtet skiltes Forsamlingen dog ikke, 
der laa en vis Nysgerrighed synlig i de gamle 
Sømænds Ansigter, mens deres Øjne var retted<3 
mod et fjernt, hvidt Punkt ude i Søen. Naar 
Solen engang imellem blinkede frem igennem 
Skymasserne, saa man, næ^sten skjult af Taa- 
gen, de høje Master af et stort Skib glide hen 
over Dybet. Nogle henkastede Bemærkninger 
lod formode, at det var i Fare, skønt den rolige 
Ligegyldighed hos de fleste ikke syntes at vidne 
derom; de havde for ofte set Skibe styrte ind i 
de ødelæggende Rev og søndersplittes mellem 
disse, til at det skulde opvække nogen synder- 
lig Deltagelse. Vanen sløver alt, og det er en sør- 
gelig Sandhédj at selv det skønneste, det mest 
ophøjede slappes under dens Indflydelse. 

Der laa en Art Storhed i den sikre, rolige 
Tone, med hvilken den ældste i Fiskergruppen, 
en rynket Olding, paa engang udbrød: 

»Den kan ikke mere.« 

»Gud evig give, det var saa vel!« ytrede med 
største Alvorlighed Ras, som stod ved hans Side. 
»Fattigfolk tjener altid lidt ved en saadan Lej- 
lighed, og det kan man have haardt behov, siden 
det nu begynder at holde op med Smugleriet.« 

Den gamle Fisker delte ikke hans Mening, 
dog tav han, rystede paa Hovedet og tilkastede 
Ras- et misbilligende Blik. 

Den overtrukne Himmel og de mørke Linier, 
som spillede over Søen, havde ikke varslet for- 

gæves. Bølgerne begyndte efterhaanden at rejse 
deres Skumrygge i Vejret. Bramer havde spad- 
seret ud med Flora denne Eftermiddag, og Fol- 
kestimlen lokkede dem ned til Stranden. Paa 
hans Spørgsmaal, hvad man betragtede, traadte 
Ras frem og. fortalte i den ham egne Tone, at 
det var et stort, kongeligt Skib, som just var i 
Lag med at drive ind paa Kysten og forlise. 

»Det er i Grunden Synd at se en saa køn 
Skude gaa under. Deres Høj ærværdighed 1« til- 
føjede han, »men det gaar nu engang ikke an- 
derledes til i denne sVerden, den enes Død er en 
andens Brød.« 

»Er det da afgjort, at ethvert Skib, som nær- 
mer sig denne Kyst, er redningsløst?« spurgte 
Flora med en bange Tone. 

»Justement inte for det, lille Madam!« sva- 
rede Smugleren og gjorde en usigelig yndig 
Bøjning med Hovedet, »var der dygtige Folk om 
Bord, som forstod deres Kram, saa kunde de 
godt klare Revene, men disse Orlogsmænd er 
ikke Praktikere nok dertil, en Koffardifarer gør 
et andet Bestik, jeg kan tale med om slige Dele. 
Det var engang — lad mig se, det er nu henved 
ti Aar siden, at jeg for med en spansk Kuf paa 
Rio; vi havde passeret Kanalen og gik for en — « 

»Jeg tror, at De allerede har fortalt mig den- 
ne Historie,« afbrød Bramer ham, fordi han ikke 
kunde lide den frække Tone, i hvilken Smugle- 
ren talte. 

»Kan nok være muligt!« svarede denne stødt, 
idet han stak begge Hænderne ned i Lommen 
og saa ud mod Skibet. »Nu skal De baresten se!« 
vedblev han efter nogen Tavshed. »Han mærker 
snart, at han sidder forkert i det; dersom han 
blot vilde give Sejlene op og lade Ankeret falde. 

kunde han maaske endnu bjerge sig, men han 
gør det ikke, jeg vil, med Permission at sige, 
lade mig grønsalte paa, at han tørner mod Re- 
vene. Det første kan han til Nød gaa over, nu 
da Flodtiden er forhaanden, men saa kommer 
Nummer to, den har værre Ben i Snuden; han 
mærker ingenting, før han sidder lige i det, og 
i Morgen har vi Gud§ Velsignelse af Vrag paa 
Kysten.« 

»Kunde der da ingen underrette de stakkels 
Mennesker om den Fare, de svæver i, og redde 
dem?« spurgte Flora, bevæget ved Erindringen 
om, at hun engang selv havde befundet sig i en 
lignende Nød. 

»Nej,« svarede Ras med en langtrukken, lige- 
gyldig Stemme, »vi tør ikke vove os ud nu, det 
vilde kun give knuste Baade; Søen gaar for 
stærkt dertil.« 

»Og om jeg lovede en rigelig Belønning til 
dem, der vilde vove et Forsøg derpaa,« udbrød 
Bramer, »kunde det ikke hjælpe? Spørg dine 
Kammerater, min Ven! om de har Lyst til paa 
den Maade at tjene mere end det dobbelte af, 
hvad de kunde vinde ved Strandingen.« 

»Det nytter inte. Deres Højærværdighed!« 
ytrede Ras bestemt, »jeg ved forud, at de afslaar 
det; der er kun to Mænd paa hele Kysten, som 
turde paatage sig dette halsbrækkende Ar- 
bejde.« 

»Hvem er det, hvem? Sig frem! vi maa for- 
søge alt!« 

»Det er Jørgen Kruse og hans Søn,« var Sva- 
ret, »men de gør det alligevel ikke, fordi de har 
mere Profit ved at lade den strande.« • 

»Tror du det, Ras?« spurgte en dyb Stemme 
bag ham, idet en Mand lagde sin Haand paa Ma- 

trosens Skulder. Denne vendte Hovedet om og 
saa Jørgen, som efter at have hilst paa Bramer, 
vedblev saaledes: »Det kunde dog nok hænde 
sig, at du tog fejl denne Gang.« 

»Godt Kruse!« sagde Bramer fornøjet og be- 
tragtede Smuglerens udtryksfulde,, dristige 
Træk. »Gør et Forsøg, De skal blive rigeligt be- 
lønnet derfor.« 

»Det er hverken Belønning, der driver mig,« 
bemærkede Jørgen roligt, »ikke heller Frygt for 
Fare, hvis jeg lod det være, men ser De, Herre! 
jeg har en Kone, hende som staar deroppe paa 
Stenen, hun vilde savne mig, hvis jeg blev borte, 
og om De bød hele vor Konges Skatkammer til 
Erstatning for mit Liv, saa tror jeg knap, hun 
fandt sig tilfreds med Byttet. Imidlertid vil jeg 
vove alt; jeg takker Gud for en rask Søn, med 
ham tør jeg nok gaa ud; men endnu har det ikke 
saa stor Fare, som enten De eller Ras tænker, 
der er dygtige Folk om Bord, de ved, hvad der 
venter dem blandt Revene, hvis de ik^e har 
Øjnene paa Vagt. Se! se blot!« raabte han glad, 
»jeg sagde det forud, nu gaar han over Stag:, og 
det var det bedste, han kunde gøre.« 

Bramer saa ud mod Skibet, som, mens Jør- 
gen talte, gav sine største Sejl op og pludselig 
vendte Forstavnen ud fra bandet. I det samme 
for et hurtigt Lysglimt ud af Skroget, en blaa- 
lig Røg hvirvlede hen over Bølgerne, og et mat, 
hult Knald drønede ind mod Kysten. 

»Nu er det paa Tiden at tage ud til ham,« 
sagde Jørgen, »han mærker Brændingen og for- 
langer Hjælp. Skulde det gaa mig galt, og jeg 
ikke kom tilbage, saa. Herre! kan De give min 
Kone den Belønning, De nylig tilbød mig, hun vil 
(la trænge dertil. Jan!« raabte han med en høj, 

gennemtrængende Stemme og holdt den hule 
Haand for Munden, »kom nu.« 

Med disse Ord gik han hen til Stedet, hvor 
hans Baad var halet op, og da Jan kom til, skød 
de den ned i Søeu, 

Alle tilstedeværende samlede sig omkring 
Jørgen, da de mærkede hans Hensigt. De fleste 
raadede ham fra at vove sig ud, og de enkelte, 
som bedre kendte hans Mod og Bestemthed, 
bad en Bøn for et lykkeligt Udfald. Da trængte 
hans Kone sig frem. Hun omfavnede Smugleren, 
og idet hun lagde sin Arm omkring hans Hals, 
udbrød hun grædende: 

»Aa Herregud, Jørgen! skal du nu ud igen? 
Kan du ikke lade være denne Gang? Han har jo 
vendt og kan nok klare sig selv. Mand! bliv 
hjemme hos mig.« 

»Jeg maa ud, Karen!« svarede Kruse, »han 
kan ikke klare Kysten, det ser jeg bedre, bed 
blot til Vorherre, at det maa gaa godt, og skulde 
det endda slaa fejl, saa vil den fremmede Herre 
derhenne tåge sig af dig og af vore snåaa. Far vel 
du!« 

Jørgen kyssede sin Kone og gik med lange, 
faste Skridt ned til Baaden. 

Jan stod i nogen Frastand fra Flora. Hans 
Øjne hvilede ufravendt paa hende. Mens Jørgen 
talte med Bramer, traadte han hende nærmere. 

»Naar vi gaar ud paa en saadan Rejse, plejer 
vi at lægge vore Hænder sammen og bede en 
Bøn for et godt Udfald,« udbrød han dæmpet. 
»Hvis De vil, saa bed De ogsaa for os. Jeg tæn- 
ker, at Deres Ord hjælper mere end vore.« 

Der var noget ubeskriveligt rørende i den til- 
lidsfulde og fromme Tone, hvori disse Ord blev 
sagt Floras Øjne straalede, hun var. ikke i Stand 

Smuglerens Søn. 10 

til at svare. Jan kastede endnu et Blik paa hen- 
de. Derefter gik han ned til Søen og steg i Baa- 
den. 

»Vi mangler endnu en Mand, hvem vil følge 
med?« raabte Jørgen, idet hTtn vendte sig op 
mod Mængden. Men alle tav, og det bedste Bevis 
paa hans Foretagendes Farlighed var, at blandt 
disse djærve og modige Kystboere, som tilsam- 
men var saa fortrolige med Farer og Ulykker, 
ikke en eneste tilbød sig at følge. 

»Lad det være, Jørgen! bliv hos mig,« raabte 
Karen grædende, »gaar du og Jan under, hvad 
skal der saa blive af mig og af vore Børn?« 

Ogsaa Søfolkene bad ham derom, men Smug- 
leren rystede paa Hovedet. 

»Det er Synd at tænke saaledes,« sagde han, 
»vi maa ud, og I er nogle Kujoner alle sammen, 
at ikke en tør følge med.« 

»Jeg følger med,« raabte pludselig en Stem- 
me, og Ras sprang i Baaden. »Jeg har nok været 
ude paa en værre Tur end denne,« vedblev han, 
idet han tog Plads. »Jeg husker det saa tydeligt, 
det kan være henved ti Aar siden, da jeg for 
med en svensk Kuf til Rio, vi havde effen pas- 
seret Kanalen — « 

»Ja, jeg tror, at du har fortalt det, Ras,« sag- 
de Jørgen. 

»Har jeg fortalt det,« gentog Ras, »det er ikke 
muligt. Det er en splinterny Historie.« 

»Lad os vente med den til en anden Gang, 
nu maa vi have vore Øjne og Tanker henvendt 
paa ham histude.« 

Endnu engang tilvinkede han Karen et Far- 
vel og satte sig i Bagstavnen, mens Jan og Ras 
med kraftige og bestemte Aaretag drev det lette 
Fartøj ind i Brændingen. Men paa Landet 



istemte hele Forsamlingen, som Skik og Brug 
er ved saadanne Lejligheder, en Salme, og un- 



dertiden, i de enkelte Mellemrum Stormen tav, 
herte de Ordene gentages af Jan og Jørgen ude 



148 

i Baaden, som dreves fremad med en heftig 
Fart og flere Gange syntes at blive skjult af de 
skummende, bjerghøje Søer. Den Lethed og 
Sikkerhed, hvormed den atter hævede sig, var 
et Bevis paa, at den førtes af duelige Hænder. 

Under den forventningsfulde Stilhed, som nu 
opstod paa Strandbredden, saa man Baaden 
vekselvis forsvinde og atter komme til Syne, 
mens hyppigt paa hinanden følgende Skud an- 
tydede den forøgede Fare, hvori det fremmede 
Skib befandt sig. 

Stormen hylede. Skummet sprøjtede op paa 
X Klitterne, hvor Tilskuerne havde forsamlet sig. 
Indad mod Land rejste Flyvesandet sig i høje og 
uigennemsigtige Skyer og hvirvlede hen over 
Sanddalene, som de opfyldte. Pludselig afløstes 
denne Stilhed af et almindeligt, gennemtræn- 
gende Glædesskrig. Jørgen havde tiaaet Skibet, 
hans Baad løb i dets Kølvand, og alle tre var 
lykkeligt kommen om Bord. 

»Ser I, Karen!« raabte en gammel Fisker, idet 
han gik hen til Jørgens Hustru, der imidlertid 
fra en høj Klit havde iagttaget alle Baadens Be- 
vægelser med et bange Blik, »det kan man kalde 
en Mand, hun har; Jørgen Kruse er den bedste 
Gut, som nogen Sinde har ladet sig gynge paa 
salt Vand, det vil jeg sige god for.« 

»Ja, nu er Faren forbi,« ytrede lidt efter en 
anden, som stod hos Bramer, »baade for Jørgen 
og Skibet, han kan lade sig binde for Øjnene og 
endda finde hjem. Se blot! hvor herligt han for- 
staar at manøvrere med den svære Skude, se! 
hvor muntert han haler ud efter igen, skønt 
Storm og Søgang bærer ind paa Land, som den 
slemme Syge. Nu halser han op, se saa! gaa hun 
nu hjem, Karen Mari! og faa en Pot 01 over II- 

den, om en lille Stund kan de \ære her tilbage 
igen, saa er den Stads forbi. Nu behøver hun da 
ikke at være ræd længer.« 

Og den bange, trykkende Tavshed, der hidtil 
havde hvilet over alle, opløste ^sig lidt efter i 
en vild, stormende Munterhed, som tiltog, da 
man saa Fregatten styre ud efter, mens Jørgens 
lille Baad blev løst fra den, og han tilligemed 
Jan og Ras i ilsom Fart drev tilbage mod Lan- 
det. 

Under en almindelig Jubel steg Jørgen i 
Land og omringedes fra alle Sider af lykønsken- 
de. Han omfavnede sin Søn og fløj derpaa hen 
til Karen, som endnu stod paa Klitten og græ- 
dende af Glæde sank til hans Bryst, mens hen- 
des Blikke med en hemmelig Stolthed dvælede 
paa ham. 

»Det gik jo, Karen!« udbrød Jørgen tilfreds 
og klappede hendes brune, solbrændte Kind, »og 
se her! Hvad siger du til dem?« Med disse Ord 
tog han en vægtig Pengerulle op af Lommen og 
lagde den smilende i hendes Forklæde. — »Hei* 
er halvtredsindstyve Rigsdaler, som Chefen paa 
Fregatten gav mig for min Umage.« 

»Jørgeii! aa, Jørgen!« raabte Karen med Glæ- 
destaarer i Øjnene og styrtede i hans Favn, 
»Vorherre ske Tak! men jeg er dog gladere ved 
at have dig tilbage end over alle de mange 
Penge-« 

Bramer talte med Jan, men det straalende 
Blik, som mødte ham fra Floras Øjne, tolkede 
paa samme Tid et rigere Sprog. 

»Det var godt gjort af os, Jørgen!« udbrød 
Ras, som de syntes at have glemt. »Dersom jeg 
- ikke fra i Dag af skal rose dig for enhver og al- 
tid tage dit Parti, enten du saa har Ret eller 

Uret, maa du male mit Skrog sort, med røde 
Striber i Vandgangen.« 

Jørgen lo og trykkede Smuglerens Haand. 
»Kom nu, Karen!« sagde han, »vi vil have os en 
glad Aften oven paa den Tur; sejl du kun der- 
ude, denne Gang slap du for Jyllands Rev.« 

Han gik liu, fulgt af hende og Jan, ned mod 
det Sted, hvor Højhus havde ligget. Fiskerne 
skiltes, og Flora skred let og fornøjet ved sin 
Faders Arm tilbage til Herregaarden. 



En Hævn. 



Niels Skriver var i denne Tid i et særdeles 
fortrædeligt Humør. Flere af hans Planer, til 
hvis gode Udfald han havde næret ubetinget Til- 
lid, slog fejl. Uagtet hans Forestillinger havde 
Quist, bevæget af Generalindens Bønner, taget 
sin Klage over Jørgen Kruse tilbage. Niels blev 
nødt til at finde sig heri og drev i sin Harme 
Sagen med Elise saa meget ivrigere, uden at 
han dog hidtil havde opnaaet noget Resultat. 
Han udtalte bestandig sine Trusler mere ufor- 
beholdent og erklærede til sidst, at han ansaa 
det for sin Pligt at røbe den Hemmelighed, Til- 
fældet havde indviet ham i. 

Saaledes var Forholdet mellem ham og Her- 
redsfogeden, da den sidste en Aften, omtrent en 
Maaned efter de sidst fortalte Optrin, sad inde i 
sit Værelse, sørgmodig og grublende over sin 
sørgelige Stilling. 

Elise stod ved Vinduet ag stirrede ud mod 
Skoven. Hændelsesvis kastede hun sit Blik over 
mod Faderen og blev greben af Skræk ved at 
lægge Mærke til Solbergs stive og stirrende Blik 
og den dybe Sørgmodighed, hans Aasyn viste. 

»Men hvad fattes dig dog, kære Fader!« ud- 
brød hun og gik hen til ham. »Du ser i den sid- 
ste Tid saa bleg og lidende ud. Er du syg?« 

' »Nej, mit Barn!« svarede Solberg, idet han 
greb hendes Haand, »det er ikke Sygdom, men 
Frygt, du læser i mit Ansigt, og siden du selv 
har begyndt denne Samtale, vil vi fortsætte den. 
Jeg trænger til at udtale mig for dig og betro 
dig en Hemmelighed, hvoraf min hele Fremtid 
og ogsaa din, mit kære, fromme Barn, er af- 
hængig. Du i det mindste vil da kunne finde en 
Undskyldning i det, som andre maa fordømme, 
og jeg behøver din Tilgivelse for den Ulykke, 
jeg maaske bringer over dit skyldfri Hoved.« 

Bleg og forfærdet sank Elise ned paa en Stol, 
mens Solberg vedblev: 

»Du verf, at min Slægt hører til en af de mest 
agtede og ansete i Hovedstaden, skønt jeg kun 
sjældent indlod mig i Samtale om den, fordi min 
egen, ulyksalige Hemmelighed saa aldeles er 
knyttet til den. Af samme Grund har jeg ogsaa 
fortiet,* at jeg havde én Søster, nogle Aar yngre 
end jeg, hun hed Therese og var i Familien lige- 
saa bekendt for sin Skønhed som for det Tung- 
sind og tavse, indesluttede Væsen, der udgjorde 
en Egenhed hos hende. Blandt flere unge Men- 
nesker af mine Venner, som kom til os, var der 
en ved Navn Albert Kruse, hvem en Hændelse 
gjorde mig .bekendt med. Han var Student fra 
samme Aar som jeg, fattig, men stolt og højt- 
stræbende, og jeg maatte, efterhaanden som jeg 

lærte ham nærmere at kende, beundre den Fast- 
hed, den trolige, uforsagte Udholdenhed og 
Kraft, med hvilken han kæmpede mod sine 
mørke og ublide Kaar. Albert var ikke, hvad 
man kalder smuk, men den livlige Veltalenhed, 
han besad, havde stor Magt over alle. Der laa 
noget uimodstaacligt i den Inderlighed, hvor- 
med han udviklede sine Anskuelser, og den ube- 
tydeligste Genstand fik fra hans Læber en 
ukendt Interesse og Værd. Uforklarligt var det, 
at han allerede fra den første Dag, han kom til 
os, udøvede en næsten magisk Virkning paa The- 
rese og siden indtog hende aldeles for sig. Hun, 
som hidtil med rolig Kulde havde optaget en- 
hver ^Opmærksomhed, der vistes hende, syntes 
nu aldeles forandret. I Alberts Nærværelse blev 
hun munter, endogsaa spøgefuld; hendes hele 
Liv laa udtrykt i de Blikke, der, forglemmende 
alle andre, dvælede paa ham, og hun skænkede 
ham en Hengivenhed, en Tillid og Opmærksom- 
hed, som vi tilforn ikke troede hende i * Stand 
til at nære for nogen. Mine Forældre mærkede 
det vel, men tav; vi kunde alle godt lide Albert, 
og hans Karakter var retskaffen nok til, at vi 
uden Frygt turde forene Thereses Skæbne med 
hans. Saaledes gik nogle Aar; om de imidlertid 
blev forlovede, ved jeg ikke med Vished, skønt 
jeg undertiden maatte formode det, ved at iagt- 
tage det fortrolige Forhold, der fandt Sted imel- 
lem dem. Paa engang blev Albert borte fra os, 
vi kunde ikke begribe Aarsagen, og jeg gik flere 
Gange hen til ham uden at faa ham i Tale; der 
blev altid sagt, at han var ude, ogsaa naar jeg 
vidste, at det ikke var Tilfældet. Therese var 
utrøstelig; hun hensank i en stum Fortvivlelse 
og havde kun Taarer og Sukke til Svar paa vore 

Spørgsmaal. Hun var en blød Pige, som mang- 
lede enhver anden Kraft og Styrke end den, med 
hvilken hun elskede. Hun var et fyrigt Gemyt, 
heftig og utæmmelig i sine Lidenskaber. En 
Maaned efter forsvandt Therese paa en ubegri-^ 
belig Maade. Alle Efterforskninger var frugtes- 
løse, hun var og blev borte. Du kan indse den 
Opsigt, en saadan Historie vakte. Jeg svor Albert 
Hævn, og ved at holde dette Løfte har jeg bragt 
Forbandelse ikke alene over mig selv, men og- 
saa over dig, mit stakkels Barn!« 

Solberg tav no^le Øjeblikke, han bøjede sig 
ned over Bordet, holdt Hænderne for Ansigtet 
og brast i lydelig Graad. 

»Der var gaaet mange Aar hen efter denne 
Tildragelse,« begyndte han lidt efter; »mine For- 
ældre var døde, og jeg havde allerede længe væ- 
ret ansat som Birkedommer oppe i Viborg Egnen, 
da jeg en Aften traf en ubekendt nede i Vium 
Kro, hvor jeg var taget ind. Hans Ansigtstræk 
forekom mig bekendte, jeg betragtede ham nøje- 
re, det var Albert Kruse. I Øjeblikket gennem- 
trængtes jeg af Forbitrelse; hans Opførsel mod 
min Søster stod levende for min Erindring, og 
jeg bad ham om en Samtale. Da vi kom udenfor, 
overøste jeg ham med Bebrejdelser; han sva- 
rede mig koldt og undvigende, og en Time efter, 
Elise! -^ var din Fader en Morder! Albert 
laa blødende for mine Fødder. Hans sidste Blik 
dvælede paa mig, det Udtryk, som laa deri, 
bragte mit Legeme til at skælve. Han rakte mig 
sin Haand og udbrød med en mat, forsonende 
Stemme: Du havde Uret, min Ven! din Søster 
lever. Saa sank han sammen. Døden greb ham, 
og jeg flygtede tilbage til mit Hjem. Ingen hav- 
de set min Daad. Samme Dag blev en Bisse- 

kræmmer anholdt som hans Morder og miste- 
de siden Livet, vel ikke derfor, men fordi det un- 
der Justitsaktionen blev oplyst, at han tidligere 
havde myrdet en Toldbetjent ved Foldingbro. 
Jeg fik senere at vide, at han var en Broder til 
Albert og blev grebet just i det Øjeblik, hag, 
uden at kende denne var i Færd med at plyndre 
ham. Fra den Dag af har min Frygt aldrig 
ladet mig have en rolig Time, en rastløs Uro 
fulgte mig uafladelig, jeg skyede enhvers Om- 
gang, levede indesluttet og afsondret fra alle, 
og mit Liv var mig til en stadig Byrde. Du ken- 
der nu min Brøde, jeg er bleven skrækkeligt 
straffet for den, forband mig derfor ikke, mit 
Barn! Jeg har for kort Tid siden faaet at vide, 
at en Tater, Mathias Abel, eller Math Hjeil, som 
de kalder ham, laa skjult i Nærheden og havde 
været Vidne til min og Alberts Kamp. Niels 
belurede en Samtale mellem Tateren og mig, 
derved blev han vidende om alt, og fra dette 
Øjeblik er jeg ikke noget Minut sikker for, at 
han røber min Hemmelighed « 

Her tav Solberg og «aa med et betydnings- 
fuldt Blik over til Elise. 

»Hvis ikke jeg giver ham mit Ja,« tilføjede 
hun med skælvende Læber, og Taarerne strøm- 
mede ned over hendes blege Kinder; »jeg ved 
det nok. Fader! Kun under denne Betingelse 
har han lovet at tie, men kan jeg gøre det? Kan 
jeg andet end afsky et Menneske, som er lav og 
egennyttig nok til at handle saajedes? Jeg yil 
tale med ham, sige ham, hvor umuligt det er 
mig at opfylde hans Ønske, han vil da indse, 
hvor værdiløs min Haand er, naar ikke Hjertet 
ledsager den« 

»Gør det, kære Elise!« svarede Herredsfoge- 

den, og en Straale af Haab fløj over hans for- 
tvivlede Træk, »tal med ham, forestil ham alt, 
du kan gøre det mere overbevisende end jeg, jeg 
vil lade ham komme herind; men naar han des- 
uagtet gentager sin Paastand,« vedblev han 
tvivlraadig, »naar alle vore Bønner og Forestil- 
linger er forgæves, hvad saa? Det er en rædsom 
Tanke, at mit Navn skal blive til Spot og For- 
bandelse for dig.« 

»Saa yil jeg v.ære Offeret, Fader!« svarede 
Elise og sank til hans Bryst, »Du skal ikke 
blive det, jeg er jo dit Barn, din egen Datter.« 

»Mit gode, kære Barn, Gud velsigne dig!« 
hviskede Faderen, kyssede hende og forlod Væ- 
relset. 

Lidt efter traadte Niels ind. I hans lumske 
Ansigt laa Spor af hemmelig Glæde, og hans 
Blik tindrede af Fryd, mens det dvælede paa 
Elise, som med 6n iøjnefaldende Forlegenhed 
tiltalte ham saaledes: 

»De har anholdt hos min Fader om min 
Haand, Niels! Det var af den Grund, jeg bad 
ham kalde Dem herop, jeg vilde selv give Svar.« 

Niels bukkede tavs. 

»Lad os være ganske aabenhjertige mod hin- 
anden,« vedblev hun, »De vil da indse, hvor lidt 
vi passer sammen; formodentlig ved De ikke, 
at jeg allerede længe har været forlovet med en 
anden.« 

»Jeg har nok hørt Tale derom,« svarede Niels 
med rynket Pande og sammenbidte Læber. 

»Jeg vil ingen Sinde kunne elske nogen an- 
den,« vedblev Elise bestemt og rolig, »og De kan 
efter denne Tilstaaelse sikkert ikke ønske en For- 
bindelse, hvor ikke Kærlighed knytter Baandet. 
Jeg har erfaret,« tilføjede hun mindre sikkert, 

»at De er i Besiddelse af Hemmeligheder, hvis 
Opdagelse maaske kunde skade min Fader, men 
jeg tror at kende Dem for godt, til at De af 
Hævn skulde røbe dem, fordi jeg ikke blev 
Deres. Ikke sandt, Niels! tager jeg vel fejl? Det 
kunde De ikke gøre?« 

»Elise!« udbrød Niels med en lav, undertrykt 
Stemme, og maaske han i dette Øjeblik følte sig 
noget bevæget ved den inderlige Tone, i hvilken 
hun talte, »jeg elsker Dem! det ved De, men De 
ved ikke, hvor meget jeg har søgt at bekæmpe 
denne ulykkelige Lidenskab, fordi jeg ansaa 
mig selv for ringe og ubetydelig til at tro paa 
Muligheden af nogen Gengældelse fra Deres 
Side; min Kamp var forgæves, min Følelse for 
stærk, den lod sig ikke overvinde; bliv derfor 
min, ogsaa om De elsker en anden; tro mig! hans 
og min Kærlighed taaler ingen Sammenligning; 
hvor han vilde være kold og ligegyldig, vil jeg 
tilbede Dem, jeg vil gøre alt, hvad der er et 
Menneske muligt, for at lade Dem glemme det 
Offer, De bringer mig og — Deres Fader.« 

»Jeg kan ikke!« svarede hun og sank græden- 
de ned paa en Stol, »det er umuligt.« 

»De kan ikke!« gentog han lidenskabeligt og 
betragtede hende med et glødende Blik, »De vil 
ikke, og ved De, hvad Følgerne bliver? Ved De, 
at Deres Fader ender sit Liv paa Retterstedet, 
naar jeg hæver min Stemme? Ved De, at Skænd- 
sel, Spot og Foragt vil bedække Deres Fremtid, 
hvis De ikke indvilliger? Græd ikke, Elise! det 
rører mig ikke; ogsaa jeg græd engang, og det 
var hedere Taarer end Deres, Folk lo og spot- 
tede mig, derfor blev jeg kold, iskold. De maa 
blive min, sig ja! Betænk, om De vil kunne se 
Deres Fader slæbes til Skafottet af Bøddelen, 

ledsaget af Spot og Haanlatter? Vil ikke hans 
Suk, hans Klage tynge paa Deres Sjæl hele LiVet 
igennem? Vil De kunne være lykkelig med den 
Bevidsthed, at han døde for Deres Skyld? — De 
tier! De vil ikke opfylde min Bøn? — Godt, 
godt!« skreg han med en heftig og vild Stemme, 
»De skal alligevel blive min. Helvede maa sluge 
mig, hvis jeg ikke forvandler disse Taarer til 
Blod, naar De vægrer Dem længere. Overvej alt! 
jeg giver Dem Betænkning til i Morgen, hører 
De? ikke længere; spar Dem for en sildig 
Anger.« 

Han bukkede og forlod Værelset. 

Elise tilbragte en søvnløs Nat. Kærlighed og 
Pligt kæmpede en haard Kamp i hendes Hjferte. 
Hun vilde frelse sin Fader, hun græd, hun bad 
til Gud, og Morgensolen fandt hende bleg og 
lidende, uden endnu at have , fattet nogen Be- 
slutning. 

Nogle Aftener senere sad en lille Person inde 
i Skoven paa en gammel Trærod. Det lod til, at 
han ventede nogen, thi hans Blik fløj med 
Utaalmodighed henimod Gangstien, og han gik 
flere Gange ind paa den for at se, om ingen lod 
sig til Syne. Endelig hørte han Fodtrin, lidt 
efter skred en høj, bredskuldret Skikkelse frem 
af Mørkningen mellem Træerne. Den eventyr- 
lige, fremmede Dragt lod ingen Tvivl om hans 
Herkomst, det var Math Hjeil. 

»Guds Fred!« udbrød han og traadte hen 
imod Niels Skriver, thi det var den anden, »I 
har sat mig Stævne her; hvad kan vi to vel have 
at afgøre sammen, som maa ske i saadan Hem- 
melighed?« 

»Meget og lidt, ligesom I tager det,« svarede 
Skriveren med en dæmpet, forsigtig Stemme. 

»Jeg er kommen for at advare jer, Math. Herr 
redsfogeden har i Sinde at indgive Klage til Am- 
tet over den Skade, Bønderne lider under eders 
lange Ophold her i Egnen, og I vil blive eftersatte 
og grebne alle sammen, hvis hans Hensigt op- 
naas. Det staar alligevel endnu til mig at forhin- 
, dre det, og jeg vil hjælpe jer, hvis I vil.« 

»Og hvad forlanger I derfor, Niels Skriver?« 
spurgte Math smilende, »jeg kan vel tænke, at 
det ikke er af Godhed for os, I gør det.« 

»Den ene Villighed er den anden værd,« ytre- 
de Niels med et uhyggeligt Smil. »I. kan gøre 
mig en Tjeneste til Gengæld, det vil jeg ikke 
nægte, men lad os gaa dybere ind i Skoven, 
vi fean let blive hørt her af forbigaaende paa 
Vejen.« 

Tateren fulgte ham, og Niels vedblev: 

»Jeg ved, at I er indviet i Hemmeligheden om 
det Mord, Solberg har begaaet paa Albert Kruse, 
mens han endnu var Birkedommer oppe i Lys- 
gaard .Herred; der er for nylig bleven rørt op i 
denne Historie, og det kunde nok hænde sig, at 
denne længe skjulte Udaad nu endelig kom for 
Dagens Lys; hvad siger I dertil?« 

»Ikke synderligt,« svarede Math, idet han 
søgte at skjule sin Forundring over disse Ord 
under en ligegyldig Mijie. »Den Ting angaar jo 
ikke mig, og I tager fejl i den Tro, at jeg ken- 
der noget til en saadan Begivenhed, jeg er kun 
en fredelig, enfoldig Mand,, som aldrig giver mig 
af med andre Folks Sager, men lader enhver 
skøtte sig selv.« 

»Det nytter ikke, I forstiller jer, Math!« ved- 
blev Niels, »jeg var uformodet til Stede den 
Aften, I talte med Solberg oppe paa Gaarden, 
og hørte den hele Samtale; vær derfor oprigtig. 



Fogeden har besluttet jeres Undergang, betal 
ham med samme Mønt ved at træde op som 
Vidne mod ham.« 

»Ha, ha!« udbrød Tateren med en dæmpet 

Latter, »det var altsaa den Tjeneste, I fordrede 
af mig; jeg vidste vel, at Ræven kun lod Anden 
gaa, naar en Gaas den saa, og jeg begynder at 
fatte* Meningen saa vidt, at det nok er eder selv, 
dér har i Sinde at anklage ham. Tager jeg fejl, 
Skriver?« 

»Tys, Math! tal ikke saa højt,« ytrede Niels 
sagte. »Dersom jeg vidste, at jeg kunde stole paa 
eders Tavshed, skulde I taa alt at vide.« . 

»Det lader dog til, at I gør det,« var Taterens 
Svar, »siden I allerede har betroet mig saa me- 
get. Lad mig kun høre Resten med.« 

»Herredsfogeden er allerede anklaget,« hvi- 
skede den anden, »og I har gættet rigtigt, det 
er mig, som har gjort det. Grunden skal jeg for- 
tælle ved en anden Lejlighed. Jeg har navngivet 
eder som den, der' var Vidne til Mordet, og I 
har derfor større Skade end Glavn af at være 
tavs; det vilde kun have ubehagelige Følger; 
tilstaar I deriijaod aabenhjertigt alt, skal jeg nok 
holde Klagen over eders Folk tilbage, og I vil 
desuden endnu kunne vente en god Belønning 
for den Tjeneste, I viser mig.« • 

»Men om jeg nu imidlertid brød op med alle 
mine Folk og pludselig forsvandt, før nogen 
fandt paa at hindre det, hvad saa? — Niels!« 
vedblev han og lagde sin Haand paa hans Skul- 
der, »I har med al jeres Klogskab baaret jer 
dumt ad, og jeg kunde spille eder en slem Streg 
i Regningen, siden jeg mærker, at det blot kom- 
mer an paa mig.« 

»Det vilde ikke nytte stort,« svarede Ni«ls, 
uden at lade sig mærke med, hvor dybt han følte 
det sande i Maths Ord, »I vilde blive efterlyst 
og fanget.« 

»Dertil er Heden for stor og Lyngen for høj,« 



161 

svarede Math med en tillidsfuld Røst, »en Mand 
som jeg, der har levet over Halvparten af sit 
Liv herude mellem Høje og Lyng, kender Steder 
og Skjul, hvdr ingen vilde opspore ham; jeg 
har før bevist det, engang sporede Politiet os 
fire lange Sommerdage igennem, og vi slap 
dog.« 

»Men hvorfor vil I vel flygte?« vedblev Niels 
og lagd^ en hyklet Venlighed i sine Ord. »Antag 
ogsaa, at I slap bort, Herredsfogeden vandt jo 
intet derved, de Dokumenter, han affattede mod 
Bissekræmmeren, der blev henrettet, er tilstræk- 
kelige til at fælde ham.« 

»Jeg mener nej I« var Svaret, »Will Kruse led 
sin Straf, fordi han undlivede en Toldbetjent 
ved Foldingbro, jeg tror ikke, han blev dømt for 
andet, skønt Folk i Omegnen sagde det. Om den 
fremmedes Drab kan jeg kun vidne, jeg var den 
eneste, som saa det, men jeg har lovet Fogeden 
at tie dermed.« 

»Han lovede ogsaa at skaane eder og eders 
Folk,« ytrede Niels haanligt, »men holdt haa 
Ord?« 

»I siger jo rigtignok nej,« svarede Tateren, 
»og det kan gerne hænde, at^ I denne Gang for 
en Forandrings Skyld taler sandt; Folk gør ikke 
mango Omstændigheder ved at bryde det Løfte, 
de giver os Natmandsfolk. Lad gaa!« vedblev 
han efter nogle Øjeblikkes Betænkning, og den 
Bestemthed, hvormed han udtalte disse Ord, lod 
formode, at han havde fattet en eller anden Be- 
slutning, »jeg vil da vidne, jeg lover jer det!« 

^»Kan jeg stole derpaa?« udbrød Niel^ for- 
nøjet, »maaske Amtmanden allerede kommer 
hertil om et Par Dage, vil I saa holde Ord, 
Math?« 

Smuglerens Søn. 1 1 

»ja I« svarede Tateren koldt og bestemt, »jeg 
gør en Ed paa, at jeg skal møde; I behøver kun at 
lægge en Sten op paa Jættegraven bag Skoven 
som et Tegn, naar I ønsker, at jeg skal komme. 
Math Hjeil brød endnu aldrig sit Løfte.« 

»Godt, godt, min kære Ven!« jublede Skrive- 
ren med en vild, ufordulgt Glæde, »I skal blive 
rigeligt belønnet derfor.« 

»Derom tales vi ved en anden Gang,« sagde 
Math med et Smil, idet han bød Niels Farvel og 
bortfjernede sig, men Skriveren saa spottende 
og triumferende efter ham. Derpaa forlod ogsaa 
han Skoven. 



^^^^^^Mlri* 



fin Hemmelighed. 



Amtmanden var kommen. Solbergs blege 
Ansigt, hans forvildede Blikke udviste tydeligt 
den Fortvivlelse, han følte. Han henvendte sig 
flere Gange til Niels, men denne havde efter 
Samtalen med Elise været tavs og tilbageholden 
mod ham og undgik enhver Lejlighed til yder- 
ligere Forklaring. 

Var Stemningen af denne Aarsag mørk og 
stille oppe paa Herregaarden, saa gik det om 
Eftermiddagen saa meget muntrere til uden- 
for UUer Amtmandens Befaling var nemlig 
hele Sognet sammenkaldt nede i Gaarden. Ingen 
kunde begribe, af hvilken Grund det skete, men 
man gjorde sig heller ikke videre Tanker der- 
over, og en vild Larm og Støj herskede overalt 

mellem Bønderne og Fiskerne. F{a General- 
indens Vinduer saa hun, Flora og Bramer ned 
paa den larmende Forsamling. Paa en Gang 
blev det stille. Amtmanden og Herredsfogeden, 
begge i deres Embedsdragt, traadte ud paa Trap- 
pen, og Mængden betragtede dem med spændt 
Forventning. Den første var en gammel, venlig 
Mand, hvis Navn i denne Fortælling maa blive 
en Hemmelighed, skønt han nu har forladt Eg- 
nen, og man ofte hører det nævne nede i Ribe 
Stift, hvor han efterlod sig et Minde, som lever 
i en venlig Erindring hos alle. 

»Jeg har ladet eder kalde sammen i Dag, 
Børn!« saaledes begyndte han, efter at have 
hilst til alle Sider, »for at I skal være Vidne til 
et Hverv, jeg er paalagt at opfylde. Er Fiskeren 
Jørgen Kruse blandt eder, saa lad ham komme 
frem.« 

Jørgen hørte disse Ord. Han stod tilligemed 
Jan foran 1 Kredsen og tilkastede Sønnen et for- 
bavset Blik; en forbigaaende Skræk viste sig i 
hans Ansigt, han troede, at det var et eller an- 
det Smuglereventyr, man var kommen paa Spor 
efter; men da hans Navn endnu engang blev 
nævnt, og alles Øjne rettedes paa ham, forsvandt 
hans Frygt^, han traadte fri og dristig ud af 
Kredsen og blottede sit Hoved for Øvrigheden. 

»Hed4er du Jørgen Kruse?« spurgte Amt- 
manden og betragtede med synlig Interesse den 
kolossale Smuglers kraftfulde Skikkelse. 

»Ja,« svarede Jørgen, »det er mit Navn.« 

»Du er altsaa den Mand, hvis Smuglerhisto- 
rier det hele Stift ved at fortælle om, og som i en 
Række af Aar har været heldig nok til at und- 
gaa alle Toldkontrollørernes Efterstræbelser?« 

»Ja, det er ogsaa mig,« svarede Jørgen frl- 

11* 

modig. »Je&blev til Smugler for at fortjene Brø- 
det til min F^imilie, jeg kunde ikke ernære dem 
paa nogen anden Maade.« 

»Godt, Kruse! det var ikke derfor, jeg lod 
dig kalde frem. Jeg har ikke alene hørt dit Navn 
som Lovovertræder, du er tillige bekendt for at 
være en modig, frygtløs Mand, der ofte glemte, 
at du selv havde et Liv at miste, for at frelse de 
ulykkelige, som led Skibbrud her paa Kysten; 
hvor mange har du vel paa denne Maade red- 
det fra Døden?« 

»Ekscellence!« svarede Jørgen med sin dybe, 
rolige Stemme, »der staar mange Mænd i Kred- 
sen her, der har gjort det samme som jeg. Det 
er vel sandt, at jeg oftere har haft Lejlighed til 
at hjælpe de strandede, fordi min Hytte laa saa 
nær ved Stranden; alene har jeg dog kun sjæl- 
dent faret over Havet, naar Skibene gik paa 
Kysten i en Storm; derhenne staar min Søn, han 
var altid med; jeg tænker, at vi to tilsammen 
vel saadan i alt har hentet en Snes Stykker ind 
fra Vragene, og vi kunde have bjerget flere end- 
nu, hvis vi havde haft Raad til at koste en større 
Baad.« 

»For et Par Maaneder siden haf du nok frelst 
Fregatten Phønix, som gik her forbi, fra at drive 
paa Revene og forlise, ikke sandt?« 

»Det har jeg!« svarede Jørgen forundret over, 
at Amtmanden kendte denne Sag. »Gud ved! 
jeg fik min Umage betalt, Chefen om Bord gav 
mig halvtredsindstyve Rigsdaler for knap en 
Times Lodsning.« 

»Han har indberettet denne Sag for Admira- 
litetet. Dit Mod er blevet erkendt og beundret, 
og man har overdraget mig at belønne dig. Træd 
nærmere, Jørgen!« 



Amtmanden tog med disse Grd en lille rad 
Saffians Æske, som Herredsfogeden rakte ham; 
den indeholdt et Dannebrogstegn. 



»I vor Konges Navnt« vedblev den gamle 
Mand og blottede sit graa Hoved, wpaahæfter jeg 
dig dette Udmærkelsestegn, du har gjort dig 



166 

værdig til at bære det, han belønner dermed din 
Daad.« 

Et almindeligt Udbrud af Overraskelse gen- 
lød fra hele Forsamlingen. Jørgens Hue faldt af 
hans skælvende Haand, to store Taarer trængte 
sig frem i hans Øjne, hans stærke Natur var 
rystet, og han søgte forgæves at skjule den Be- 
vægelse, han var i, mens hele Forsamlingens 
Blikke rettedes paa ham. Han vilde tale, men 
kunde ikke. 

»Foruden dette,« tilføjede Amtmanden bevæ- 
get, »er du fra i Dag udnævnt til Lods paa den- 
ne Kyst, du kan i Morgen hente din Bestalling 
hos Herredsfogeden oppe paa Kontoret og har i 
Fremtiden ikke nødig at søge Erhverv som 
Smugler.« 

»Godt, godt!« mumlede Jørgen med skælven- 
de Læber og for med Haanden over Ansigtet. 
»Ekscellence! jeg takker Dem, — jeg vilde sige 
det paa en bedre Maade, hvis jeg kunde, men 
fra nu af skal Kontrollørerne faa Ro for mig, 
disse Arme skal i Fremtiden kun trække paa 
Aaren.« 

Han strakte, mens han talte saaledeé. Ar- 
mene i Vejret, svingede sin Katteskinds Hue 
og styrtede i Jans Arme. 

Et skingrende Hurraraab tonede fra alles 
Læber, Amtmanden bukkede, idet han trak sig 
tilbage. Lidt efter forlod Forsamlingen Gaarden. 

»Karen Marie!« raabte Jørgen aandeløs, da 
han styrtede ned i Hulen til sin Familie. »Vor 
Nød er endt! Se blot her, jeg er bleven Danne- 
brogsmand og Lods!« 

IMere kunde han ikke sige, men han fløj hen 
til hende og trykkede hende til sit Bryst; og 
disse to. Mand og Kvinde, som begge var hærdede 

af en mørk, haard og kummerfuld Skæbne, som 
trolig havde kæmpet Side om Side i Armodens 
lange, bitre Dage, græd nu af Glæde ved hin- 
andens Bryst, mens Jørgen fortalte hende og de 
jublende Børn, hvorledes alt var gaaet til. 

I deres lykkelige Kreds var Jan den eneste, 
som ikke syntes at dele den almindelige Glæde. 
Der var i den sidste Tid foregaaet en paafal- 
dende Forandring med ham, uden at nogen vid- 
ste Grunden; mens den" overraskende Hæn- 
delse udøvede sit Trylleri paa Konen og Bør- 
nene, stod han, støttende sig med Haanden til 
Bordet og betragtede de andres Lykke med et 
sørgmodigt Udtryk. 

Da Jørgen saa Jans tungsindige Stemning, 
gik han hen til ham. 

»Hvorfor er du saa stille, min Dreng?« 
spurgte han. »Du har i den sidste Tid været saa 
underlig forknyt, sig mig, hvad der fattes dig!« 

»Jeg ved det i Grunden ikke selv,« var Jans 
Svar. »Jeg føler en uforklarlig Ulyst for mine 
-sædvanlige Beskæftigelser, og det eneste Mid- 
del, som jeg tror kan hjælpe, er Adspredelse; 
lad mig derfor rejse. Fader! Du behøver mig nu 
ikke længer hjemme, jeg vil finde et Skib, som 
tager mig med, og naar vi ses igen, skal jeg nok 
være munter som før, saa vil jo alt være foran- 
dret,« tilføjede han neppe hørligt. 

»Du vil rejse, Jan?« udbrød Moderen for- 
bavset, »hvorfor. Søn? bliv hos os nu og del vor 
Lykke, som du delte vor Fattigdom.« 

»Det vil være langt tjenligere for mig at 
komme bort,« svarede han; »jeg føler bedst selv, 
hvor stor Gavn jeg vil have deraf.« 

»Men hende deroppe,« hviskede Kruse be- 
væget og kaldte aam hen i en Krog, »hvad vil 
hun sige dertil? Betro dig til mig, min Dreng.« 

»Hvad hende angaar,« svarede Jan med et 
smerteligt Suk, »saa vilde jeg have handlet klogt 
ved at følge det Raad, du gav mig den Aften, vi 
sidst talte om hende; vi passer ikke tilsammen, 
nien den eneste Aarsag, Fader! er, fordi jeg var 
for ringe til blot at turde drømme om hende; jeg 
glemte at beherske mig, nu er det for silde, og 
derfor vil jeg rejse bort herfra, jo før jo heller!« 

»Ja, jeg billiger din Beslutning,« sagde Jør- 
gen bevæget; »nu raader jeg dig selv dertil, 
skønt jeg nødig mister dig, men det er den ene- 
ste Maade, hvorpaa du vil erholde din forrige 
Kraft og Munterhed tilbage, herhjemme maa den 
gaa til Grunde, det indser jeg.« 

Han rakte ham sin Haand. Jan trykkede den 
med lidenskabelig Heftighed, og der blev denne 
Aften ikke talt videre derom. 

Niels havde hele Dagen været i en højst urolig 
Stemning. Han vidste, at Stiftamtmandens Be- 
søg for en Del var en Følge af hans indgivne 
Klage over Solberg. Han havde været ude i Sko- 
ven for at give Math det aftalte Tegn og traf 
heldigvis Tateren selv, der gentog sit Løfte, at 
indfinde sig oppe paa Herregaarden samme Af- 
ten for at optræde som Vidne. 

Efter at den indstævnede Bondeforsamling 
havde forladt Gaarden, gik Amtmanden tillige- 
med Solberg ind paa Kontoret, hvis Dør blev 
lukket efter dém. Hvad de talte om, var umuligt 
at opdage, skønt den nysgerrige Niels med ban- 
kende Hjerte lyttede derefter i Sideværelset, han 
hørte kun enkelte Ord og fattede ikke Meningen 
af dem- 

Der gik lang Tid bort; Niels ventede med 
Ængstelse paa Udfaldet. 
Elise traadte ind. 

»Niels!« udbrød hun bange, »hvor er min 
Fader?« 

»Derinde!« svarede han i en triumferende 
Tone, »han skrifter i dette Øjeblik for Stiftamt- 
manden; naar han er færdig, mangler blot mit 
Udsagn, og han falder da i den Grav, De til-, 
beredte ham. Det er Deres Værk, Elise!« 

»Taler De sandt?« hviskede hun blegnende 
og med en saa sagte Stemme, at Ordene neppe 
naaede hans Øren. Derefter vedblev hun, idet 
hun traadte ham nærmere: »Vil De, kan De 
virkelig handle saaledes imod Deres Velgører, 
som fra Barndommen stod Dem i Faders Sted?« 

»Hvorfor ikke?« ytrede Niels koldt, »han 
staar jo Dem endnu nærmere. De kunde frelse 
ham, men gjorde De det? Det er Dem, som kal- 
der Elendighed over hans Hoved, Dem, som 
bliver Aarsag i, at han vanæret og foragtet maa 
hvile i sin Grar; jeg kan ikke andet; saa sandt 
som Solen lyser fra Himmelen! jeg holder min 
Trusel.« 

»Niels!« afbrød Elise ham, med blege, bæven- 
de Læber, »hold op, tal ikke længer, gaa! kald 
Deres Ord tilbage! jeg vil — jeg vil gøre alt, 
hvad De ønsker, — frels ham blot.« 

»Vil De virkelig, Elise?« spurgte Niels med 
en dæmpet Stemme, og hans Øjne glødede med 
den ubeskriveligste Ondskab, »har jeg endelig 
bragt Dem saa vidt, at De vil blive ni in Hu- 
stru, — opgive Qvist, som De elsker saa højt, 
og for stedse knytte Deres Skæbne til en Van- 
skabning? De vil tilhøre mig, — som De nylig 
ansaa for et Uhyre, et hjerteløst Menneske? 
Gentag, at De vil gøre alt dette for at frelse 
Deres Fader.« 

»Ja, ja!« stønnede den ulykkelige Pige i den 

dødeligste Angst, idet hun veg tilbage for hans 
flammende Blik og, skjulende sit Ansigt med 
Hænderne, sank ned paa en Stol. 

»Godt!« vedblev han og traadte hen til hen- 
de, »saa hør da nu, hvad jeg har at svare dertil: 
Jeg afslaar Deres Tilbud med den samme Kulde, 
som De nylig viste mig. Deres Fader staar ikke 
længer til at redde Forstaar De mig?« 

Elise svarede ikke; hun var sunken bevidst- 
løs tilbage paa Stolen; 'da han søgte at bringe 
hende til sig selv igen, aabnedes Døren fra Kon- 
toret. Amtmanden og Herredsfogeden traadte 
ud. 

I den førstes Træk laa i dette Øjeblik noget 
blidt og bevæget, som dog forsvandt, da han saa 
Niels. Med et Blik fuldt af Foragt, vendte han 
sig til ham med de Ord: 

»De har indgivet Klage til mig over en me- 
get værdig og retskaffen Embedsmand, Deres 
foresatte og, hvad mere er. Deres Velgører, Her- 
redsfoged Solberg her. Jeg vil fprbigaa de Grun- 
de', som jeg hører var Aarsag hertil, og blot lige- 
frem spørge Dem, om De kan bevise Deres Ud- 
sagn?« 

Den værdige Tone, hvormed den gamle Herre 
talte, hans faste og foragtelige Blik skræmmede 
Niels; han stammede og ledte efter Ord til 
Svar. 

' »Jeg spørger, om De kan bevise Deres Klage?« 
gentog Amtmanden heftig. 

»Ja, Ja!« stammede Niels, »jeg kan bevise, at 
Fogeden i sin forrige Jurisdiktion har dræbt en 
Mand paa Heden og, for at vælte Mistanken fra 
sig, udstedte falske Akter, der dømte en Bisse- 
kræmmer til Døden. Han vil selv ikke kunne 
nægte Sandheden af mine Ord « 

»M en jeg tør nægte det!« udbrød paa 
engang en dyb og rolig Stemme i Baggrunden 
af Værelset. Forskrækket vendte Niels sig om, 
Tateren Math Hjeil stod i Døren og ved hans 
Side en fremmed, indhyllet i en stor Kappe. For- 
bavset betragtede Amtmanden og Herredsfoge- 
den de kommende; Math syntes ikke at lægge 
Mærke hertil; med en fri og dristig Mine traadte 
han frem i Værelset og vedblev saaledes: 

»Jeg lovede Niels Lalle at træde op som Vid- 
ne i Sagen mellem ham og Dem, Hr. Foged, og 
kommer nu for at holde Ord. Kender De denne 
Mand?« 

Solberg skælvede; han blev bleg," udstødte et 
Skrig, for hen mod den fremmede og laa længe i 
dennes" Arme. 

»Albert Kruse!« raabte han, og Stemmen ry- 
stede af Graad. »Er det muligt, du lever?« 

»Som du ser,« svarede denne, »men fat dig, 
kom til dig selv igen, saa skal jeg med faa Ord 
forklare dig alt.« 

Dot vilde være en vanskelig Opgave at skil- 
dre de forskellige Følelser, som i dette Øjeblik 
vekslede i den næsten bevidstløse Solbergs 
Træk, mens han hvilede ved Albert Kruses 
Bryst; den rørende Kærlighed, den usigelige 
Glæde, som straalede i Elises fugtige Øjne, eller 
det rasende, ondskabsfulde Blik, med hvilket 
Niels betragtede Genstanden for sin Hævn ved 
denne uventede Redning. " 

»Gud være lovet!« udbrød Kruse, efter at de 
første lidenskabelige Udbrud var tilbagetrængt 
af Forbavselse over hans uformodede Komme, 
»jeg kom dog tidlig nok til at forhindre det Op- 
trin,, der forestod; nu tør jeg haabe med faa Ord 
at kunne tilintetgøre selv det sidste Skin af 

Brøde, som hviler paa dig. Mit Navn er Albert 
Kruse,« vedblev han, henvendt mod Amtman- 
den. »Jeg er Jørgens Broder. Solberg og jeg stre- 
des, fordi han troede sin Familie fornærmet af 
mig; jeg behøver ikke at omtale hvorledes. Jeg 
blev saaret, og denne ærlige Mand frelste mit 
Liv.« Han pegede med disse Ord paa Math Hjeil, 
som henne ved Døren, tavs og rolig, havde be- 
tragtet det hele Optrin. »Han bar mig afmægtig 
hjem til sin Hytte, ved hans Omhu og Pleje blev 
jeg helbredet. Omstændigheder, som jeg fore- 
trækker at lade uomtalte, bevægede mig til at 
lade Solberg være uvidende om min Redning, 
og jeg tog til Fredericia, hvor jeg nu bor. For- 
leden Aften kom Mathias aandeløs ned til mig 
og fortalte, at man havde anklaget Solberg som 
min Morder; han bad mig ufortøvet at redde 
ham ved at fremstille mig som endnu levende. 
Da jeg hørte dette, glemte jeg ethvert andet Hen- 
syn og rejste hertil for at tilintetgøre og mod- 
bevise Beskyldningen. Og du, min Ven! der tror 
dig fornærmet og krænket af mig, lad mig med 
det samme sige dig, hvor meget du har. taget 
fejl deri. Din Søster Therese forsvandt fra Kø- 
benhavn; men hun bor hos mig som miti Hu- 
stru. Skæbnen har været mig gunstig, vi lever 
lykkelige og tilfredse.« 

»Det glæder mig inderligt,« ytrede Amtman- 
den, »at denne Sag tager en saa heldig Vending; 
det er længe siden, jeg hp-r tilbragt en lykke- 
ligere Dag end denne.« 

Solberg vilde svare, men han var for bevæget 
dertil; han tav og fæstede et rørt Blik paa Al- 
bert Kruse. Elise græd, og kun Niels stod i den- 
ne Kreds, skummel og mørk, med hævntindren- 
de Blikke, der tydede paa de afskyelige Tanker, 
som gennemstrømmede hans Indre. 

»Vi glemmer i vor Glæde ham, som vi dog 
egentlig skylder Takken for denne lykkelige 
Time,« sagde Amtmanden lidt senere og vendte 
sig om efter Math Hjeil; men Tateren var for- 
svunden. 

Stille og lydløs, som han kom, havde han 
under de almindelige Udbrud bortfjernet sig^ 
uden at nogen mærkede det. 

Samme Nat lød en forunderlig Støj hen over 
Heden, blandet med vilde, ubekendte Sange i et 
fremmed Sprog; det var Skøjerne, som rykkede 
op og drog bort fra Egnen. Math gik i deres 
Spidse. Han blev senere ofte Genstand for Sol- 
bergs og Elises Samtaler, men de saa ham ikke 
mere. Jeg vil derfor lade ham forsvinde her, for 
ved en anden Lejlighed at fortælle de Tildra- 
gelser, denne Mands eventyrlige Liv var saa 
rigt paa. *) 

Efter endnu engang at have lykønsket Fami- 
lien tog Amtmanden bort, og Fogeden tilbragte 
en glad Aften i Albert Kruses og Elises Selskab. 
Den tunge Byrde, der saa længe og uafbrudt 
havde hvilet paa ham, var væltet bort; hans 
Glæde var som Fuglens, der muntert og jublen- 
de bader sig i den skihnende Vaarsdl og ryster 
Mindet om en kold, mørk Vinter af sig. Ogsaa 
Jørgen var til Stede. Han blev vel glad, dobbelt 
glad ved just denne Aften at se sin Broder, men 
han viste sig ikke overrasket. Formodentlig maa 
han have været vidende om, at Albert levede, 
og den ærlige Tater havde maaske røbet Hem- 
meligheden for Vennen, før han forlod Egnen. 

Næste Morgen fandt nogle Skovhuggere et 
Menneske hængende paa en Gren inde mellem 



*) Se »Hedemanden«. 



)', 



' '' 174 

Træerne i Herregaardsskoven. Hurtigt skar de 
ham ned og genkendte i de fortrukne og 6psvul- 
mede Ansigtstræk Skriveren Niels Lalle. Det 
havde været ham umuligt at overleve de fejl- 
slagne Planer, hvis Opfyldelse udgjorde det ene- 
ste, der gav hans Tilværelse Betydning for ham. 
Det urolige Hjerte, som nylig bevægedes af saa 
heftige Lidenskaber, slog ikke mere, de før saa 
funklende Øjne stirrede nu matte ud af deres 
Hulninger. Men ikke engang Døden havde mild- 
net hans Ansigt. Der laa endnu noget rædsels- 
fuldt og forfærdende i det, som bragte de fattige 
Daglejere til at skælve, og det fortjener at be- 
mærkes, at man under samme Træ, et Par Aar 
efter, fandt en stor, fyldt Pengepung nedgravet. 
Saa vidt gik hans Misundelse og Had til Men- 
neskene, at han ikke engang kunde taale, at de 
berigedes ved det, han efterlod, skønt hans Mo- 
der, nogle Mil borte, fristede et usselt og kum- 

j^ merligt Liv i Sognets Fattighus. 
"^^ ^ Solen skinnede. Lærkerne sang over Grav- 

' 4 højene; det var den sidste, livsfriske Aande, 
r som trængte sig frem fra den døende Natur. 
Ingen barsk Efteraarsstorm hylede over Jorden, 
sagte og ubemærket rev Vestenvinden det afble- 
gede Løv fra Træernes Grene. Lette, lysegraa 
Skyer sejlede omkring paa Himmelen, og dybt 
inde i Heden varslede Hjejlens vemodige Klage- 
toner om den mørke Tid, den nu gik i Møde. 

Flora var gaaet ud i Haven. Hun vilde nyde 
den skønne Eftermiddag og spadserede længe 
omkring i de store Alleer, fordybet i sine egne 
Tanker, uden at lægge Mærke til noget. Hun 
saa ikke, at Jan kom ind ad den lille Laage, som 
førte til Skoven, ikke det sørgmodige, smerte- 
lige Blik, som hvilede paa hendes lette Skik- 

kelse, ikke Udtrykket af den heftige Kamp, der 
foregik i hans Indre, mens han tavs stod lige 
over for hende, lænet op til et Træ, og hun satte 
sig endelig, træt af Gangen, ned paa Bænken i 
et Lysthus. 

»Jo!« hyiskede han ved sig selv, »jeg vil tale 
med hende, blot denne ene Gang, sige hende 
Farvel, og saa bort herfra. Søen bringer Glemsel 
og Død.« 

Han var ikke længjere tvivlraadig; med faste 
og hurtige Skridt bøjede han ind i en Sidegang 
og gik hen mod Flora. Overrasket for hun op 
ved Synet af ham, de nylig blege Kinder farve- 
des med en svag Rødme, idet hun hilste ham. 

»Tilgiv mig!« sagde Jan, og hans Stemme 
skælvede i dette Øjeblik, »jeg forstyrrer maaske, 
men jeg ønskede at tale med Dem, og da jeg saa 
Dem alene, vovede jeg mig ind i Haven.« 

»De forstyrrer ikke,« svarede hun og bemær- 
kede først nu det blege og forstemte i hans 
Træk. 

»Jeg kommer for at sige Dem Farvel!« ved- 
blev han, »jeg rejser bort, og kunde ikke forlade 
dette Sted uden først at have takket Dem for 
den Velvillie, De skænkede mig.« 

»De rejser?« gentog Flora med en Tone saa 
svag, at den næsten døde i Brystet. »Ved min 
Fader eller Tante noget herom?« 

»Nej!« sagde han, »jeg vilde først tage Af- 
sked med Dem.« 

»Hvorfor vil De da rejse?« spurgte hun med 
et ubeskriveligt talende Blik, »De har jo aldrig 
forhen ytret noget derom.« 

»Jeg maa rejse,« gentog Jan med en skæl- 
vende og svag Stemme, »mine Forældre vil nu 
ikke savne mig, og det er vist tjenligt for mig at 
komme bort.« 



Flora formaaede ikke at beherske sig læn- 
gere; hendes hidtil vedligeholdte Fatning var 
borte; hun bøjede sig ned mod Bordet og græd. 

»Og gives der da intet, slet intet Baand,« 
hviskede hun, »som holder Dem tilbage her? Tal 
dog, Jan!« 

»De ved det,« sagde han klangløst, »der var 
vistnok Øjeblikke, hvor jeg i Deres Selskab haj- 
været for lidt Herre over mig selv, til at De skul- 
de være uvidende om, hvoi:ledes det staar til med: 
mig. Jeg troede længe at have Lov til at nære 
disse Følelser, denne dejlige Drøm, uden at 
ønske eller haabe paa Opfyldelse, jeg var saa 
lykkelig, saa ubeskrivelig lykkelig derved og 
indsaa først for sildig, hvor meget jeg fejlede. 
Nej ! De maa ikke afbryde mig, lad mig tale ud. 
De erindrer den Samtale, der blev ført mellem 
Deres Fader og Generalinde Rosendal, da jeg 
sidste Aften var oppe paa Herregaarden. Bra- 
mer talte om det urigtige i at elske over sin 
Stand. Jeg ved nok, at han ikke sigtede til mig, 
men hvad vilde han sige, dersom jeg traadte 
frem og fortalte, at jeg var i et saadant Tilfælde, 
at jeg, den ubetydelige, ringe, vovede at elske 
et Væsen, som i Rang, Forhold, ydre og indre 
Egenskaber stod saa uendelig højt over mig? 
Derfor vil jeg rejse, det er det eneste, der kan 
hjælpe; lever der end Følelser i mit Bryst, som 
ingen Tid, ingen Magt formaar at undertrykke, 
saa endes dog en bitter, kvalfuld Tilstand her- 
hjemme.« 

»Bliv hos mig,« hviskede Flora sagte, og 
aldrig trængte sig noget saa uimodstaaeligt til 
hans Sjæl som denne bløde og rørende Stemme, 
aldrig udtrykte et Aasyn en dybere og inder- 
ligere Følelse end den, som viste sig i det søde 



177 

og titidselige Blik, dette fine og henrivende Smil, 
som ledsagede hendes Ord. Han glemte alt. Fra- 
sigelse, Offer, Skilsmisse, han knælede for hen- 
de, kyssede hendes Kjole, hendes Fødder, hen- 
des Hænder, mens hans Øjne straalede, og hans 
Læber sagte og skælvende tilhviskede hende 
lykkelige og berusende Ord. 

Lidt senere lukkedes Havelaagen efter ham, 
og Flora gik langsomt og drømmende tilbage til 
sit Værelse; men bag en høj Busk ved Lyst- 
huset, som de nylig havde forladt, stod en Mand 
med korslagte Arme og saa tankefuld og grub- 
lende efter de bortgaaende. 

»Jeg anede det,« mumlede han for sig selv, 
idet han forlod sit Skjul og gik dybere ind i 
Haven. 

Dest var Bramer. 

Det blev Aften. Der var tændt Lys oppe i 
Dagligstuen hos Generalinden. Solberg og Elise 
var budt over til hende; ogsaa Jan var til Stede. 

Flora sad ved Vinduet paa en Stol; hun var 
stille og tavs, men den livlige Rødme, som hav- 
de udbredt sig over hendes Ansigt, de straalende 
Blikke, som mødte Jans, røbede hendes Glæde. 
Bramer gik frem og tilbage paa Gulvet og kaste- 
de af og til et hemmeligt Blik paa de to elskende. 

Saaledes gik en Tid. Der indtraadte en Pause 
i Underholdningen mellem Generalinden og Sol- 
berg. Bramer traadte hen til Jan. 

»Kruse!« sagde han med rolig Alvor, »jeg var 
i Eftermiddag Vidne til en Samtale mellem Dem 
og min Datter i Haven. Jeg hørte Deres Beslut- 
ning om at rejse, og Grunden, som atter bevæge- 
de Dem til at opgive den. Flora havde Ret, og jeg 
bekræfter hendes Ord: deternuforsildeat 
re j se!« 

Smngferens Sen, ' )2 

Han tav et Øjeblik, og ingen 1 Salen tørte sig, 
det var som uddøet derinde. 

»De frygtede for mig,« vedblev han, »skønt 
De har reddet mit Liv, og skønt De maatte vide, 
hvor vigtig min Datters Lykke er mig. De fryg- 
tede ogsaa for Verden, min Ven! og dei* ei* dog 
intet saa ubestandigt og betydningsløst som dens 
Mening; den lovpriser i Dag, hvad den fordømte i 
Gaar. Vi skylder desuden kun Verden Regnskab 
for vore Handlinger, ikke for vore Følelser. Og 
siden nu denne unge Dame erigang har paataget 
sig at give Dem Raad og synes at befinde sig vel 
deryed, saa lad hende fortsætte denne Rolle. 
Jftn, min Ven, min Søn! jeg skænker Dein hende. 
Vorherre velsigne eder begge!« 

Bramer førte hain heri til Flora, ineris Tåfel- 
rerne sitrede i hans Øjne. Flora hvilede ved Jans 
Bryst. De tilstedeværendes Lykønskning lød om- 
kring deto. 



Slutning. 



»Er du nu lykkelig, mit kære Barn?« spurgte 
Bramer et Par Dage senere, idet han med den 
inderligste Glæde bemærkede den Tilfredshed, 
som siden hin Aften hvilede over hende. 

»Lykkelig!« gentog hun med en sagte Stem- 
me og slyngede sine Arme om hans Hals, »min 
kære, gode Fader! hvor kan du tvivle derom? 
Jeg maatte jo være utaknemmelig mod dig og 
Gud, om jeg ikke erkendte min Lykke.« 

Hun lænede sig op til ham og kyssede ham. 



toet var et skønt, et oplivende Syn at se Jan 
og Flora sammen. Englene 1 Himmelen kunde 



ikke nære større Ømhed end den, de viste hinan- 
den. Det var saa smukt at se dette svage Væsen 
saa aldeles Hengive sig til Bit glade, ungdom- 
melige Hjertes Tilskyndelser, at se disse blide, 
undselige Øjne saa aldeles hensunkne i Beskuel- 
12* 

sen al ham, at lytte til denne bløde Steminesi 
Musik, naar den i sagte Toner talte den dybe- 
ste Kærligheds Sprog, der opfyldte hans Sjæl 
med Henrykkelse. Tvivl og Frygt, enhver Skran- 
ke, som forhindrede en rolig, stille Fred, var 
nedbrudt, og hele Livets friske, blomstrende 
Poesi forenede sig i disse Følelser. 

En saadan Kærlighed, hvor endnu ingen 
Lidenskab med sin kvælende Aande dæmper 
den rene Ild, som flammer i Sjælen, et vort Livs 
Foraarsmorgen, der udbreder en klar og skyfri 
Himmel for vort Øje. Som hele den vaagnende 
Natur bevæger sig i et frisk, ungdommeligt Liv, 
saaledes faar ogsaa vor egen Tilværelse mere 
Værdi, vor Sjæl større Dybde; den samme Fred, 
samme harmoniske Rolighed, -som gennemtræn- 
ger Naturen, hviler i vort Bryst. Først naar man 
standser Bækkens fredelige Løb, viser den sin 
Styrke, trodser alle Hindringer, gennembryder 
enhver Skranke og bliver ødelæggende i sine 
Virkninger. Saaledes gaar det ogsaa Kærlig- 
heden, naar Lidenskaberne optaamer Følelserne 
mod hverandre. I 

Men ligesom Flora med hver Dag sluttede sig 
fastere til Jan og stedse forekom ham ny og 
mere elskværdig, eftersom hendes Sjæl udfol- 
dede sig, lige<som hendes Karakter, siden huti 
var sig denne Kærlighed bevidst, antog mere 
Værdighed og Alvor, saaledes syntes ogsaa hen- 
des Sundhed at svinde bort. Hun blev blegere, 
efterhaanden mere stUle og modfalden, og den 
ildevarslende Stikken i Brystet indfandt sig 
oftere under Aandedrættet. I Bramers Hjerte 
vaagnede atter den pinlige Bekymring og Frygt, 
som for et Øjeblik havde slumret. 

Flora selv anede intet; hun var for meget 

behersket af sin nuværende Lykke, til at nogen 
Ængstelse for Døden skulde blande sig derimel- 
lem; men Jan undgik denne iøjnefaldende For- 
andring ikke^ Den grænseløse Omhu, han bar 
for alt, hvad der angik han unge Brud, lod 
ikke den mindste Omstændighed upaaagtet, dog 
voldte Floras Tilstand ham endnu kun en forbi- 
gaaende Tanke af Frygt, Spor af en ængstelig 
Forudfølelse om det, der forestod; det var den 
første, neppe synlige Sky, som viste sig paa hans' 
Lykkes Horisont; og Floras ungdommelige Aa- 
syns sørgmodige Udtryk, den synlige Mathed i 
alle Bevægelser, gav hende et nyt, et eget, til 
Hjertet trængende Trylleri. 

Det var en Ejendommelighed i hans Karak- 
ter, at han selv nu, med de utvetydigste Bevisei" 
paa hendes Kærlighed, aljigevel vedligeholdt en 
næsten sky Tilbageholdenhed, en Art Undseelse 
for at hengive sig til de fortrolige Øjeblikke, som 
deres Forhold tilstedede, hans Følelse lignede 
undertiden mere en Tilbedelse, en ærefrygts- 
fuld Skuen, end Kærlighed, og det var alene, 
naar hun ved Ytringer af de varmeste, ømmeste 
Kærtegn overbeviste ham om, at hun kun var 
den inderligt elskende Kvinde, at hans fyrige, 
ildfulde Natur vovede at ytre sig. 

Saaledes sad de en Aften inde i Generalindens 
Dagligstue. Bramer havde taget Plads i en Krog, 
og skønt han tilsyneladende ikke lod til at have 
Øje for de tvende elskende, undgik dog intet Ord, 
ikke den ubetydeligste Handling hans Opmærk- 
somhed. Det var i saadanne Øjeblikke, at han, 
ved Synet af det elskede Barns Lykke, selv over- 
gav sig til en Glæde, der for en Stund tilbage- 
trængte den Sorg, som arbejdede i hans Hjerte. 
Florp- havd^ denne Dag befundet sig ilde og la^ 

endnu meget mat og afkræftet paa Sofaen, læ- 
nende sit Hoved op til Jans Skulder. 

Lang Tid gik hen, de talte ikke, men hvor 
betydningsfuld var alligevel ikke denne Tavs- 
hed? Hvor tindrede ikke hendes sjælfulde Blik, 
mens det dvælede paa Jan? Han legede med 
hendes Haar, han bøjede sig over hende og kysr- 
S9de hendes mørke, straalende Øjne. 

»Du er saa tavs i Aften,« udbrød hun endeligf 
•og trykkede hans Haand, »tal lidt, JcCn! Fortæl 
mig, hvad du tænker.« 

»Jeg har ofte beklaget hos mig selv, at jeg 
ikke kunde synge,« sagde hun lidt efter, og den 
barnlige Tone, i hvilken hun hidtil havde talt, 
tabte sig i et blidt Alvor, »jeg føler i den senere 
Tid saa megen Lyst dertil, mit Indre er saa fuldt, 
saa bevæget, og naar jeg da mangler Ord, fore- 
kommer det mig, som om Tonerne besad Magt 
til at tolke de Stemmer, som lyder i min Sjæl.« 

Sommeren svandt; Blomsterne blegnede; Flo- 
ra blegnede ogsaa, hendes Tilstand havde ophørt 
at være en Hemmelighed for Beboerne paa Her- 
regaarden. En uhyre Smerte gærede i den ulyk- 
kelige Jans Brystj en stum, mørk Fortvivlelse 
stod præget i alle hans Træk, han græd, han 
bad, aldrig hævede en Bøn sig mere brændende 
og inderlig til Guds Trone, han bad for Floras 
Liv, for det højeste, det eneste Gode, han ejede. 
Men Flora kunde ikke frelses. 

I den kolde, trivielle Hverdagsvirken taber 
mange højtidelige Øjeblikke deres Betydning, 
Vanen sløver vor Sans for dem, derfor er det 
godt, at Sjælen engang imellem vækkes; men 
aldrig sker det paa en saa mægtig og gribende 
Maade, som naar vi staar ved det Væsens Døds- 
leje, der udgør en Del af vort eget Jeg. Det er en 

frygtelig Uvished, som gennemfarer • os, mens 
hine tvende Magter spiller ' med hinanden om 
Herredømmet; det er da ikke alene Hensynet til 
den blege Død, ikke alene den lidendes matte, 
glansløse Øjne, tunge Aandedrag og Musklernes 
sidste, krampagtige Trækninger, men meget 
mere vort Tab, det nedbrudte Ha^b, den bristen- 
de Lykke, vore kuldkastede Planer for Frem- 
tiden, som udbreder en fuldstændig Tomhed og 
Øde i vort hele Væsen, det er Egenkærligheden 1 
dens skønneste Skikkelse, og endelig Uvisheden 
om det dunkle, ubekendte hinsides, der nedtryk- 
ker og kvæler os. — Endelig er det her i Livet 
vor Lod først fuldkommen at fatte et Gode, naar 
vi staar i Begreb med at miste det, 

Men Flora skulde ikke gaa bort saaledes, hen- 
des sidste Øjeblikke var ingen heftig Kamp mel- 
lem det afskedtagende Liv og dets mørke Bro- 
der; det svandt stille og ubemærket som den 
nedgaaende Aftensol, der udbreder sin milde 
Glans, mens den dukkede ned i Havets Dyb. 
Døden traadte til Lejet i dens venligste Skikkel- 
se, som vilde den derved betale hende for den 
Lykke, den kom at røve. 

Hun havde i de sidste Dage befundet sig 
usædvanlig vel, de blege Kinder rødmede. Blo- 
det vendte tilbage i den glatte, marmorhvide 
Pande, hendes trøstende Ord gav atter Næring 
for det synkende Haab i Jans Bryst. Han sad 
ved hendes Leje, hendes bløde, smaa Hænder 
hvilede i hans, endnu havde dette barnlige og 
milde Øje ikke mistet sin Glans, endnu hviskede 
disse søde Læber Ord, som fyldte hans Sjæl med 
Fryd, men det var en smertelig, bitterblandet 
Fryd, Tanken om at miste hende, at skilles fra 
hende, stod jævnsides og bragte Fortvivlelsens 

Taarer i hans Øjne. Hun talte til ham om Frem- 
tiden, skildrede de kommende Dage, de skulde 
tilbringe i hinandens Selskab, hun vidste jo ikke, 
at der ingen Fremtid gaves for hende. 

»Hvor vi skal faa det godt,« hviskede hun 
henrykt, »jeg skal da bestandig være hos dig, jeg 
skal kunne læs^ i dit Blik, hvad du ønsker, gøre 
alt for at se dig glad og tilfreds og for hver Dag 
at høre dig tilstaa, at du elsker mig højere. Vær, 
blot ikke bedrøvet, min egen Jan!« ytrede hun 
med et ubeskriveligt Smil, da hun mærkede, at 
han græd, »det bliver nok godt igen med mig, 
jeg kan jo ikke dø nu, det er umuligt.« 

»Og om det endogsaa var besluttet ander- 
ledes, end jeg ønskede,« sagde hun lidt efter og 
trykkede hans Haand til sine Læber, »vil ikke 
din Kærlighed til mig endnu leve efter min Død? 
Vil Erindringen om, at du engang elskede mig, 
vel nogen Sinde forsvinde af dit Bryst?« 

»Nej, nej!« mumlede Jan. — »Du, mit Haab, 
min eneste jordiske Lykke, du maa ikke forlade 
mig, mit Liv er knyttet til dit.« 

»Jeg vil ogsaa kun nødig,« — hviskede hun 
med en blød, neppe hørlig Stemme og slyngede 
sine Arme om hans Hals, »men mit Bryst, — de 
siger, mit Hjerte er for stort — Jan, min bedste 
Lykke, min søde, min e — ^ne — ste Jan!« 

Hans Aande* standsede, Blodet isnede i alle 
hans Pulse over de matte, bristende Øjne, som 
mødte ham. Flora sukkede, det var et svagt, 
neppe mærkeligt Suk, hendes Læber bevægede 
sig, Hjertet stod stille. 

Hun var lykkelig saaledes. Hendes sidste Suk 
var en ren, brødefri Kærlighed, Sjælens sidste 
Tanke en Velsignelse over ham, som Hjertet slog 
for, til det bristede. Intet Efteraar, ingen mørk, 

barsk Vinter gik igennem hendes Liv; uskyldig 
svævede Aanden med den svindende Dags sid- 
ste Solstraale over til hin uafslørede Dunkelhed, 
som intet jordisk Øje gennemtrængte. Af Jans 
Erindring svandt hun aldrig. Aar forgik, Smer- 
ten tav, Tiden udøvede sin Virkning, de friske 
Saar blødte ikke længer, men Glemsel formaaede 
intet at skænke. Dybt i det inderste af hans Sjæl 
stod hendes Billede med friske Farver lige til 
Livets sidste Pulsslag. Mindets Blomster visnede 
paa hendes Grav, i hans Hjerte visnede det al- 
drig. 

Paa den stille Landsbykirkegaard hæver sig 
en lille, uanselig, græsbegroet Jordhøj, som kun 
skelner sig fra de øvrige ved en sjælden stor, 
hvid Rosenbusk. Den gamle Klokker kaldte Ste- 
det »Frøkenens Hvile«. — Der blev hun jordet. 
Jeg har set hendes Grav. 



T 



Otte Aar senere, paa en venlig Sommerdag, 
vuggede sig et stort Skib inde ved Kygten af 
Vesterhavet. De gamle Fiskere, som saa den 
fremmede Sejler hvile sikker og rolig for sit An- 
ker paa Stranden, gjorde forundret deres Be- 
mærkninger herover. Det var et hidtil ikke op- 
levet Syn at se et Skib vove sig saa nær de far- 
lige Rev, og tillige et indlysende Bevis for, at 
der maatte være en sjælden kyndig og modig 
Mand, der førte det; men hvem det var, vidste 
ingen af dem. 

Henimod Aften blev en Baad firet ned, seks 
raske Aarer førte den igennem Bølgerne, og Kap- 
tajnen steg i Land. 

Det var en høj, smuk Mand med et særdeles 
biegt Ansigt. Forundrede stirrede Kystfolkene 
efter ham, han hilste dem og tog Vejen til Kirke- 
gaarden. Graveren fortalte den næste Dag, at 
han havde set ham knæle paa det Sted, hvor man 
engang begravede Flora. 

Mens han var borte, gik den ene af Matro- 
serne fra den fremmede Baad, en gammel, skæg- 
get Mand, i Land og saa sig omkring med et un- 
derligt, næsten vemodigt Smil. 

»Ak ja!« udbrød han bevæget, Idet hans Øjne 
forgæves søgte efter en Bekendt blandt de tilste- 
deværende, »jeg mærker nok, at alting ogsaa har 
forandret sig her, mens jeg var borte Jeg er 
født paa denne Kyst og kender dog ikke en ene- 
ste af jer. Folkens!« 

Disse Ord var en velkommen Anledning for 
Fiskerne til Samtale, og fra flere Munde lød paa 
engang det Spørgsmaal: hvem der førte Skibet 
hist^ude, og af hvad Grund det vovede sig saa 
langt ind under Kysten? 

»Sø,amænd!« svarede den gamle Matros, »det 
betyder kun lidt at gaa ind under disse Rev for 
Folk som vi, der, Pesten ta'e jer! undertiden 
hele fjorten Dage i Rad har sejlet saa nær ved 
Klipper og Skær, at vi kunde plukke Næverne 
fulde af Tulipaner og Stikkelsbær, som groede 
paa dem. Jeg kunde have Lyst til at fortælle en 
snurrig Historie i samme Anledning; det er nu 
saa længe siden, jeg sidst gav den til Bedste, 
men det vil tage for lang Tid hen. Hvad nu Kap- 
tajnen anbelanger, som I spurgte om, saa var 
han i sin Tid vel kendt blandt Revene; jeg gad 
set den, som bedre kunde klare den end han. 
Han er barnefødt her i Egnen, maa I vide, og 
forlibede sig engang 1 en fornem Mands Datter, 
som klogt nok var, for da hun kreperede, som 
ogsaa var klogt, gav Faderen ham denne stolte 
Skude, som I ser derude, at føre. Jeg har faret 
med ham i mange Aar og er den eneste Ven, han 
har om Bord, vi har sladret saminen mangen 
god Nat, mens jeg havde Vagt paa Dækket, det 
opmuntrer ham altid at høre mig tale. I Tjene- 
sten er han en striks Mand, men for Resten 
upaaklagelig, naar han bare var lidt mere mun- 
ter. I al den Tid, vi har levet sammen om Bord, 
har han immervæk set ud som Solen i en Storm. 
Ingen Sinde ler han, undtagen i et Vejr, naar vi 
andre læser vort Fadervor og belaver os paa 
den sidste Rejse. Dette er for Resten ingen Histo- 
rie, jeg vil lade mig flække fra neden af, hvis 

ikke bvért Ord er sandt.« 



^ 

»I siger, at han er fra denjie Kyst,« bemær- 
kede en gammel Fisker, »hvad hed han da, før 
han fik dette Skib at føre?« 

»Tys!« svarede Matrosen, som i det saipine 
saa Kaptajnen komme tilbage, »nu maa jeg ud 
igen. Man kaldte ham den Gang Smuglerens 
Søn.« ■ ' 

Kaptajnen gik om Bord, Sølvpiben klang, 
Baaden roede bort; næste Morgen var ogsaa Ski- 
bet forsvundet, ingen har siden den Dag set 
nopet til det. 

